
Konrad Jørgensens Bogtrykkeri i Kolding 
ved H., P, Warberg. 


NYTAAR. 


(Vignet af Hans Nic… Hansen.) 


FØR 

G hvor tungt, o hvor fungt — nu da Sky over Sky 
ANES " 
” bygger Loft, lægger Tag over Land, over Byl 

Ak hvor ungt, ak hvor ungt —- da. vi graved vor Grund, 


selv om Huset var til i Forventningen kun! 
hvilke Mestre blev spurgt, hvilke Planer probért, 


s BEN er 


hvor blev. Overslag godkendt og atter kassært 
lige ned til de lønligste Dele ! 

Der var Nytaar i Tanken og Fest i vort Sind: 

og dér stod den, vor Bygning, med knejsende Tind — 
og saa var det et Luftsyn, det Hele! 


Er det sandt, er det sandt? Naa saa sig det kun frem, 
at Forhaabningen atter kan faa sig et Hjem: 
paa hvad Led, paa hvad Kant, ligemeget om kun 
vi faar gravet som Grævling paany os en Grund! 
Om det rusker med Regn, om det fyger med Sne, 
vi vil staa dér med Waterpas, Hammer og Ske, 
" vi vil slide i. Frost og i Søle; 
. det er Overtro tidt med »den knejsende Tind« — 
vi skal brænde vor Tegl i det ildfaste Sind, 
hvor Begejstringen ej lå'r sig køle. 


Kom en Mester tilkort —- hvorfor skælde hans Værk? 
giv ham Stunder at vokse ved Arbejd sig stærk; 
det faar være hans Tort, at han kunde ta'e fejl; | 
hvorfor tærske ham flad med en haandsvungen Plejl? 
Hvad i Hui og i Hast skulde udføres stort, 
ja det blev, hvad det blev — kun for Aaringer gjort 
lige ned til de lønligste Dele: 
men der kommer et Nytaar for Store og Smaa, 
hvor detgælder, om Bygningens Grundmur kan staa -— 
og såa maa vi se stort paa det Helel 


Vi har pirket og prikket med sylespids Naal, 
mens vi tog af hverandre det skrappeste Maal; 

vi har lappet og flikket —.og lappet igen, 
og hvem kender nu Forskel paa Mester og Svend? 
Skal vi rimpe tilsammen vor Arbejdskohort, 

saa vil Aaringer stjæle sig unyttet bort, 
og saa blir »IKonkurrenten« den stærke: 

der er Et, som det kommende Nytaar maa se 

— om vi svinger vor Plejl eller bruger vor Ske -— 
og det er vort Personlighedsmærkel 


Lad os suge fra Sommeren Kræfter og Kraft, 


som et Træ suger Kildernes nærende Saft; 


vi har haft baade Sommer og Vaar i vor Vækst -— 


der kan prækes ret djærvt paa slig lærerig Tekst. " 

Og om Vinter og Høst end vil trykke os ned: 

der er Haab, der er Liv i den Hvileløshed 
hvori Mennesketankerne virker! 

i det løvfældte Træ staar tilbagetrængt Saft, 

og du hører en Vintersæds slumrende Kraft, 

naar din Støvle paa Snetæppet knirker. 


O hvor ungt, o hvor ungt — over Land, over By -— 


dette Fremtidens Haab, trods den rugende Skyl 


Hvad er tungt, hvad er tungt -— naar det ildfulde Sind 


dog kan svinge sig op mod den sollyse Tind? 
Og blir »Opsvinget« end i sin Skybane brudt; 
der er Værker endda, om et Værk gik kaput, 
der er Arbejd til talløse Hænder; 
det er Slægts-Mod og Mands-Mod hvorpaa det beror, 
det er Nytaar for den, som påa Nylaar ér'or, 
naar den mørke Decembernat ender! 
Holger Drachmann. 


GÆS 


Res: 


Menig Nr. 87. 


Fortælling af Jens Skylte. 


Med Tegninger af Hans Tegner og Hans Smidth, 


Korea Hansen var den første, som 
"bed Mærke i ham, og det allerede den 
allerførste Dag. 

Men Korporal Hansen nuværende 
Oversergent Hansen var nu også 
en Ungersvend . med et særdeles lyst 
og vittigt Hoved paa saa rank og vel- 
skabt en Krop, som måske nogen Sinde 
har båret et Par lyseblå Bukser og en 
mørkeblå Frakke med blanke Knapper, rød Halskrave 
- og hvide Snorer over Håndleddet. 

Han vidste det godt selv, det kunde man tydelig 
se på ham. Det gav sig Udtryk, når han gik, når. han 
stod, selv når han lå ned. 

»Få'ns kjøn Fyr, du, Hansen, va'!« 

Noget af det mærkeligste ved ham var ellers hans 
Skjæg, et tykt, mørkt Overskjæg, der strittede langt ud 
til Siderne, spidst og stift som forstenede Musehaler. 
Hvordan et Menneske kunde have sortbrunt Overskjæg, 
men Hovedhår af Farve som en falmet rødgul Sabel- 
kvast, det var en sælsom Gåde for en og anden landlig 
Menigmand. 

»Ålt — så.... nu har enhver Mand .... jo altså 
fået. ...det ham tilkommende Numer«, sagde Korporal 
"Hansen i en belærende Tone, i det han drev spankende 
op og ned forved sin Trop Rekruter og snoede på sit 
Skjæg. »Og det skal Manden huske .... og det skal 
han svare til....og det skal han sørge for står skrevet 
med tydelig Skrift på alle hans Munderingsgjenstande. 
— Hvad Numer har nu De der henne? …... Næ ham, 
den brede — æh, sover han, Grødgrydel. . :Hvad Numer?« 

Den brede slog et Par små grå Øjne højt op; Spørgs- 
»… målet overrumplede ham. 

»A trower....a trower nok, det war siw og fis«, 
stødte han frem med tyk, dyb Røst og så' i del samme 
spørgende paa begge sine Sidemænd, om ikke også de 
var Tilhængere af denne hans Trosbekjendelse. . —.»Det 
war da nown og fis«, påstod han så, da Sidemændene 
blev ved at tie. 

Korporalen slap sine Musehaler. 


»Jo, De er Fan fægte mig en dejlig Fis .... De, 
Flæskekasse!. .…. . Luk Gluggerne op, for Pokker; og se 
efter på Indtegningsbeviset. .…. dæ blå Papie, ja,« vræng- 


ede han. 
Og det blå Papir stadfæstede, at Tjenestekarl Mads 
Mikkelsen fra Hedebølling havde fået Numret syv og firs. 
Tøtt a ”et ikke nokl« mumlede han tilfreds. 
Da stak Korporalen sine Musehaler tæt ind til syv 
og firs' Næse og sagde barsk: 

»Vil De værsgo' holde mig 
Deres lille søde Chokoladekjæft 
i!....Her- bruger vi ingen Tro 
eller Tykken eller Tænken, her 
holder vi os bare til den.nøgne 
akute Virkelighed, forstår De. 
Og dér....die i Hjærnekassen 
skal Numret sidde så fåst, som 

… det så var banket ind med fire 
Firtommersøm. Selv i Søvne 
skalDe huske det og kunne svare 
med det....Og ingen lang Fad- 
dersladder, det bruger vi ikke 
her... Bare Numret kort og godt. 
Forstår han, Ka'l? .... Hvad 
Nummer? Nål« 


»Siw og fis.« 

»Ø, Vuf!« Korporalen drejede fra ham. » Tegner til 
et rigtig Prag tk SOL AN af et godt Numer.… .Sikket Par 
Gagakker til Bentøj, han stiller med -— to Hummerklør,« 

Syv og firs var udstyret rigelig med Hjulben, to 
rigtig kjærnefaste, krumme Stolper; paa dem sad en 

lige så stærk tømret Overkrop med et tilsvarende stort," 
rødmusset og lyshåret Hoved med to små dybt liggende 
Øjne i og et godmodigt, slidsindet Udtryk. 

Men Herregud, hvor var det et stort Misgreb af 
Udskrivningsvæsenet, at det havde sendt Mads Mikkelsen 
til de lette Tropper! For han var aldeles ikke let. .I 
mindre end otte Dage havde Korpvral Hansen bandet 
og skreget og kaldt så tit på Numer syv og firs, at han 
var så hæs i Røsten som nogen Vædder paa fem Aar. 
Og i mindre end fjorten Dage havde syv og firs ud- 
mærket sig sådan i Retning af tungt Næmme, at hans 
Numers Ry havde bredt sig til hele Kompagniet — takket 
være hans Tropslærer. 

Doven eller uvillig var han ikke, syv og firs, så 
langt fra! Han lagde i med Klem, hug Næven i Bøssen, 
så det skrattede efter, og satte sine brede Labber i Jorden 
med gungrende Hovslag — men bagefter de andre, 'bag- 
efter næsten hver Gang. Lidt kan jo gjøre det. 

Om igjen. Om igjen! 

Og Korporal Hansen våndede sig som grædefærdig 
af Ærgrelse, imellem som han gol og lynte og tordnede. 

»Du, min ærværdige gamle Gufa'r, skriger jeg mig 
ikke tilsidst en permanent Mavekatarrh til på den.... 
den kabyliske Hottentot og kraftidiotiske Gurilleabe!. ... 
Min Trop kunde jeg gjøre til en Numer-Et-Trop, en 
ren Mønstertrop, som kunde massjere og eksersere, så 
Fyrster og Gen'raler, ja selv alle Himlens Hærskarer af 
Engler skulde klappe og appludere i der'ses Hænder 
af Fryd og Velbehag, — ha'de jeg bare ikke den (Korpo- 
ralen rystede begge sine Næver i Vejret) den forædte 
Vampyr og druntende Studedriver . til syv og firs .... 
Om igje—nl« ' 

At se til gjorde al Korporalens Veltalenhed ikke 
det bitteste Indtryk paa syv og firs. Støt og uforstyrrelig 
rolig stod han og lod Bygerne hagle ned over sig uden 
så meget som at blinke med Øjnene. j 

Kun én Gang knyede han lidt igjen, en Gang Korpo- 
ralen heglede op over hans Moder og endte med at fare 

hen imod ham med det Spørgsmål: »Hvorfor, i alle 
Hedehusene, vred Jor'mo'ren da ikke Halsen om på 
Dem, Kvæjpande, va'?« 

»Dæ véd a ett,« brummede Mads. 

Da havde Korporal Hansen,. høje, smækre Fyr 
han var, såmænd nær knækket over af Forbavselse. 


»Svarer han igjen!. ...Mukker han i Geleddet, Mad- 
æsel!....Da skal jeg — —!« 


Om Eftermiddagen måtte syv og firs holde HAvil 
med at hoppe om som en Skade i bøjede Knæ og med 
Bøssen i oprakte Arme. Og en Flok intelligente unge 
Danemænd med og uden hvide Snorer på Ærmerne så 
derpå og knaldede morsomme Vittigheder af sig — de 
var vistnok morsomme, for de lo selv grumme meget, 
de unge Mænd, —- over Optrinet. Især når syv og firs 
trillede om. For det hændte jo imellem, at han tabte 
Ligevægten og stak Benene i Vejret. Hvad han så end 
havde Naturgaver til, det var ikke til gymnastiske 
Idrætter og allermindst militære Skadehop. É 

»Du, Hansen,« sagde Sergent Sandbøl, »man faar 
en Slags Forestilling om de vildes Krigsdans. Du sku' 
sgu pakke Fyren ned i Bomuld og se at faa ham an- 
bragt som Badutspringer ved Dronning Pomaras Hof, du.« 


Så var det Dagen før Tropskolens Slutning og 
Freinstilling. Korporal Hansens Folk - havde Øvelser 
paa Træhesten og-syv og firs var med — som sædvanlig. 

I samfulde syv danske Kongers Regeringstid, påstod 
Hansen med høj og lydelig Røst, havde man aldrig set 
Mage til de Bomspring, den Kanøffel og Bondedromedar 
lavede. ; k 

Syv og firs's Bomspring var i hvert Fald næppe i 
Overensstemmelse med Reglementets Forskrifter af 1867. 
Han udførte dem nemlig paa Forsiden eller under Maven 
på Hesten. Og det er vistnok ikke Meningen: 

»Så sandt mit Døbenavn er Korporal Frits Emanuel 
Hansen (hans folkelige Navn havde længe været »Korporal 

Spids«), før tur'e jeg ta' mig på åt lære en af Saharas 
Ørkenelefanter at gjøre del Spring, end dette gebommer- 


lige jydske Bundeliv! .... Sæt til, Mand, sæt da til, 
for — —I« 


Og for at få syv og firs flyttet over Hesten nævnte 
Underofficeren her en vis fyrstelig Person og hans 
Oldemor samt deres fælles Bopæl, der er meget omtalt 
i Militærverdenen og af Missionsprædikanter. 

Hjalp? Nej, hjalp det! Syv og firs blev hængende 
på Redskabet, som var det en stor Magnet, og han 
af Jærn. 

Så med ét skiftede Korporal Hansen Taktik og 
Tone, han blev uhørt, venlig. 

»Prøv nu én Gang til, lille Ven,« — han klappede 
Mads på Rygstykkerne. »Og sæt riglig voldsom Fart 
på, så skal De se, De ryger over Grisen som en Visk. 
La' bare stå-til. Nul« 

Og afsted satte syv og firs på sine Hjulben, med 
opspilte Øjne, sammenbidte Tænder og drønende Hov- 
slag, bumrede imod Hesten, væltede den, tumlede 


hovedkulds over og førnede, Manden over Ende, som 
skulde tage imod. Otte Ben: fire strittende Træben, 

fire spjæltende Blåben sås et Øjeblik stikke i Vejret. 
Syv og firs havde vendt op og ned på både Mennesker 
og Dyr. ? 

Da alt var kommen på Fode igjen, viste det sig, 
at Omvæltningsmanden havde tilsat hele Næseryggen og 
forvredet et Håndled. 

Godt klaret, syv og firs. Gå én med ham hen til 
Vandhanen. Og gå så til Lægen, min Gut.« 

Der blev lagt Mærke til, at, i det IKorporal Hansen 

vendte sig, snoede han begge sine stive Muschaler med 


et særdeles tilfreds Smil. Og det samme Syn — det 
med Smilet og Snoningen — gjentog sig Dagen efter, 


da Kaptejnen efter endt Fremstilling offenlig udtalte, at 
Korporal Hansens Trop var den bedste, en overordentlig 
flink Trop, hvis nøjagtige, taktfaste Marsj og Øvelser 
det havde været Chefen en aldeles ublandet Glæde at 
være Vidne til. 

Men det Honningsdryp gik ellers syv og firs' Næse 
forbi; for han lå på Sygehuset, Stakkell med Plaster 
og Omslag på. 

Omtrent fjorten Dage efter meldte han sig igjen til 
Tjeneste med helbredet Håndled og splinterny Næseryg, 
noget bleg og slunken på Kjæverne — »for de suolter 
jo jen ud” o det Grødslot«, knurrede han —; men ellers 
den gamle velkjendte syv og firs, rokkende støt afsted 
på sine Hjulben. 

Kompagniet havde netop Skarpskydningsøvelser 
delingsvis den Dag. 

»Underkorporal!« bød Ståbsergent Brus, som ledede 
første Delings Skydeøvelser. »Ta' og giv den Mand 
der en halv Times Lade- og Sigteøvelser. Lad ham så 
komme her hen på Banen til mig.« 

Stabsergent Brus var en før Mand med et bredt, 
rødt Ansigt, værdigt Væsen, strunk Holdning og flyltede 
sig altid med stramme Soldaterspank — et Militær- 
reglement i Kjød og Blod. »Tidsånden« havde et vittigt 
Hoved kaldt ham, fordi det Ord forekom jævnlig i hans 
Tale, når han blev vred. og det blev han let. 

Og så stillede da syv og firs på Banen for at 
knålde sine to løse og fem skarpe Skud af på hundrede 
Alens Hold mod en Skive på Størrelse som en lille 
Ladeport — og på det Hold, påstår sagkyndige Folk, 
kan en Skytte virkelig ramme Målet, endog hver Gang, 
uden derfor at stå i. Pagt med overnaturlige Magter. 

” De to løse gik tålelig godt. Så kom de skarpe. 

»Nu- gjælder det, syv og. firs«, varskoede Stabs- 
sergent Brus. »Træk nu ikke af, før jeg siger »fyr«. 
Altså: a—n—« ” 

»Puf!« 

Både Brus og Spids og to andre pålidelige Øjen- 
vidner så Kuglen brakpløje Grønsværet en Snes Ålen 
borte. 

»Fæl« råbte Stabssergenten. »Ikke trække af, før 


” jeg kommanderer »fyr«!1 — Så igjen da. Sigt nu ikke 


for lavt. Lige på Pletten. — A—n, fyr! 

Skuddet knaldede. Nede fra Skiven hørtes en ejen- 
dommelig klagende Fløjten: Tjy—u—u. « 

»Traf Jærnstangen!« bemærkede Vidnerne. Og 
Skudviseren, der.kom frem nede ved Skiven, slog til 
Stadfæstelse derpå tre store Hjul med Stokken og pegede 
ud i Verdensrummet. 

Fra »Tidsaanden« hørtes en indvendig, forbitret 
Torden — det lød, som stod han og bandede med 
Maven — og hans Øjne fik en uhyggelig Glans og hans 
Hænder fattede en Pumpestok. 

»Så igjen dal« mumlede han med dump, ildevars- 
lende Røst. 

Den Kugle plukkede i Tørvene på Toppen af 
Skydevolden; Vidnérne så', det røg dér. Og næppe 
kom Skudviseren til Syne og tog til at svinge rundt 
igjen, før Stabssergenten styrtede hen imod syv og firs 
med løftet Pumpestok. 

»Umenneske!« brølte. han. »Tror han, vi gi'er 
HEX honning og Brød for at klatte Kugler væk Fanden 
1 Vold!« 3 

Men syv og firs havde også holdt Øje med Stabs- 
sergenten og Uvejret, der trak op... Og nu, det brød 
løs, smed han sit Våben, og satte af i fuld Firspring, 
en løjerlig Grisegalop, og keg imellem tilbage over 
Akselen, om »Tidsånden« fulgte "ham i Kjølvandet. 
Tornysterklapperne var gået løse og flagrede i Luft- 
trækket som Vinger. 


Det fnøs og sprudede af undertrykt Latter gjennem 
hele Delingen. 

»Stillel« tordnede Brus og standsede Forfølgelsen. 
»Man kunde græde. ...burde man, og ikke le«, pustede 
han stakåndet og opbragt. »Sikken Soldat!,..,Å Gud 
Fader bevar's....Se hvor han flyver, den Rakkerpukkel 

.….Som en Engel. Ja du er min Salighed en rar Engel, 
du....En af Lucifers så....Vil han stå, dvaske Ka'li« 
råbte han. »Kom.og ta' sit Gevær, straksl« 

Syv og firs kom tilbage, tog Værget op og skuld- 
rede. Stabssergenten stod og målte ham med Øjnene, 
pustede, tørrede sig i Ansigtet og rystede på Hovedet, 
som var han ikke Mand for at finde Udtryk, der svarede 
til hans Følelser. Så med ét stak han Hånden ud mod 
syv. og firs og vendte sig til sin Deling. 


ser 

»Sikken Soldat, Folk! .... Tror nu no'en af jer, 
sådan en Døgenigt bli'er salig — for jeg gjør min Sæl 
ikkel....Haån burde jo for længe siden været kasseret 
af Mangel på Begreb.« — 

— Men en af Mads Mikkelsen Stuefæller, en Gård- 


-mandssøn fra samme Sogn som Mads, kunde fortælle, 


al hjemme i Kvarteret stak der imellem et Glimt af el 
eget lystigt Lune op hos syv og firs. Det kom altid 
busende, når man mindst ventede det han var nu 
en fåmælt Fyr — men så virkede det til Gjengjæld så 
meget mere komisk. 

Se ham, sådan med ét, stå frem på Kammergulvet, 
hugge Hælene sammen i Retstilling og klaske Hænderne 
mod Låret, det var nok til at fremkalde den latter- 
milde Skomagers Hikken og Vridninger. Bedre blev det, 
når han tillige efterlignede Stabsergentens dybe,  skjæld- 
ende Røst. : 2 

»SØ sø sø nu der igjen til den Klodrian til syv og 
fis — står han min Salighed og skræver på Benene 
som en gammel Kjælling! Del er 'Tidsåndens Skyld. 
Infam dvask Ka'l den syv og firs. Der er ett mer 


”Militærånd i ham end i en gammel Ko.« 


Så smitlede Latteren også ham selv imellem, »Hø 
hø hø høl« gryntede han, trådte af og dukkede ned i 
det store, blåmalte Madskrin. 

Ha ha ha! . Igjen, syv og firs, igjen! lo og råbte 
Kammeraterne. : 

»NØ, a gjør tit nok om igjen,« drønede det op fra 
Skrinet, 

Og så gik Sommeren til Ende, Høsten med. 

»Om fjorten Dage skal vi hjem, Mads!«- kom 
Kresten Styvl, Gårdmandssønnen, og Skomageren for- 
nøjede ind ad Døren og sagde. - De kom fra Felttjeneste- 
øvelse; Mads havde været på Vagt. 

»Nø, a kommer ett hjem,« brummede han tykt. »Å 
må ikk' en Gang spil” med; a ska ta's forlæns ud te 
å ligg i Vinter, Det såj IKapperål Spids i Daw.« 

Snik Snak! Det rådede Korporalen jo ikke for, 
trøstede Kammeraterne. Hvordan han ellers kom til at 
sige det? 

Først vilde syv og firs ikke ud med det; men så 
endelig kom det — og da væltede Skomageren bag over 
i Sengen med et Hyl af Latter. 

Men hvordan det dog kunde gå til? spurgte Kristen 
Styvl forundret. 


»Ja hwa, han war jo sevil,« mumlede Mads. und- 
skyldende. 

Kun Soldater vil til Bunds kunne fatte syv og firs's » 
Misgjerning: han havde råbt Hovedvagten ud for en Øl- - 
brygger i Steden for Gåarnisonens ny højstkommanderende. 

Det hang sådan sammen. - I Frastand og især til 
Hest lignede de hinanden ikke så lidt, højstkomman- 
derende og Ølbryggeren: små, trivelige Mænd med selv- 
bevidst Holdning og mørkt Overskjæg; den første trak 
jævnlig civil på sine Rideture, den anden yndede også 
at foretage sine Røreture på Hesteryg, og dertil, syntes 
det, havde han været uforskammet lumsk nok fil -at 
aflure højstkommanderende det flotte Træk: under Ridtet 
- at støtte højre Hånd med Ridepisken mod Låret og hilse 
på Venner med at holde Pisken op for Næsen. 

Nok derom. Syv og firs skuffedes, skuldrede og 
satte så et vældigt rungende Brøl ind imod Vagtbygningen. 

»Til Gevæ— —r!|« 

Ud styrtede Vagtkommandøren, Sergent Jensen, ud 
styrtede hele Vagten, som var der et Medmenneske i 
yderlig Livsfare 

»Fat Gevær!... .Gevær p— —!« fik Sergenten sagt. 

Da, midt i Katastrofen, kom Korporal Hansen pilende 
om Hjørnet -med stivnede Musehaler på et forskrækket 
Åsyn og vinkede ivrig af. 

»Hst pst, Jensen! Plager Fa'n dig, Men'ske: Det er 
jo bare Ølbryggeren.« 

Hansen var rød, Jensen blev gulladen i Hovedet 
af Rædsel og Harme. 

»Men hvorfor i alle Hedehusene sætter du da osse 
sådan et Pattedyr til »Post for Gevær!« brød Hansen 
ud — Jensen havde rent tabt Mælet, — og så vankede 
der det glatte Lag til syv og firs. 

Som Ild i Blår bredte Rygtet om Begivenheden sig 
blandt Byens militære. Og ved Appellen samme Dags 
Aften indskærpede Oversergenterne på det aller alvor- 
ligste Mandskabet at bide rigtig nøje Mærke i højst 
kommanderendes Ydre — hans Billede i halv Legems- 
størrelse hang i Fotografens Kasse på Hjørnet af Torvet 
— for at forebygge Gjentagelse af sligt usømmeligt Optrin. 

»Vorherre bevares. Ja men det er jo — — — 
ligefrem skandaløst!« påstod Stabssergent Brus oprørt, 
da han hørte Tildragelsen. »Men det er jo for Resten 

kun et Udslag af hele Tidsånden, mine Herrer .... 
Tidens And, Tidens Røst ignorerer den gode gamle 
Parol fra Skabelsens Dage: Ære, hvem æres bør! 
Råbe Hoved—vagten ud for en Øl—bryg—ger!« — 

Og i Tidens Løb gik Korporal Hansens Spådom i 
Opfyldelse: syv og firs blev en af dem, der toges for- 
lods ud til Vintertjeneste. 

Han så et Korn mismodig ud, da Hjemsendelses- 


dagen kom en Søndag var det — og hans Kamme- 
rater brød op. 
»Det vil liggodt blyw....såd'n....lissom så sært 


dødt, nær I no drawer å«, mumlede han. 
»Ta'n med Humør, Mads, du min gamle jyske 
Snaskebasse!« råbte lille Skomager Holm, den. cvig- 


glade Svend, og vilde danse Hopsa med ham. »Sølv 


og Guld og Flæsk og Ostemad ejer jeg itte noet af, men 
trænger du til at få et Par Støvler forsålet, og bag- 
flikket, send dem så bare til mig, du.« 

»A klarer mæ nok,« svarede Mads; »men hudden 
ska de go mi' gammel Muer, hvissom æ. Vinter blywer 
stræng. i 
Hans Moder skulde hverken komme til at ”sulte 
eller fryse, lovede Kristen Styvl, Gårdmandssønnen. 

Syv og firs fulgte sine Kammerater hen på Jærnvejs- 
gården. Dér var alt, hvad der bør være på det Sted en 
sådan Dag: en vred og snærrende bidsk Mand, der smed 
grønne Billetter, Smaapenge og hvasse Ord ud gjennem 
et firkantet Hul,, en evig Traven, Flytten og Bumsen 
med blå, gule, røde, brune og grønne Skrin og Kasser, 


. og så et summende Mylr af unge, solbrændte Danemænd, 


der røg Tobak, sang op, lo og snakkede højt, gav hver- 


andre djærve Prangerklask i Næverne til Afsked og viste 


en overstrømmende Tilbøjelighed til at. råbe Hurra for 
alt muligt i Verden. 
".… »Fær—dig!« Toget kom i Gled. : 

Da fik én Øje på syv og firs, der stod. ene midt 
på Perronen. . 

»Syv og firs level — Hurra—a!« 

Og bort stønnede det lange Tog med ivrigt svungne 
Huer og øredøvende Hurrajubel. Og syv og firs reves 
uvilkårlig med af dette Stormbrus af godt Humør, hug 
sine Hjulbens Hæle sammen og Fingrene op til Ka- 
skjetten, stod strunk og stram, Maven ind, Brystet frem, 
Hovedet højt, med et lunt Glimt i Øjnene. 

Dét kunde han...... 

— Men det havde rigtignok været rart at kunne rejst 
med, sagde han til sig selv, da han gik derfra; for det 
vilde blive en græsselig tom og kjedelig Vinter for ham, 
nu både Kresten og Skomageren var borte. 

Op for at fordele de mismodige Tanker drev syv 
og firs ud af Byen, ud til de åbne stille Marker, hvor 
hist og her røde Kør gik og græssede på grønne Stub- 
agre i del stille solblanke Oktobervejr. g 

Og så var det, han fik Øje på Pigen med det lys- 
lavlede Hovedklæde og den urolige Ko, som ikke vilde 
lade sig malke. Rigtig et gjenstridigt Spøgelse til Ko! 
Mads stod omsider og så' sig hel harm på den. 


SE Æ REz 


»Hold, skal a ett hjælp te?« 


Pigen vendte sig og så' vist på ham. Hun havde … 


mørkt Hår og brune Øjne, var rødmusset og solbrændt, 
høj og fast bygget. ; 

»Å, det nå'r sig nok«, svarede hun rask med fynsk 
Tonefald og gik efter Koen. 

Men det nåede sig alligevel ikke, før Mads fik Tag 
i Hornene. Hans stærke Arme og krigerske Ydre impo- 
nerede aldeles Koen, så den knap turde røre Ørerne en 
Gang. Syv og firs stod og strøg den på Halsen og 
skottede imellém ned -til Pigen. Han syntes, han havde 
en Slags Pligt og Skyldighed til at sige noget, men han 
kunde ikke få Tungen på Gang; det var næsten, som 
han havde Lim på Gummerne. 

Men så hjalp hun ham på Gled. 

»Hun er ilidt vov på Yveret, stakkels Dyr.« 

A kw' hal'vejs tænk' et..... Prøv og kyv nowed 
Jipjap, det ska' vær' så godt.« 

Pigen så spørgende op. 


»Jipjap?« 

»Ja, Jipjap.… Det er såd'n en Slaws Smørels', en 
ka' få ind' o æ Appeteker — det koster elt swår møj.« 

»Så—å!« sagde hun —- syv og firs kunde tydelig 


høre, hun tvivlede. »Det skulde vel itte vær' en af 
denj Slavs Smørelse, ma' kalder for Jy”eløgn?« føjede 
hun til lidt efter. 

»Nej Gu er 'et Sandhied — det er da møj vissl« 
svarede han uhyre troværdig. 

Hun tav og malkede. Hvordan i al Verden, tænkte 
Mads, kunde hun falde på at tro, han vilde bilde hende 


Løgn ind?.... Det var sågu ellers et bel knøvt Stykke 
Pige, flink til at malke... Hvor mon hun ellers havde 
hjemme?....Hvad mon hun hed? 2 


»Hm...Hvis er den her Ku, mæ Fålow å spør?... 
; Det er ell's et grum-Høweéd i Skabning.« 
»Høkerens inde på Østergade.... Han har to til.« 
Hun sagde han, så måtte hun altså tjene der, slut- 
tede syv og firs. Nu vilde han sige du til hende. 

»Han må elt vær' nowen Fjetkræmer, æ Høker,” 
siden han holder trej Kør....Hva a ell's vild sæj — —« 

I samme Øjeblik hørtes det store Kirkeur inde i- 
Byen slå to -rungende Slag — to skrækkelige Domme- 
dagsslag for Soldaten Numer 87's Øren. 

»Jøss, lille søde Bøn, a glemmer jo ren, a ska' 
still' om femten Menutter!« 

Han slap Koen. Pigen rejste sig. 

»Tak for Hjælpen.« 

»Å, ett å takk'. Fåwall« 

Og afsted hjulede syv og firs med lange, higende 
Skræv ind efter Byen. Nede på Vejen keg han tilbage. 
Hun stod og så' efter ham. 

Fra den Dag havde Høkeren på Hjørnet langt ude 


- i Østergade en trofast Kjøber i syv og firs. Aldrig spa 


rede han sine Ben, men traskede trolig den halve 
Fjerdingvej der ud gjennem Byen, hver Gang han fat- 
tedes Øl eller Flæsk, Pudsepomade, Sandpapir og Trip- 
pelse eller andet nødvendigt til Livets Ophold og Sol- 
datens Forskjønnelse. Og en rent ud beundringsværdig 
Udholdenhed lagde han for Dagen ved somme Tider at 
sidde en stiv Klokketime og høre på Høkeren, en gam- 
mel, løjerlig selvklog Fyr og dræbende Snakker, som 
altid var græsselig oplagt til at overbavle ham med 
æventyrlige Fortælliger og næsten altid, desværre, var 
til Stede i Boden, når han kom der. 

Syv og firs kom temmelig snart på det rene med 
sig selv, at han aldrig i Verden havde mødt så urimelig - 
rar en Pige som Stine — Stine Rasmussen hed hun. Men 
han kunde ikke rigtig blive klog på hendes Sind til ham. 
Mut eller kølig viste hun sig ikke, tvært imod, hun snak- 
kede venlig nok, men altid noget knap og afsnubbet og 
så imellem på ham, ligesom hun vilde tage Mål ad ham. 

Hun skulde vel aldrig tro, han vilde bare have hende 
til Madkjæreste? faldt det omsider syv og firs ind. Det 
var det uden Tvivl. - Bare han rigtig kunde komme til 
at snakke med hende i Enrum. Men stadig lå Høkeren 
i Farvandet og aldrig gik hun ud om Aftenen. 

Nøden gjorde imidlertid syv og firs opfindsom: han 
hittede på at indgå til Høkeren med Ansøgning om at 
få Flæsket, han kjøbte, stegt med det samme.. På den 
Måde lykkedes det ham to Gange at skubbe sig ud i 
Køkkenet og snakke med Pigen, mens Flæsket” brasede 
på Panden. 


Men Pokker stod i det — han blev, hver Gang han 
ikom der ud, så sært tør i Svælget og var ikke Karl 
ifor at få Ordene frem, han havde tænkt at sige hende. 
IDesuden havde han første Gang sin fulde Hyre med at 
ssvare på alle Stines Spørgsmål om hans hjemlige For- 
Ihold; og den anden Gang syntes det, som hun allerhelst 
wilde snakke om Militærtjeneste og Soldaterliv. Syv og 

firs fik såmænd ingen af Gangene sagt et eneste Muk 
om Kjærlighed. 

En Gang var det dog tæt ved. Hun sagde nemlig 
så sagte, mens hun hældte Fedtet i Blikæsken: 

»Det er itte værd, du kommer her ud. i Kykkenet 
tiere, syv og firs.« 

Syv og firs fik ligefrem en polsk Forskrækkelse på 
Halsen ved de Ord. 

»Ka' du....ka -du ett li' et, Stynne? 

Høkeren kunde -ikke lide det, gav hun til Svar, 
»Og så sku” du se å få dig ilidt Arbejd i din Fritid 
og ilte sidde her og høre på Høkerens Plot og Pjank. 
Så kw du .ka'ske senje din Mo'r en lille Skilling imel- 
lem. Du ku' jo grave eller kløve Bræ'e. Vi Småfolk 
må, bru'e Tijen. 

Så kom Høkeren luskende og lurende med lang Hals 
og åben Mund. — . Mads ønskede ham på Træhesten. 


Sommeren var kommen med mild Luft og Lærke 
sang og røde Køer på tykt, grønt Græs mellem gule 
Fandens Mælkebøtter på Markerne uden for Byen. 

Og i Dag havde den med ét forøget Byens Mand- 
tal med seks—syv hundrede Ungersvende med tyndt 
Skjæg men rigeligt Humør. Der var igjen Kresten Styvl 
og den evigglade »Skoma'er« og mange, mange andre. 
Man så' dem færdes i Småflokke på alle Gader. Alle 
havde de travlt med at ruste sig til den forestående 
Lejrøvelse ved Hald.  Bataljonen skulde bryde op ved 
næste Daggry. 

Syv og firs havde sat sig for, at nu i Aftningen 
vilde han — Krigsmand han var — gjøre Udfald fra 
Byen og endelig se at få rigtig klaret sit Mcllemværende 
med den rødmussede Stine. To Aftener før i Forårel 
havde han været på Støvlerne for at få lettet sit Hjærle; 
men begge Gange var Høkeren uventet kommen ham 


på tværs. Og nu i Aften — nej det var dog heller 
aldrig andet end bare Vanheld på Vanheld! — i Aften 
F 


var der en fremmed Kone i Vejen, en Bondekone, der 
fulgtes med Sline ind til Byen og syntes at have såre 
vigtige Ting at snakke med hende om. 

Han vilde skrive Stine til. Ja, det vilde han. 

Og en Times Tid efter sad syv og firs i Skjorte- 
ærmer i Skjæret af el spruttende Tyndlys og ristede 
Runer af et ærligt Hjærte i sit Ansigts Sved. . For både 
ar der græsselig lummervarmt på Tagkammeret,- og 
desuden skulde Brevet selvfølgelig se kjønnest mulig ud, 
som det jo hør og bør sig et Bejlerbrev. Men det kneb 
det med. Det var snart sagt lige så vanskeligt som et 
Bomspring til venstre på Hesten. Især var de store 
ICer og S'er ham rigtig nogle syges gjenstridige Kra- 
bater, som det krævede uhyre Anspændelse og Møje at 
frembringe og få til at holde Retning... Hver evige Gang 
han forfærdigede et af-dem — og han havde uheldigvis 
jævnlig Brug for dem begge til Ordene »Kjære Stine« —, 
gjorde hans Tunge de voldsomste Forsøg på at bryde 
ud gjennem Kjæverne, ligesom den mente: Nej, de Ord 
kunde jeg skam have klaret bedre, min Fa'r! 

Til sidst skrev syv og firs: »Kjære Stinne, nu må 
du sjel om det, om du vil svare Mig i et Brev til Mig, 
eller også om du vil bie tel jeg kommer tilbage og kan 
Snakke med dig. Nu eder jeg min skrivelse med Mange 
flittig hilsen tel dig.« 

Stines Svar indløb tre Dage efter, da Kompagniet 
var ved at troppe af for at gå i Kvarter i en Landsby 
på Grænsen mellem Marken og Heden ovre i Jylland. 
Det var kort — og godt, syntes syv og firs. 

»Min inderligste Tak for dit rare Brev, du gode 
Ven. Jeg vil vente indtil du kommer tilbages. - Men 
det kommer an på dig, om vi to skal blive Mand og Kone.« 

Kom det an på ham? grundede syv og firs en Stund. 
Nå—ål hun mente sagtens, at han kunde gå hen og få 
sig en anden Kjæreste. Og han lo ved sig selv, så 
inderlig fornøjet, ved at tænke på det. 

»Hø hø hø. Nej, æ Piger ska nok la' mæ gå i 
Frej, lille Stynne! Høhøl« 

I Aftningen — en stille, rød Skærsommerkvæld var 
det, med Duft af Lyng og Lærkesang over Heden — 
da Kresten Styvl vendte Lilbage til sit Kvarter efter et 
kort Besøg hos en.Højskolekammerat ovre i Nabobyen, 
hørte han Harmonikaspil og Gny af Dans ud gjennem 
» de åbne Vinduer på en enligt liggende lille Hedegård. 
Han skråede nærmere der hen. Var det ikke Sko- 
magerens muntre Jodlen, han hørte? 

Jo såmænd da! Holm og syv og firs i Skjorteærmer 
og Kaskjetten i Nakken svang til Hedemanden Spil. to 
friske, storlemmede Piger i en Polsk, så Sveden hag- 
lede, og Støvet røg forfærdet op af Sprækkerne, hver 
Gang syv og firs plantede Fødderne i Gulvet med et 
»Hul« og et gungrende Stamp — ja Himlen bevares, 
som han satte Sinkerne i! Ingen skulde sagt, at den 
Fyr nys havde tilbagelagt en stiv fem Miles Marsj i 
Støv og brændende Sol. 

»Hul her er vi hjemm', hundr' å sytten!« råbte 
han glædestrålende, da han fik Øje på Kresten Styvl.... 

Men næste Morgen tidlig, da Kompagniet stod 
samlet til Afmarsj nede på Landevejen, og Kaptejnen 
og Løjtnanten kom, meldte Slabssergent Brus med 
Hånden til Huen: 

»Der mangler to Mand, Hr. Kaptejn. Skomageren 
og syv og firs.« 

Kaptejnen gav et misnøjet Brum, så' på sit Ur 
og gik nogle Vendinger frem og tilbage langs Vejkanten, 
medens han tyggede stærkt på Skråen og hug i Lyng- 
buskene med Sablen: alt sammen en Art alvorlig for- 
beredende Øvelse, som varslede ilde for den Velkomst, 
der ventede de to Syndere. 

Men der gik en, to....fem Minutter — ingen Nr. 
87, ingen munter Skomager.  Kaptejnen huggede utål- 
modig Lyngtoppe, værre og værre, æltede Skråen og 
spyttede kaffebrunt. Så så' han igjen på Uret og 
vendte sig mod Kompagniet. 

Nu var Loddet kastet. 

»Kompagni —« 


SSDBERE 

Da endelig dagedes de savnede. .Ned ad den 

smalle Ensporvej mellem Hedebankerne ved Siden af 

Landevejen kom de jolrende på en lille Fjællevogn 

med to brogede Stude for.  Hedebonden piskede på, 

Studene slog over i Firspring og Skomageren svang 
Huen og sang op: 


Vor Kaptejn er mange Penge værd, 
Penge værd, 

han er ente go' at komme nær, 
komme nær....« 


Optrinet var aldeles uimodståelig komisk, især fordi 
de handlende netop var syv og firs og »Skoma'eren«, 
Kompagniets yndede Spilopmager. Hovederne drejedes 
lynsnart, og i et Nu stod hele Linjen og fnisle, puftedes 
og krummede sig af halvkvalt Latter. 

De to Efternølere sprang af Vognen, skuttede op på 
Tornystret og satte sig i Marsj mod. Kaptejnen. 

»Hold nu Trit og Retning, syv og firsi« mindede 
Skomageren lunt og halvhøjt. . »Man bør immer ta' 'n 
med militært Ansigt, Kammerat.« 

Kaptejnen havde skyndsomst . vendt sit Mandskab 
Ryggen, så snart Kjøretøjet kom til Syne. Ingen i Kom- 
pagniet var i Stand til at se, hvad der gik for sig i 
hans Åsyn; men hans rystende Rygstykker vidnede om, 
at Skuespillet havde sat hans Sind i stærk Bevægelse, og 
at han stod og kæmpede en svar Dyst for at hans øje- 
blikkelige Svaghed ikke skulde blive kundbar for hans Folk. 

»Melder os, Hr. Kaptejn!« mælte Skomageren højt: 
og med Færdighed, i det han -skuldrede og hug Hælene 
sammen med et fast Stamp. ; 

Da fattede Kaptejnen sig med mandig Raskhed, som 
det sømmer sig en Krigerhøvding, og vendte et løjerligt 
barsk Jærnansigt mod de to Ulykkesfugle. 

»Fa'n skal komme efter jer, passer I ikke Tiden 
en anden Gang!....Træd ind.« 

Kompagniet-satte sig:i Marsj. Sangen tonede op, 
højt, jublende. Langt ud over de bakkede Strøg klang 

nu fra over hundrede unge Struber, Kvædet om den 
bolde Krigsmand »Malle-Brok«s berømmelige Jordefærd. 

Men der var to — det er på aller højeste Tid at 
fortælle det — som ikke havde taget Del i den før om- 
lalte almindelige Munterhed med så meget som Skyggen 
af et Smil, De to Alvorsmænd var Stabssergent Brus 
og Korporal Hansen. Og nu, mens Sangen tonede, gik 
de og skumlede i Smug over Kaptejnen, fordi han havde 
undladt at straffe de to Efternølere til gavnlig Skræk 
og Advarsel for hele Kompagniet. »Imod vi Befalings- 
mænd er Manden sgu aldrig karrig med sine »Firmarker«, 
især hvis vi en Gang imellem gi'er en Bundekamel en 
lille en på Tuden for at styrke Respekten og den mili- 
tære Disciplin«, sagde Korporalen — han havde i det 
Øjemed nys sneget sig til at give de to Misgjernings-, 
mænd et Par Puf, da de søgte deres Plads i Delingen. 

Brus giks.og blev rødere og rødere i Hovedet. Med 
ét fløj. hans Øjne frem efter Kaptejnen der langt forude, 
og-så fo'r han løs på Skomageren og syv og firs, der i 
al Skikkelighed gik og sang med de andre af fuld Hals: 


»Han blev til Graven båren 
Mirrejong jong jong, mirvreja ja ja, 
han blev til Graven båren af fire Hædersmænd, 
— Hst....hm....Hurra! —-« 


»Sådan en infam dvask Ka'l« faldt Stabssergenten 
ind. »Tror han, hele Kompagniet skal stå og vente på 
sådan et Murmeldyr — —« 


'»Den ene bar hans Sabel, 
Mirrejong jong jong, mirreja ja ja, 
den anden bar hans Harnisk, den tredje bar hans Skjold, 
og den fjerde ingen Ting, 
»Nu stiller han. ...nu stiller I begge to i mit Kvar- 
ter i Aften Klokken syv for at pudse mit Tøjl« 


— Hst rs: hm.... Hurra! 
den tredje bar hans Skjold, men den fjerde ingen Ting.« 

Noget af det allerførste, Ungkarl Mads Mikkelsen 
tog sig for, den Eftermiddag han kom tilbage fra Lejr- 
turen med et strågult, lovende Skjæg på et læderbrunt 
Ansigt, var at gå uden for Byen og lægge sig i Baghold 
inden for Ledet i det tykke Hegn til: Marken, hvor 
Høkerens Kør stod på Græs. Stine skulde overrumples, 
rigtig sådan efter IKrigskunstens fineste Regler. Så snart 
hun kom og lukkede Ledet op, vilde han springe frem " 
fra sit Skjul bag Ledestøtten med et græsselig stort 
»Bøl«  Å, bitte Børn, hvor vilde Stynne da blive for- 
undret og forskrækket! Hun troede ham vist næppe 
til, at han kunde hitte på sådanne Gavtyvestreger. 

Og Mads var så godt tilfreds, at han ligefrem ”sad 
og tog store Forskud på Morskaben, imellem som, han 
kiggede langelig hen ad Vejen efter sit Offer. Men 
Morskaben, han således sad og hævede på forventet 
Bevilling, var snart sagt også den eneste. Fornøjelse 
han fik af hele sit skjælmske Påhit. . For Stine øde- 
lagde fuldstændig Spillet ved at komme bag på ham, 
fra den stik modsatte Kant, han havde ventet hende, 
og dertil så' hun noget sørgmodig ud, skjønt hun hilste 
venligt nok. 

»Hm... a tykkes ett, du ser.... sådn rigte.... 
glaj ud, bitte Stynne?«- fik han endelig frem, da de 
havde skiftet et Par Ord. ; 

Hun svarede ikke lige straks. Hun stod og pillede 
ved Forklædebåndet og så ned. Men så med :ét satte 
hun Munden tæt til hans Øre og hviskede noget. Da 
stejlede Mads tilbage, som havde hun brændt ham 
på Kinden, måbede, stirrede på hende med: store, 
runde Øjne. > ; 

»Et Båen..... hår du et Båen .... med Kapperål 
Hansen!« hakkede han med dump Røst. 

»Jeg har trot ham for godt, des værrel!« brød hun 
ud i bitter Gråd. ; 

Mads tav. Han havde ikke en Gang Mod :til at 
se på Pigen, han stod med Øjnene mod Jorden og 
sparkede på en Busk Ugræs med Støvlenæsen, medens 

det gik og gik i hans Hoved: hun har et Barn med 
Korporal Hansen. . Så var det jo det, hun havde sigtet 
til, da hun skrev: det kommer an på dig, om vi to 
skal: blive Mand og- Kone. 

»Det vild' a....ett ha' håj få manne, manne Pæng'|« 
mumlede han bedrøvet, virrede på Hovedet og rokkede 


langsomt ud ad Ledet. Der ude standsede han et 

Øjeblik og skottede tilbage. Stine hang over Ledstøtten, 
med Hovedet skjult i Forklædet; han kunde se hvor hun 
hulkgræd.: Så luntede Mads videre, duknakket ,og med 
fungt Fodskifte, uden ringeste Spor af: militær Holdning. 


k-: 


Eg Y NaRe, 


Et Held for ham, at han ikke undervejs mødte 


»Tidsånden«!... 

Men Solen, som næste Dags friske Morgen keg op 
over den blågrønne Skovkam hist langt ude. og flam- 
mede i Ruder, funklede i Dugdråber, medens Lærker 
sang og Stære boltrede sig omkring på Høkerens drøv- 
tyggende Kør — den var vistnok den eneste, der så' Mads' 
og Stines Møde på den smalle, lukkede Vej uden for Byen. 

Og da sagde Mads afgjort: i 

»Det er nu det såmm', Stynne: a står lig'godt- ved 


mit Uer te dig.... Men æ Båen vil a ett vid' å inden 
wor DøØ'r.« 
Hun så' lige på ham; de brune Øjne bad så mindelig. 
»Å, Mads....det er såd'n en sød, sød, lille Pi'e!« 


Men Mads rystede hårdhjærtet på Hovedet. Han 
vilde alle Dage gå og se skjævt og ondt til det Barn, 
det vår' han vis på, sagde han. Derfor var det bedst, 
det aldrig satte. Fod i deres Hus, ej heller' i deres 
Nærhed. 

»Ja.ja; da.… .. Som du vil, Mads,« svarede hun 
stille og sukkede. 


Yderst i det vidtstrakte Hedebølling Sogn lå en lille 
lynggroet Dal med en tuet Moseplet, og et bugtet Bæk- 
løb i Bunden. En afsides Egn og stille. Hver Sommer 
kom Hjejlen «og Lynglærken hertil og -rugede deres 
mørkplettede Æg ud, imellem trippede en Fåreflok her 
ned, i Ny og Næ. nogle barbenede Fattigfolksbørn, der 


, ledte efter. Bær, og ved Vintertid en enlig Jæger med 


sin Hund. 5 
Sådan havde Dalen ligget hen'i — Vorherre må 


-vide hvor mange, mange År.. Det gik nok'i Hundredvis. 


Den lå ligesom ,og ventede på, der skulde komme Folk 
og give den en løsende Håndsrækning, håndfaste, nøj- 
Somme, udholdende Folk, som vilde tage djærve Bryde- 
tag med den ældgamle Al og Lyngsvær og omdanne 
den fra Udørk til dyrket Mark: SE MAGE: 


Ø… 

Og en blank Dag i Efterhøsten så' Hjejler. og 
Lærker en bredbygget Karl på to kjærnefaste Hjulben 
og med Spade på Nakken komme ned i Dalen, se sig 
nøje om og skridte af på langs og tværs. Det var godt 
at se, han havde noget alvorligt i Sinde. Siden så' de 
ham dér hver Dag, fra Gry til Kvæld, hørte Klangen af 
hans Lynglé og Spade og det dumpe Gny, da han med 
Plov og to brogede Stude brød Fure på Fure gjennem 
Lyngsværets Rødder. Og næste År, Fuglene kom til 
Dalen, stod der et Hus med nyt Iyngtag og Tømmer, 
der så ud til at have.siddet i Hus før, og da gik der to 
og tættede Vægge og hvidtede op indendørs, flyttede så 
under Tag med et Læs Bohave, en rødbroget Ko, fem 
Høns og. en Hane og fire Får, hvoraf de to var i Lamme- 
alderen, — ja og så en redelig Vilje til at yde hinanden 
ærlige, trofaste Tag ude som. inde. 

»I Guds Navn dal« sagde Konen stille, da hun 
satte det første Måltid Mad på Bordet. 


Og År kom, År gik, samfulde tolv. Gjennem dem 
har Mads og Stine stadig nappet og plukket den ene 
Fodsbred ny Jord fra Heden efter den anden. Lyngen 

er på Tilbagetog op over Bankerne nu. I Dalen bølger 
Rug, ren og skjær Rug ved Siden af lange Agre med 
Gulerødder, Kartofler og Boghvede; Bækken har bredt 
sig til Eng, og rundt om Mosen med.de mange sorte 
Tørveskruer på skyder en Krans af Båndpil sine slanke 
Vøger i Vejret — Stine har nemlig fået Mads ind på 
at nytte Vinteraftnerne til Kurveflætning, og Mads er 
rigtig flink og godt kjendt til at binde sådan en næsten 
uforgængelig Hakkelsekurv, anderledes flink til. det end 
til i sin Tid at springe Bomspring. . Nord og vest om 
Huset er der plantet Bjærgfyr og Graner, som særlig 
i de sidste fire—fem År har åbenbaret en fornøjelig 
Stræben efter at nå op i Højde med Tagbrynet. Med 
Guds Hjælp, mener Stine, lever hun og Mads nok den 
Dag at se Granernes Topskud nikke Goddag over Hus- 
mønningen. Huset har i Årenes Gang skudt en Stump 
Tværlænge, Koen har udviklet sig til to og en halv, 
Fåreflokken til den halve Snes, Hønsene i lige Måde. 
Og sådan to Drenge, Ægteparret Mads og Stine har, 
rødmussede, solbrændte, rent ud to prægtige Småkarle, 
siger jeg, trods deres grove, lappede Klæder; især den 
største — 10 År er han — viser sig rigtig at være Ben 
af Mads's Ben. 

Godt og vel. Men nu i Foråret er der hændet 
noget aldeles mærkværdigt. I Fjor Høst, en blank, stille 
Dag, kommer med. ét en lang, fjærn Fløjtelyd bølgende 
ind i Dalen og afbryder Mads og Stine i Høstarbejdet. 
Det er ude fra den ny Jærnvej, som bygges en tre 
Fjerdingvej borte, et Bud fra en større Verden. De kan 
høre den dumpe Rullen af Toget og se Røgen. 

Drengene står og lukker Mund og Øjne højt op i 
storlig Forundring. 

»O — ha, nej sikken lång, hvid. Håel!« 

Og Stine. hviler tavs på Riven og falder i.dybe 
Tanker. . Måds skotter til hende. og giver sig så til at 
stryge Leen. 

»I Daw er vi nærere ved Folk end i Go'r, Stynne. 
-... No er wo't Stæj mindst 500 Kronner mer værd.« 


”- 


Soren 


»Hva' var det du sa'e, Mads?« vågner hun omsider 
op med et undertrykt Suk; men da er Mads allerede 
flere Favne borte med Skåret. Da hun nå'r ham igjen, 
har han fået en Hest og Vogn i Hovedet, og med Mellem- 
rum drøfter de nu dette Æmne med hinanden på det 
ullergrundigste, mens Rugagren høstes. 

Vinteren går. Og nu en Dag i det tidlige Forår, 
da Lærkerne nys har begyndt at synge, er Mads i den 
årle Morgenstund draget med Toget til Markedet nede i 
Kjøbstaden for at se på alderstegne Heste og høre på 
Priserne. Først hen på Aftenen kommer han tilbage, 
og ved Hånden leder han — jo Mads er såmænd et 
godt Numer også til Hestehandel! —— et brunøjet Stykke 
Pigebarn i 13 Års Alderen. 

Det er virkelig ikke til at undres over, at Stine slår 
begge sine Hænder sammen i et Udbrud af højeste 
Overraskelse og tror, hun ser et Drømmesyn. Og heller 
ikke er det til at undres over, at begge de små Mads 
Mikkelsener sidder og ser ud, som var de lige med 
et trillede ned fra Loftet og havde tabt både Næse 
og Mund — de, som nu i samfulde tre Timer har 
ventet oppe og,stridt en svar Dyst med »Wolle« for 
at se Faderen komme med den ny firbenede Husfælle, 
Hesten. , 

»Så....dér er din rigte Muer, Bå'nlill,« siger Mads 
lavmælt. Og mens Moderen tager sit Barn ind til sig 
i Smil og Gråd, vender Mads sig til de to måbende 
Ungersvende. 

»Hun ska' vær' jer Søster, I to Møgtamp'.... Go 
no kjøn' hen og by hend' Walkommen, Smådrenge.« 

»Men æ Hest, Fåer?« får han med Hjulbenene 
endelig frem. gg 

»Den kommer wal en anden Daw, mi Dreng.« 

Og da Børnene så er komne i Seng — de sover 
ind næsten i samme Øjeblik —, ser Mads lunt op på 
sin Kone. e 

»Grum Handel, Stynne, hva.« 

»Gud lønne dig for det,.Madsi« Og der står så 


Bær gT, pos 


ærlig og inderlig en Tak i hendes store våde Øjne, at 
Mads føler sig så underlig lille ved .det. 

” »Ja—a, hwa, a tøt jo«, siger han om lidt, næsten 
ligesom undskyldende, »a tøt jo, det var såd'n så 
tungt, te hun sku sto fram te hend' Komfemesjon uden 
både Få'r og Muer, sælle Båen ..….. Og så vidst” a jo 
osså, te a kund' gjør dig en glaj Daw, Stynne.« 


En Højre-Agitator 


før og efter Valget den 21. Januar 1890. 


Efter Valget, 


Sonnetter 


af 
Alfred Ipsen. 


Verdens Daarer. 


(Tegning af V, Jastrau). 


Kun den er stærk, der ret er kold og haard, 
som stadig har sit lille Selv for Øje, 

som med sin, Tommestok udmaaler nøje 
sin egen Fordel til det mindste Haar — 


som intet føler, ingenting forstaar 

af det, som tankefulde Pander bøje, 

som véd med andres Sved sin Mark at pløje 
og høste det, han ingenlunde saa'r. 


Men de, som røres let til Smil og Taarer, 
hvis Sind er slebet som det fine Spejl, 
der trofast giver. hvert et Blik tilbage, 


de var til alle Tider Verdens Daarer; 
ti Verden kender ingen større Fejl 
end den: at vise Medynk med de svage. 


Hjælpeløst! 


Hvad andet bliver der til sidst at gøre, 
hvor Magien svinger Svøben raat og haardt, 
end vende hjælpeløst sit Hoved bort 

og lukke saa for Klagerne sit Øre? 


Ti, hvem fik Magt de svages Sag at føre, 
her, hvor vi kæmpe hver især for vort, 
Den bedste Vilje kommer dog til kort, 
den ender med, vi lukker vore Døre. 


Gaa bort! Jeg 'kan ej hjælpe eder allel 
Livet er Kamp, er Kamp enhver for sig, 
jeg ævner ej at jævne eders Vej. 


Hvad hjælper det, at I paa Retten kalde, 
Magten har Retten — ikke Du og jeg, 
og den, som fødes vaabenløs, maa falde. 


| Ørkenen. 


En vidtstrakt Ørk af Stene, Stene, Stene, 
med Kiv og smudsigt Kævl for fattigt Brød, 
hvor daglig Fødsel jævner daglig Død, 

og ingen savnes paa den travle Scene. 


Og, hvor man saa ér jammerligt alene, 
alene med sit Suk, sin Sult, sin Nød! 
Langt mere ene end i Ørknens Skød 
beskygget af en venlig Palmes Grene. 


Det er Kulturens evige Forbandelse, 
at Byrden, summet op af Slægters Række, 
bestandig falder paa den svages Hoved. 


Hvor længe? Indtil Staklen, som har sovet, 

opdager Solen fra sit Fængsels Sprække 

og vaagner til en frygtelig Opstandelse. 
Antwerpen 1889. 

" Fredssag'en. 
Af Sognepræst H. Sveistrup i Vejen. 


I Tyskland udvides stadig Krigsrustningerne. - Foreløbig 
har Krigsministeren andraget paa en Forøgelse af Hæren 
med 18,000 Mand men har samtidig udtalt, at delte kun er 
første Skridt; Hæren :maa forøges med 50 til 100 Tusende. 
…… Franske Blade mene, at. nu er Tiden for Frankrig til 
at forlange en Opgjørelse med Tyskland; om to Aar vil 
Tyskland have overfløjet Frankrig i Krigsberedskab. 

Det ser ud til, at Rustningernes Bue maa snart briste, 
og da bliver det en forfærdelig Krig, "— efter gamle Moltkes 
Mening en Syvaars- maaske en Trediveaars-Krig. 

Hvad skal Danmark gjøre under saadanne Udsigter? 

Uden at være Statsmand kan man, synes mig, skjønne, 
det vilde for os være ønskeligt, om vi kunde opnaa en saadan 


… fredlyst Stilling, som Sweijts fik: 1815 .og Belgien 1831. 

Hvorledes dette kan ske, maa Statsmænd forstaa; men hvor- 
for skulde det ikke kunne lade sig gjøre? 

Som vi nu regjeres er det ikke at vente, at Folke- 
stemning skulde faa Indflydelse paa Regjeringens Forholds- 
regler. Men Tiderne skifte; og arbejdes. der en fast Folke- 
stemning op, maa sikkert med Tiden Regjeringen lade sig 
paavirke af den. Vi skal derfor ikke opgive Haabet, men 
kun stadig gjøre, hvad vi kan, for at vinde frem til en op- 
lyst og fast Mening om, hvad der baader vort lille sønder- 
revne Fædreland. For mig staar det som en truende Udsigt, 
at næste Krig, vi bliver indviklede i, vil ende med Danmarks 
Opløsning som selvstændig Stat, hvordan end Udfaldet bliver 
for de Stormagter, der prøve Kræfter. 

Krigsbereds skab tager allevegne større Udstrækning. Det 
drager mange Hænder fra nyttigt Arbejde. Det unge Mand- 
skabs Garnisonstjeneste er i høj Grad farlig for Sædelig- 
heden. Det tærer Folkets Midler i saa stort Omfang, at 
der savnes Evne til at fremme højst fornødne Velfærds-Sager. 
De staaende Hære bidrage til gjensidig Misundelse, Frygt og 
Had mellem Folk og Riger. 

Alle disse Ulykker følge med de store .Krigtrustninger 
i Fredstid. Men disse bære ogsaa naturlig frem mod. Krig. 
. En lille Gnist kan bringe de ophobede Forraad af dræbende 

Stoffer i Brand. Hvilke .gruelige Ulykker Krigen fører med 
sig i Mandefald, Lemlæstelser, Strømme af Blod og Taarer, 
Ødelæggelse af Værdier, — derom fortæller Historien. Og 
jo større Udvikling Krigskunsten fåar, desto større bliver 
Krigens" Ødelæggelser. 

Det er umuligt-at modsige, hvad. der er sagt .om Krigens 
Ulykker. Næppe vil heller Nogen kunne indvende stort mad 
hvad: der er sagt om Krigsberedskabs. fordærvelige Følger. 
De staaende Hære — har Grundtvig .en Gang sagt —- blive 
i Nyaarstiden en Landeplage, ligesom Tiggermunkans blev 
mod Slutningen af Middelalderen. 

iTil Forsvar for Krigsvæsenet anføres, sat det udviklér 
Mandsmod og fremkalder uegennyttig Selvopofrelse i Kamp 
for Folk og Fædreland. Man skulde derfør — vil Nogen 
sige — ikke afskaffe Krig, ' om man var i Stand dertil. Men 

tillad mig en Sammenligning: Under en -Pest gives der rig 
Lejlighed til kjærlig Selvopofrelse i Sygepleje, i Omsorg for 
forladte Børn o. s. v. Hvem vilde af den Grund forsvare 
Pesten? 

Skal vi bede os fri for alle Foranstaltninger til at fore- 
bygge Sygdomme? Nej, priset være hvert Fremskridt, der 
er gjort og stadig gjøres til ej alene at helbrede Sygdomme 
men ogsaa til at forebygge dem! Jeg stiller dristig dette op 
til Sammenligning. ; Vel veed vi, at Sygdom bliver aldrig 
helt afskaffet. Men hvad der gjøres for at indskrænke den 
og fremme Sundhed, tør dog vel Ingen laste. Saaledes 
med Krigen. 

Nu vel, vil man svare, men Krig er der ført i Verden 
lige fra den Dag Kain slog Abel ihjel, og Krig lader sig 
lige saa lidt afskaffe som Sygdom. Saa svarer jeg: kunde 
Krig indskrænkes, vilde det dog være en Velgjerning mod 
Menneskeslægten; og dette gjør jeg Regning paa, Ingen vil 
modsige. 

Mod Krig som Middel til at afgjøre Tvistigheder mellem 
Folkefærdene er der i de sidste -50 Aar rejst en stedse 
voksende Kamp. Denne Fredsbevægelse, som stiler paa at 
faa Strid mellem Stater - afgjort ved Forligsmægling og Vold- 
gift, har allerede affødt flere betydningsfulde Afgjørelser. Da 
Nordamerika krævede England til Regnskab for, at der i | 
engelske Havne var udrustet Kapere, som forstyrrede Ame- 
rikas Handel, var Stemningen i England krigerisk. Men 
Gladstone enedes med Amerikanerne om at undergive Sagen 
en Voldgiftsret, der blev sammensat af fem Mænd: en Svejtser, 
en Italiener, en Brasilianer, en Englænder, en Nordameri- 
kaner. Dommen faldt, at England skulde betale en Erstat- 
ning af 58 Millioner Kroner. . England bøjede sig for Dommen; 
Krigen var undgaaet; National-Forbitrelsen døde hen. Nylig 
har- et Mellemværende.mellem Nordamerika og Danmark, den 
saakaldte Butterfieldske Sag, fundet Afgjørelse ved Voldgift, 
hvorved Danmark frikjendtes for Skyld. 

Der er en alvorlig Bestræbelse oppe for 'i alle Lande 
at rejse en.stærk Folkestemning for den Slags Afgjørelser; 


… og Regjeringerne bliver mere og. mere betænkte paa at faa 

givet Voldgifissagen faste Former. Særligt er denne Sag 
oppe i Amerika. Der har for nylig været afholdt en Kongres 
af Statsmænd fra de forskjellige Stater i Nord- og Sydamerika. 
Denne har vedtaget Resolutioner, der erklære al Erhvervelse 
af Landomraade ved Krig eller Trusel med Krig for ugyldig 
og gjør det til umistelig Ret for den tabende at indanke 
Sagen for en Voldgiftsret.") y 

Vi indføre fra Amerika mange unyttige Redskaber. 
Kunde Europa faa disse amerikanske Grundsætninger indførte, 
vilde det være til stor Velsignelse. Det er den eneste 
tænkelige Vej til at skaffe Ret for de smaa. Ad denne Vej 
er-Nordslesvigs Tilbagevenden tænkelig. Jeg ser ikke nogen 
anden. Thi tænk en stor Krig, hvori Danmark gjør Forbund 
med Tysklands Fjender; tænk Tyskland blive tvunget til at 
afstaa Nordslesvig! Da vil Nationalhadet blive tilbage," og 
Tyskland vil pønse paa ved en ny Krig at vinde det tabte. 
Sættes derimod Grænsen ved Voldgift, vil den af begge 
Parter blive anerkjendt som endelig; og Grændsen vil da 
sikkert blive draget paa Grundlag af Folkets Selvbestem- 
melsesret, saaledes som det i den tyske Rigsdag er bleven 
udtalt af Socialdemokraten Liebknecht med Hensyn til Elsas- 
Lothringen. 

For Sønderjyderne gjælder det da om, at de blive ved 
at være Danske. Vi andre Danske har den Opgave, at 
støtte oy styrke Danskheden hos: Brødrene sønden Aa og 
saa efter Evne arbejde i Fredssagens Tjeneste. Kan den 
Sag vinde frem, tør der haabes paa en retfærdig Afgjørelse 
af denne og lignende Sager og paa et fredeligt Forhold 
mellem Folkene. Bryder et Folk dog Freden, vil Forbry- 
deren blive stævnet og dømt, saaledes som nu i private 
Forhold en Slagsbroder faar sin Dom af Rettens Haandhæver.”) 


7) Saaledes efter amerikansk ,,Dannevirke", 

?) Det især i England og Amerika vidt udbredte iuter- 
nationåle Forbund af Voldgifts- og Fredsforeninger har ogsaa 
en Afdeling i Danmark. Formand i Bestyrelsen for ,,Dansk 
Fredsforening" er Folkethingsmand Fr. Bajer. 


"Hvorledes Højvande kan opstaa. 

Den blege Maane — har lærde os sagt — 
over Havets Vand har en mærkelig Magt: 
fra fjærne Afstand-dens tynde Krop 

kan hæve Bølgen mod Stranden op, 

— Ej sært, at en Maane af temmeligt Huld 
kan gjøre en Skovsø mere end fuld. K.J 

ENS 17 VEG 
Toldrøre i Roeskilde. 


I Roeskilde afholdt en Kreds af næringsdrivende Borgere 
for nylig et talrigt besøgt Diskussionsmøde for at drøfte 
Byens Stilling til Toldspørgsmaalet. Rebslager Ravn aabnede 
Mødet med et Leve for Fædrelandet og foreslog under For- 
samlingens Bifald Grosserer Jochumsen som Dirigent. Denne 
takkede for Valget og lovede, at han ved denne som ved 
tidligere Lejligheder skulde lede Forhandlingerne rent sagligt 
uden at tage Partihensyn til nogen Side. Det gjaldt om at 
opnaa Klarhed med Hensyn til de store økonomiske Spørgs- 
maal; der for Tiden stod paa Dagsordenen, og ethvert op- 
lysende Bidrag maatte modtages med. Taknemmelighed, selv 
om afvigende Anskuelser kom til Orde. 

»Lige over for de nivellerende Strømninger,« forsatte 
Hr. Jochumsen ifølge »Roeskildeposten«, »som undergraver 
de næringsdrivende Borgeres Selvstændighed og truer vort 
Samfund med Tilbagegang og Opløsning, maa der bygges 
Bølgebrydere allevegne, hvor der er Fare for Oversvømmelse. 
Vi maa ikke nøjes med ud ad til at værne om de store 
Interesser, men vi maa samtidig ind ad til værne om de 
mindre, de /okale Interesser.:; Hver enkelt By har sin Mis- 
sion, sin Opgave at løse, og Roeskilde bør ikke staa tilbage, 


-hvor det gjælder om at fremme Almenvellet. Hvis det lykkes 


os ved Hjælp af en tidssvarende Lovgivning rundt om i 
Landet at fremme de lokale Interesser, vil vi aldeles sikkert 
opnaa et ogsaa for vort Fædreland i sin Helhed velsignet 
Resultat.« (Stærkt Bifald.) 

Garver Pedersen: »Jeg kan i et og alt slutte. mig til 
den højtærede Dirigents Udtalelser. - Hvis nogen "Mand her 
i Byen har forstaaet sin Tid og dens Krav, saa tør jeg nok 
sige, at det er Grosserer Jochumsen. Han har stedse holdt 
Ideens Fane højt. ” (Hør!) Naar andre har søgt at bryde 
ned, saa har han bygget op. Naar andre er gaaet vild, saa 
har han vist os Vejen. Den Gang, Foreningen »Det natio- 
nale Arbejde« mødte med sit Toldprogram, da var der ikke 
faa iblandt os, som lod sig friste af de store Navne til at 

gaa med Strømmen, men Hr. Jochumsen saa strax, at der 
var noget galt ved det Program, og senere har vi alle ind- 
set, at Jochumsen havde Ret. Jeg skal ikke staa her og 
tåle for min egen Fordel, det være langt fra mig, men 
enhver ved bedst selv, hvor Skoen trykker. Og hvad nytter 
det, for nu blot at nævne et Exempel, os Garvere i Roes- 
kilde, at Garverne i Hovedstaden bliver fri for Oversvøm- 
melsen med udenlandske Huder, naar de store kjøbenhavnske 
Garverier, der garver tusind Huder, naar vi garver tyve, frit 
og uhindret kan oversvømme vort lille lokale Marked og 
knuse os med deres Overproduktion? Skal der være Mening 
i Toldbeskyttelsen, saa maa den ikke alene beskytte de 
store, men den maa først og fremmest beskytte de smaa: » 
(Hør! Hør!) Det er ikke dem, der efter Skattelisten har 
50 til.100,000 Kroners aarlig Indtægt, der trænger til Be- 
skyttelse, men det er os andre i Smaabyerne, der daglig 
kæmper en haard Kamp for Tilværelsen, som hør have 
Gavn af Beskyttelsestolden. Mange andre er af samme 
Mening som Jochumsen og jeg, og Hensigten med Mødet 
her i Aften er den: at faa dannet et virksomt Forsvar, en 
virkelig Beskyttelsesforening, der i første Række vil værne 
- om det lokale Arbejde. . Det er godt nok med al den Raaben 
paa Lighed og Frihed og Fremskridt, men det aller vigtigste 
er dog, at man har sit daglige” Brød. (Hør! Hør!) Meget 
af det gamle, som er skyllet bort, var bedre end det ny, 
vi har faaet i Stedet, og det bliver ikke godt i Danmark, 
før vi faar noget af det gamle igjen og værner om det med 
de Bølgebrydere, som Jochumsen talte om. Men skal der 
bygges Bølgebrydere, — hvad enten: det nu bliver med 
Rigsdagens Hjælp eller ad administrativ Vej — saa vil jeg 
spørge enhver, der har Forstand paa de Dele, om ikke 
Roeskilde er den By, der trænger mest. Vi ligger her lige 
uden for Hovedstaden og er' mere end nogen anden By 
; Udsat for dens knusende Konkurrence, som bogstavelig talt 
udsuger mange af vore Erhvervskilder. - 
Ogsaa jeg bg Jochumsen mener, at den fri Konkur- 
rence er det opdragende Princip i den industrielle Udvikling, 
men vi tror tillige, at den kun med Nytte og til Held for 

det hele Samfund lader sig føre ud i Livet inden for lokalt 
begrændsede Omraader, hvor der hersker fuld Gjensidighed 
og Lighed i Vilkaar. 

Derinde i Kjøbenhavn har de en Skat af 2—3 9/0, 
men her i Roeskilde betaler vi 6—7 ”/o. Det kan man 
ikke kalde Lighed i Vilkaar. Hvor mange Tusinder, ja jeg 
kan dristig sige Millioner, er der ikke herfra i Tidens Løb 
gaaet til Kjøbenhavn, og hvilket Tab repræsenterer ikke 
disse Penge for vor. lille By og dens Opland? Og saa kan 
de rige Garverier derinde, som oparbejder store Partier ad 
Gangen, forholdsvis garve langt billigere end vi andre, der 
kun kan garve lidt ad Gangen. Men naar de baade har 


- mindre Skat -og mindre Udgifter, saa er det klart, at vi ikke 


kan konkurrere med dem. Nej, mine Herrer! det gjælder 
for' os Smaaborgere i de mindre Byer om at frigjøre os for 
de store Syner og se nøgternt paa Forholdene, som de er. 
Vi kan ikke konkurrere med Kjøbenhavn uden Beskyttelse, 
og bliver det ved at gaa som nu, saa kan jeg og mange 
andre med mig ikke se andet, end at vi maa ende med at 
blive ruinerede allesammen. Hver Gang der her i Roeskilde 
skal kjøbes noget, der løber i Penge, saa render Folk til 
Kjøbenhavn, og mange Gange kommer de hjem med daar- 
lige Varer, som .Haandværkerne her aldrig vilde være be- 
kjendt at levere deres Kunder... Hvad de der inde ikke kan 
blive af med paa anden Maade, det putter de i Folk fra 
Provinserne. Og naar én er bleven klog af Skade, saa er 
der ti andre, som gaar i Fælden. Men man fremmer ikke 
en sund Udvikling af Haandværk og Industri ved at levere 
Folk daarlige Varer. - (Hør!)  Lovgivningsmagten bør ikke 
alene beskytte Forbrugerne; men den har samtidig den 
Pligt at tage sig af den hæderlige Haandværkerstand og værne 
os mod Overløbere og Fuskere, der ikke har lært Faget. 

Det forekommer os fra "vort Standpunkt at være den 
mindste Indrømmelse til vore Særinteresser, at vi her i 
Roeskilde faar en rimelig Beskyttelse mod den kjøbenhavnske 
Konkurrence, saaledes at vi for Fremtiden 'kan arbejde i Ro 
paa vort eget beskedne Omraade. 

'Alt i alt kan vi nok blive enigé om, at'der bør gjøres 
noget, og at det bør gjøres snart. Jeg vil derfor med vor 
højtærede Dirigents Tilladelse foreslaa, at vi her i Aften 
danner en Forening under Navnet: »Det lokale Arbejde«, 
og at vi indgaar til Regering og Rigsdag med, et . ærbødigt 
Andragende om, at vi hurtigst mulig maa faa en ny Nærings- 
lov men frem for alt en lokal Toldbeskyttelse for Roeskilde 
By's Haandværk og Industri: mod Hovedstadens ødelæggende 
Konkurrence.« (Stærkt Bifald.) ; 

" Skomager Olriksen: »Jeg finder Anledning til at udtale 
min. fulde Tilslutning til' de foregaaende ærede Talere. (Hør! 
Hør!) Dhrr. der kjender mig, véd nok, at det ikke er min 
Skik at tale for mine egne Interesser, men vi skal jo leve 
allesammen, og hvis der er nogen Stand, som i de senere 
Aar har lidt under Tidernes Tryk, saa tør jeg nok sige, at 
det er Skomagerne. I gamle Dage, da vi havde ordnede 
Laugsforhold, og der ikke var- flere Mestere, end der be- 
høvedes, kunde "enhver, der vilde bestille noget, faa sit Ud- 
komme. Men nu, da enhver Vagabond kan faa Lov at fuske 
ærlige Folk i Faget, og hele Landet fyldes med daarligt …. 
Fabriksarbejde, som de kjøbenhavnske Grosserere oversvømmer 
Smadbyerne med, nu kan man næsten ikke begaa sig længere, 
naar man da ikke ligefrem vil indlade sig. paa at snyde Folk. 
(Hør! Hør!) Det er jo desto' værre nu bleven saaledes, at 
enhvér Bondekarl fra Landet kan komme ind til Kjøbstaden 
og nedsætte sig i en eller anden Kjælderhals som Handels- 
mand og Hosekræmmer. -Og saå. stikker disse Folk, der 
løber omkring i Tøfler og Træsko og lever af Lud og koldt 
Vand, Priserne frem, som vi andre, "der leverer solidt haand- 
syet Arbejde og stiller honette Fordringer til Livet, slet ikke 
kan hamle op med. Hvis det skal kaldes Frihed, saa giver 
jeg ikke en Pibe Tobak for den Moral. Det er ikke'længe 
siden, at en af mine gamle Kunder, som var gaaet fra mig, 
fordi han syntes, at mine Priser. var for høje, kom tilbage 
igjen, og saa fortalte han mig, at han i' Kjøbenhavn havde 
kjøbt noget billigt Fodtøj til sine Børn, og da de skulde 
begynde at gaa. med det, saa var der Papir i Saalerne, og 
Stadsen- gik' i -Stykker med det "samme. Det var ligefrem 

gemént Snyderi, sagde han, og saa svarede jeg, at det kunde 
vi takke Rigsdagen for, som laver den ene Lov værre end 
den anden, saa Gud maa sig forbarme. Naar det var rigtigt, 
saa skulde Tolden sættes saa høj, at vi blev fri for alt det 
fremmede Udskud, og .saa skulde kun dem, der har aflagt 
reglementær Svendeprøve og kan fremlægge Bevis for en 
ærhar, kristelig Vandel, faa Lov til at handle med Fodtøj. 
Og saa maatte efter vores Mening — thi jeg kan godt, uden 
at sladre af Skole, sige, at Jochumsen og Pedersen paa det 
Punkt er enig med mig — heller ikke enhver nybagt Svend 
have Lov:til uden at spørge! hverken Per eller Povl at be- 
gynde en Forretning for sig selv. Naar ti Skomagere med 
et tarveligt Udkomme er tilstrækkelig for en lille By som 
Roeskilde, saa kan hverken Byen eller vi andre være tjent 
med, at der er tyve, som "alle hænge i Vingerne. (Hør! 
Hør!). Jeg vil ikke trætte Forsamlingen med Detailler, men 
efter mit Skjøn maatte vi her have en Beskyttelse af omkring 
4 Kroner Pundet, paa alt Fodtøj, der andet Steds fra .ind- 
føres til Roeskilde, hvis Tolden skal hjælpe os mod den 
ødelæggende udenbyes Konkurrrence.- Vi kan ikke byde 
vore Arbejdere en. saadan Sulteløn, som de faar i Sverrig 
og i Tyskland, og Kjøbenhavn er nok efter Sigende i det 
Kapitel kommen godt med.. Forøvrigt er det ikke Kjøben- 
havn alene, vi maa slaas med. Der kommer nu ogsaa Til- 
bud paa Maskinarbejde fra Odense og Aarhus, og hvis vi 
ikke faar en. passende Beskyttelse, saa vil det i første 
Række gaa ud over Arbejdslønnen, som er lav nok i For" 
vejen. Og saa faar vi ogsaa her i vor By socialistiske 
Rumlerier og Spektakler og andet Fritænkeri, hvad Gud 
maalte forbyde. ” 

For at ingen skal misforstaa mig, vil jeg: endnu slut- 
telig gjøre-den Bemærkning, at Hensigten med Toldbeskyt- 
felsen ej er den, at skrue Priserne op for Forbrugerne. 
Den indenbys Konkurrence er paa alle Omraader saa stor, 
at den nok skal tvinge Fortjenesten ned, saa der næppe 
bliver Salt til et Æg tilbage. Som en- foregaaende Taler 
har fremhævet, skal Tolden kun virke som en lokal Bølge- 
bryder; den skal være en. beskyttende Mur mod fremmede 

Tilførsler, men det er aldeles ikke Meningen,- at den skal 
fordyre det lokale Forbrug. 

Jeg tror, at en Forening, der vil tåge sig af alle disse 
Forhold kan gjøre god Nytte og blive til Gavn for vort 
Fædreland. - Det lokale Arbejde er dog til syvende og sidst 
for hver By især det vigtigste (Hør!) og Basis for det hele. 
Thi naar Byerne gaar frem, saa gaar Landet frem, og naar 
Byerne gaar tilbage, saa gaar Landet tilbage. Hvis vi kan 
blivs” enige om at sende et Andragende til Regeringen, saa 
vil jeg efter Aftale med Jochumsen foreslaa, at vi deri ud- 
taler Ønsket om: Statens ordnende og støttende Indgriben 
i de lokale Produktions- og Omsætningsforhold.« (Stærkt 
Bifald.) 

Redaktør Dumperup (Red. af »Laugsbrødrebladet«): 
»Skjønt jeg ikke har den Ære at høre hjemme her i Byen, 
tør jeg dog nok sige, at jeg efter Ævne har bidraget til at, 
fremme den Bevægelse, der har givet sig et saa glædeligt 
Udslag i det vellykkede Møde her i Aften. Jeg har paa 
over 60 lukkede Haandværkermøder rundt om i Landet søgt 
at sprede Kjendskab og Oplysning til de Mangler, der 
klæber ved vor Næringslov og vor Toldlov, og jeg tør vel 
nok uden at være ubeskeden tilskrive mig en Del af Æren 
for, at der inden for de industrielle Kredse er vaagnet en 
levende Sans for Tidens bydende Krav. Vi maa hurtigst 
se at komme tilbage til den Erkjendelse, at ikke enhver 
Fusker skal have Lov til at gribe forstyrrende. ind i fag- 
dannede Folks Erhverv. Vi bør komme tilbage til et ordnet 
Laugsvæsen, saaledes at Mesteren atter som i gamle Dage 
bliver Mester, og at Drengen atter bliver Dreng. Vi maa 
kort sagt komme tilbage til den Erkjendelse, at Staten paa 
alle Omraader bør gribe ordnende og støttende ind i Erhvervs- 
livet. . Saa vidt jeg kan se, er der i det hele taget for 
Haandværkerstanden kun én Vej fremad, .det er Vejen til- 
bage! (Forbavselse) ..... hvad jeg vilde sige ...…. tilbage 
til ordnede Tilstande, hvor enhver hæderlig Haandværker 
har sit rigelige borgerlige- Udkomme.. (Hør! Hør!) . Er der + 
noget, der kan være til Gavn for vort Fædreland, saa tør 
jeg nok sige, at det er en velstaaende og vel oplyst Haand- 

værkerstand, der forstaar at gjøre sig gjældende ikke alene 
paa Værkstedet: men ogsaa paa Rigsdagen og i Kongens 
Raad. (Hør! Hør!) Jeg vil slutte med Ønsket om, at 
Roeskilde Haandværkere al Tid maa findes forrest i Avant- 
garden, at de al Tid maa gaa med i Spidsen, hvor der 
kæmpes for Frihed og Fremskridt!«, (Stormende Bifald.) 
Træskomager Truelsen. (Dirigenten rejser sig med 
Haanden paa Klokken i afventende Holding.) Vi kan vist- 
nok alle let blive enige om, at det er galt fat med mange 
Forhold, og at der trænges til Beskyttelse for de smaa'i 
Samfundét. Men jeg synes nu nok, at vi skulde gaa lidt 
videre end til at tale om den udenbys Konkurrence. Vi 
trænger ogsaa inden for vore egne Porte paa vor egen Grund 
til en bedre Ordning, saaledes at der fra de stores Side 


" bliver taget noget mere Hensyn til de smaa. (Hør!) Jeg 


vil ikke sige noget ondt om nogen, det være langt fra mig, 
men det kan aldrig være heldigt for en lille By som vor, 
naar en mindre Kreds af dem, der ejer mest og holder med 
Højre ...…. hvad jeg vilde sige..... der holder med de 
mæglige, bestandig skal spille den første Violin ved alle 
Lejligheder! (Dirigenten anmoder Taleren om at afholde 
sig. fra politiske Hentydninger -og blive ved Sagen)...... 
»Dirigenten kan godt spare sig Ulejligheden med at ringe 
paa Klokke for mig. Jeg har talt før i Dag og skal nok 
faa sagt det, jeg vil sige. Hvis jeg havde villet, saa 


kunde jeg nu have siddet i Rigsdagen og ..... (Dirigenten 
gjentager sin Anmodning til Taleren om at holde sig til 
Sagen)...... »Det er netop Sagen, at hver Gang en af os 


smaa kommer frem paa egen Haand og siger noget, uden 
at vi først har ladet det proppe i os af en af Byens Stor- 
borgere, saa er det. ikke Sagen; men den Svikmølle er vi 
bleven kjed af. Det kan altsammen være godt nok, hvad 
de store Herrer som Jochumsen og Pedersen fortæller os om 
den kjøbenhavnske Konkurrence. De har deres Forretning 
paa Byens bedste Strøg i Adelgade, hvor den ene flotte 
Boutik ligger ved Siden af den anden, og hvor alle baade 
af Byens Folk og Bønder render hen med. deres Skillinger, 


ligesom om vi andre, der bor i Smaagaderne, ikke leverede. 

lige saa gode Varer for Pengene. Det er ikke i de store, 
flotte Boutiker, at man skal søge de bedste Varer. (Hør!) 
Men det gaar her i Roeskilde som alle Vegne, at en enkelt 
Gade tager Luven fra alle de andre. Der har de ny Bro- 
lægning og Asfalt og flotte Lygtepæle, og hvad de ikke har, 
det kan de faa, men imens kan vi andre, der bor i Smaa- 
gaderne, faa Lov til om Aftenen at rave om i Halvmørke 
og Maaneskin og brække vore Ben i Rendestenen, naar der 
en Gang er Slinger i Valsen. Det kan man ikke kalde 
Lighed i Vilkaar. Jeg er fuldstændig enig med Garver 
Pedersen i, at skal der være Toldbeskyttelse, saa maa den 
ikke alene beskytte de store, men den maå først og fremmest 
beskytte de smaa. (Hør! Hør!) Det kommer kun an påa 
at blive enig om, hvem der er de store, og hvem der er 
de smaa. Efter min Mening er det ikke dem oppe i Adel- 
gade, der efter Skattelisten har 5 og-10,000 Kroners aarlig 
Indtægt, som trænger til Beskyttelse. Det er os andre i 
Smaagaderne, der daglig kæmper en haard Kamp for Til- 
værelsen, som bør have Gavn af Beskyttelsestolden. Jeg 
taler ikke her for min egen Fordel, men jeg har i mange 
Aar boet i Olsgade, og saa meget tør jeg nok sige, at hvis 
der er nogen Del af Byen, som trænger til Beskyttelse, saa 
er det den Gade. Vi ligger lige klods op ad Adelgade, og 
for at komme der behøver Folk hverken Kjøretøj eller Jern- 
bane. De kan rende der op, som de gaar og staar i Tøf- 
lerne. Al udenbys Konkurrence fra hele den øvrige Verden 
tilsammen skader os Næringsdrivende i Olsgade ikke nær 
saa meget, som den Konkurrence, vi maa' slaas med oppe 
i Adelgade. Og skulde jeg sige min Mening, saa vilde jeg 
foreslaa, at vi ikke nøjes med at værne om de stores Inter- 
esser »ved Bølgebrydere ud ad til«, som Jochumsen anbe- 
faler, men jeg stemmer for, at vi allerførst sørger for, at 
faa en Toldbom for Enden af Olsgade, saaledes at der svares 
Skat af alt, der indføres fra Adelgade til vort Kvarter. 

Det gjælder for os Smaafolk om at frigjøre os for de 
store Syner og se nøgternt paa Forholdene, som de er. 
Ogsaa jeg mener, at den -fri Konkurrence er det opdragende 


Princip i den industrielle Udvikling, men jeg tror tillige, at 

den kun med Held for det hele Samfund lader sig føre ud 
i Livet inden for snævert begrænsede lokale Omraader. Det 
forekommer mig at være den mindste Indrømmelse. til vore 
Særinteresser, at vi i Olsgade faar en rimelig Beskyltelse 
mod Konkurrencen fra Adelgade, saaledes at vi for Frem- 
liden kan arbejde i Ro paa vort eget beskedne Omraade.« 
(Stærkt Bifald fra de bageste Bænke.) 

Dirigenten: »Det forekommer mig, at den sidste ærede 
Taler gik lidt vel meget uden for Sagen, og at han af og 
til forsyndede sig mod den gode Tone, vi plejer vant af 
respektere i vore Forhandlinger. Er der noget, der i de 
senere Åar har skadet en sund Udvikling af vore Samfunds- 
forhold, saa er det en beklagelig Tilbøjelighed hos en Del 
af vore mindre heldigt stillede Medborgere til at vække Nag 
og Mistænksomhed mod dem, der ejer noget. Enhver Re- 
form har sin Begrændsning. Naar vi indgaar til Regeringen 
med et Andragende om Toldbeskyttelse for Smaabyerne, saa 
har vi i Konsumptionssystemets Acciseboder et historisk For- 
billede. En By er et samlet Hele. - Men jeg tvivler, om 
Regeringen vilde gaa med til at etablere en Toldbod for 
Enden af hver Gade. Det er en alt for vidtgaaende Fordring, 
som det vilde være uklogt at støtte. Vi kunde derved let 
forspilde de udmærkede Chancer vi netop nu for Tiden, 
da en protektionistisk Strømning hersker i vore Nabolande 
mod Syd, Nord og Øst, mener ogsaa her hjemme at kunne 
gjøre Regning paa for Gjennemførelsen af et moderat og 
fornuftigt Beskyttelsesprogram. Det bedste er det godes 
værste Fjende. Jeg tror, at Hr. Truelsen og hans Menings- 
fæller vilde gjøre vel i foreløbig at slutte sig til os i denne 
Sag. Saa kan vi al Tid senere tale om at gaa videre. 

Vi maa ikke glemme, at Særinteresserne i alle større 
Forhold fornuftigvis maa underordnes Samfundsinteresserne. 
Det vilde ikke være heldigt for det gode Sammenhold mellem 
Byens Borgere, hvis vi kom ind paa den Betragtning, at de 
forskjellige Gader levede paa en Slags Krigsfod med hver- 
andre, 'og at det -var nødvendigt for Enden af hver Gade at 


-rejse en Toldmur mod Nabogaden. Jeg haaber, at Hr. 
i Truelsen og hans Venner ved nærmere Eftertanke vil lade 

deres- vidtgaaende Forslag falde og støtte vort moderate 
Program.«  (Bifald.) ? 

Træskomager Truelsen: » Dirigenten skal ikke gjøre sig 
den Ulejlighed at oplyse mig om, hvad der ér god Tone. 
Jeg har klaret Ærterne paa en Talerstol før i Aften. Dhrr. 
Indbydere til Mødet har for nogle faa Dage siden, da de 
sendte Bud efter de andre, ogsaa haft Bud efter mig, og 
hvis jeg havde villet indlade mig paa at slaa paa Tromme 
for deres nye Forening, saa vilde Tonen alle Tider have 
været god nok. Men jeg er en gammel Rotte og kjender 
Rumlen. Naar de høje Herrer skal have Bidrag til 
Klubhalløj og Hædersgaver og nye Foreninger og andet 
politisk Djævelskab, saa taler de om Fædrelandet og smører 
os om Munden med fagre Ord og fedt Flæsk. Men den 
gaar ikke længere i den Dur. Vi smaa vil nok tale 
et Ord med nu til Dags. Jochumsen skulde mindst af alle 
tale saa højt om Særinteresser og Samfundsinteresser. Han 
er med alle Vegne, hvor der er Penge at tjene, men han 
er meget kneben, naar han skal af med Skillingerne igjen. 
Han er ogsaa med i den nye Træskofabrik i Adelgade, der 
skal lave 500 Par Tøfler og Træsko om Dagen og ødelægge 
alle os andre Haandarbejdere i mange Miles Omkreds. Jeg 
ved godt, at Jochumsen en Gang forærede Byen et Par 
Hundrede Rigsdaler tilwen ny Flagstang med Tilbehør ude 
i Lystanlæget, men den Sag er det ikke værd at tale for 
"højt om, thi Pengene fik han nok, efter hvad der fortælles, 
samlet sammen ved en Middag, som han havde inviteret 
har alle gode Venner til. Det er paa den Maade, han 
fremmet sine Samfundsinteresserne, og det er, den Slags 
Trappetrin, han er gaaet til Vejrs paa. For nogle faa 
Hundrede Rigsdaler laves der af mangen, en lille Klavs en 
stor Klavs, og af en lille Joehumsen...... « 

Dirigenten (harmfuldt): »Med Forsamlingens Samtykke 
vil.jeg fratage Taleren Ordet. Vi kommer ellers ind paa 
en Diskussion, der ligger langt under denne Forsamlings 
Værdighed. Hvad jeg har udrettet eller ikke udrettet for 
min Fødeby, vil Eftertiden komme til at dømme om. Det 
ligger ikke for her i Aften.«  (Bifald.) É 

Vognmand West: »Naar jeg tillader mig at tage Ordet, 
saa vil jeg sige til min Undskyldning, at det vil blive meget 
lidt, jeg skal trætte Forsamlingen med. Det er ogsaa lidt 
galt med Hørelsen, og jeg er ikke vis paa, at jeg har 
forstaaet alt, hvad de andre Talere har sagt. Vi gamle, 
der endnu kan huske Tiden, fra før vi fik Jernbanen, har 
jo mange Gange sagt, at Roeskilde aldrig vilde faa Gavn af 
den Dampbefordring. Naar jeg nu hører her, at Talerne 
klager over, at al Ting kjøbes i Kjøbenhavn, såa vil jeg 
sige »bedre sent end aldrig«, og spørge, om det ikke var 
bedst, at der blev lagt en Dæmper paa Folks mærkelige Lyst 
til at rejse med det nymodens Kjøretøj. Det er saamænd 
ingen Nytte til, at der hver Dag gaar en halv Snes Tog 
frem og tilbage mellem Kjøbenhavn og Roeskilde.  Saadan 
noget som Returbilletter og extra Tog sent paa Aftenen 
skulde nu efter min Mening slet ikke tillades. Det frister 
kun Folk til at give Penge ud til Gjøgl og Stads og Komedie- 
spil til ingen Verdens Nytte. " De har meget bedre af at 
blive hjemme og passe deres Ting, og vil de endelig more 
dem, saa kan de for en billig Penge faa en smuk Kjøretur 
med Hest og Vogn gjennem Mark og Skov med en Dram 
og-en Bid Brød i en Madkurv eller i Kroen. Det faar man 
røde Kinder af, men siden den Jernbane løber løbsk hver 
Dag, er en Mængde Folk bleven bløde paa Hjernen, og bleg- 
næbbede bliver de unge nu snart allesammen. Og naar man 
saa oven "i Kjøbet ser af Regnskabet, at alle de mange 
Millioner, vi har gravet ned i Jernbanerne, slet ikke giver 
noget” Udbylte, der er værd at tale om, saa synes jeg nok, 
at Regeringen burde tage Skeen i en anden Haand og lade 
dem, der absolut vil kjøre med Jernhanefart, betale noget 
klækkeligt for Fomnøjelsen. De maa endelig ikke tro, det 
er, fordi jeg er Vognmand, at jeg taler saaledes. Vorherre 
under mig nok det, jeg skal have i de faa Aar, jeg har 
tilbage. Men jeg kan nu ikke se rettere, end at det. er 
Jernbanerne, der er Skyld i de fleste af vore Ulykker. Men 
forøvrigt skal jeg kun udtale, at det har glædet mig at 
høre, hvor smukt Træskomager Truelsen talte om Jochumsen, 
som vor By har saa meget at takke for. Og saa har jeg 

for Resten lovet Indbyderne, at jeg "vilde slutte med at sige, 
åt det, der er til Gavn for det hele, det kan vi alle være 
med til. Jeg vil anbefale alle dem, der er her til Stede, 
at indmelde sig i den nye Forening. Ingen bør holde sig 
tilbage, hvor det gjælder vort Fædreland! — (Stærkt Bifald.) 

Bundtmager Sørensen: »Jeg kan fuldt ud slutte mig til 
Vognmand West, med Hensyn til, hvad han udtalte om 
Faren ved at være saa nær ved Kjøbenhavn. Der er ingen 
Tvivl om, at vor Ungdom ved alt for hyppige Besøg i 
Hovedstade n udsættes for Fristelser, som mange bukke under 
for, og det vilde være heldigt, hvis der ad Lovgivningens 
Vej kunde gjøres noget for at forhindre Udskejelser og 
sløtte Sædeligheden. Hvis det endda var Kirkerne, som drog 
Folk til Kjøbenhavn, saa var det sin Sag, men det er nok 
desværre snarere Forfængelighed og andre Lyster, der driver 
de fleste. Hvor vidt der kan gjøres noget for Sædeligheden 
gjennem Toldloven, tør jeg ikke udtale mig om, men der- 
imod" mener jeg, at Ungdommen i vore Dage alt for tidlig 
overlades til sig selv, og at Lovgivningen her maa træde 
hjælpende til. Ligesom vi har indført tvungen Skolegang 
for Børn, kunde der indføres tvungen Kirkegang for voxne. 
Derved vilde vi gjøre Skridtet fuldt ud og opnaa et Værn 
baade for Legemet og Sjælen. 

Skulde jeg STUE med et Ønske, saa maatte det, som 
Jochumsen foreslog mig, være det, at-Programmet for For- 
eningen: »Det lokale Arbejde« udvides til ej alene at om- 
fatte Varetagelsen af de materielle men ogsaa af de aande- 
lige Interesser. Der burde rettes en Opfordring til Rege- 
ringen om hurtigst muligt med Rigsdagens Hjælp eller under 
eget Ansvar i Herrens Navn rundt om i Landet at bygge 
Kirker og Forsamlingshuse, der kan virke som Bølgebrydere 
mod de Strømninger, der undergraver Moralen og Sædelig- 
heden i vort Folk.«  (Bifald.) — (Dirigenten tørrer Øjnene 
og trykker Sørensens Haand, idet denne forlader Talerstolen.) 

Teglværksejer Mortensen: »Jeg kan i det væsentlige 
slutte mig til de Betragtninger, den sidste ærede Taler 
gjorde gjældende, men jeg kunde ønske som Fagmand, at 


knytte nogle faa Bemærkninger til et enkelt Punkt i de faldne 

Udtalelser. Det er ingenlunde mine egne Interesser, jeg 
taler for, men jeg kunde ønske det en Gang for alle slaaet 
fast, at hvis der skal bygges offentlige Bygninger for danske 
Penge, saa hør de -bygges af danske Sten. (Hør! Hør!) 
Vi har før haft det Tilfælde, at der efter Arkitektens Ordre | 
er bleven kjøbt tyske og svenske Sten til Reparation af 
Roeskilde Domkirke, og jeg synes nu nok, at hvis noget 
Sted skulde være værnet mod Udlandets Oversvømmelse, saa 
er det Guds Hus. Der skulde man ikke forstyrres i sin 
Andagt ved Tanken om al den Uret, Tyskerne har tilføjet 
vort Fædreland!« (Levende Bifald.) 

Skomager Kaas: »I Modsætning til min Standsfælle 
Olriksen holder jeg paa lave Toldsatser og Næringsfrihed. 
Toldskatten kan ikke beskytte noget Haandværk; den øger 
kun vore Byrder og vanskelig ggjør ,os Konkurrencen med 
Maskinarbejdet ved at fordyre vore Fornødenheder. Vilkaarene 
er ikke lige. Hvis der i det hele taget kan opnaas Fordele 
gjennem Tolden, saa vil Fabrikanten, der paa sine Maskiner 
tilvirker hundrede Par Fodtøj, medens Haandværkeren syer 
et Par, i Konkurrencen med "Haandværket staa med 99 
Chancer mod 1. Jeg har i mange Aar arbejdet i Hamborg 
og andre Byer, hvor Fodtøj var toldfrit eller lavt beskattet, 
og Haandværkerne er saa langt fra blevne ødelagte, at de 
tværtimod har kunnet beskjæftige fremmede Svende i tusind- 
vis. Mestrene har søgt og fundet Beskyttelse i Udviklingen 
af egen Dygtighed, og Svendene har hævdet deres Plads og 
deres Løn ved at levere fortrinligt Arbejde. Det samme bør 
vi gjøre her hjemme. Troen paa Tolden er Overtro, og 
Næringsfriheden har i mindre Tid end to Generationer ført 
os videre frem, end Laugsvæsenet i Aarhundreder har drømt 
om. Det lyder ret bestikkende, naar Olriksen siger, at Sko- 
magerne vilde staa sig bedre, hvis der i Stedet for tyve 
Mestre kun var ti, men hvad vilde Olriksen sige, hvis han 
selv blev udpeget som en af de ti, der skulde sættes uden 
for Porten? Vi Haandværkere løser ikke «vor Opgave ved 
at skabe Hindringer for den frie Omsætning, og vi hæver 
ikke vor Stands Anseelse ved at puste Liv i skrinlagte 
Laugsfordomme. Vi bør tværtimod støtte de Bestræbelser, 

der gaar ud paa at vække Selvtillid og skabe Liv over hele 
Linien.« (Spredte »Hør!« blandet med Hyssen.) 

Arkitekt Smith: »Det har glædet mig at høre den sidste 
Taler, hvis Anskuelser jeg: fuldt ud sympatiserer med. 
Heldigvis tænker mange af Byens Haandværkere og Industri- 
drivende lige som han, og de vilde sikkert have nedlagt 
Protest mod de snæversynede Udtalelser, der er faldne paa 


dette Møde, hvis de ikke for Fredens Skyld havde foretrukket - 


at blive hjemme. Jeg vil tillade mig at knytte nogle Be- 
mærkninger til Teglværksejer Mortensens Ytring om de tyske 
Sten. Hermed forholder det sig saaledes: Leveringen fandt 
Sted før 64; Stenene, som ikke tilvirkedes her paa Egnen, 
skulde anvendes i dekorative Øjemed, og de blev efter Arki- 
tektens Ordre forskrevne fra Flensborg, som den Gang endnu 
var en dansk By. Naar Mortensen nu saa mange Åar efter 
forstyrres i sin Kirkeandagt ved Tanken om disse Sten, saa 
undrer det mig, at lignende Betænkeligheder aldrig har grebet 
ham i de mange Aar, i hvilke han selv og hans Fader før 
ham, har set en Skare af Tyskere fra Lippe Detmold komme 
hver Vaar og drage bort igjen hver Høst, efter at de for 
en billigere Pris end den, der kan bydes danske Arbejdere, 
har udført det væsentlige Arbejde paa Teglværket. Mortensen 
ser sig vred paa de »tyske« Sten, der blev støbte og brændte 


af danske Flensborgere, men han anbefaler daglig som et" 


ægte nationalt Produkt de danske Sten, han paa sit eget 
Teglværk fremstiller og i Mands Minde har fremstillet ved 
Hjælp af tyske Arbejdere. Der er dog ingen Tvivl om, at 
Mortensen lige som hans Meningsfæller blandt Talerne paa 
dette Møde handler og taler i god Tro. Fejlen er den, at 
han, lige som saa månge andre af vore protektionistisk paa- 
virkede Medborgere, med Hensyn til Konkurrence-Forholdene 
er hildet i en uhelbredelig Begrebsforvirring, der indsnævrer 
hans Syn og svækker hans Dømmekraft. 

Det vilde føre for vidt, at komme ind paa alle de 
urigtige Argumenter, der er bleven fremførte her i Aften. De 
er uden Tvivl ærlig mente, men de bliver derfor ikke bedre. 
Naar der er Tale om at hæve vore danske Arbejderes Løn 
ved Hjælp af høje Toldsatser paa fremmede Varer, saa 

fremkalder Exemplet med "Teglværket uvilkaarlig følgende 
Betragtning: 

»Hvad nytter det Arbejderen, at hans Principal gjen- 
nem Toldtarifen faar udelukket.den fremmede Konkurrence 
paa Varemarkedets Omraade, naar toldfri, fremmede År- 


bejdere uhindret kunne strømme ind i Landet og nedsætte 


Prisen paa den Vare, Arbejderen selv har at sælge, nemlig 
hans Arbejde ?« 

Som det gaar paa Teglværkerne, gaar det paa mange 
af vore indenlandske Fabriker og Værksteder. Vi beskjæftiger 
i meget stort Antal fremmede Arbejdere og Arbejdersker. 
Toldloven yder Arbejdsgiverne paa danske Forbrugeres Be- 
kostning ;en Toldunderstøttelse, der aarlig andrager mange 
Millioner, men der fordres ingen som helst Garanti for, at en 
Del af Understøttelsen kommer vore danske Arbejdere til gode. 

Det er endvidere besynderligt, at man samtidig med at 
fordre Toldforhøjelser som et Middel til at hæve Arbejdslønnen 
i Indlandet stadig advarende henviser til den lave Arbejdsløn, 
der betales i Tyskland. Da Tyskerne har faaet omtrent al 
den Toldbeskyttelse, Lovene kan give, kan det der altsaa 
ikke være Arbejderne, men det maa være andre, som høster 
Fordelen af Tolden. Og fik Protektionisterne Lov til at raade 
i vort Land, vilde det gaa vore Arbejdere paa samme Maade.« 

Skomager Olriksen fortalte os, at Toldpaalæg ikke vilde 
have den Virkning at forhøje Varepriserne for Forbrugerne, 
men åt man kun ønskede ved Hjælp af Tolden at udelukke 
den fremmede Konkurrence. Enhver vil dog let kunne 
indse, ”at denne Paastand er fuldstændig meningsløs. Det 
værste, den fremmede Konkurrence kan gjøre, er jo nelop 
det, at tvinge Priserne ned til samme lave Punkt, paa hvilket 
de staar uden for Toldgrændsen. Vil man inden for Told- 
grændsen sælge lige saa gode Varer, som de fra Udlandet 
indførte, til lige saa billig Pris, er der ikke mindste Anled- 
ning hverken for Kjøbmændene eller for Forbrugerne til at 
gjøre deres Indkjøb uden for Toldgrændsen. Den billigste Pris 
er det sikreste Værn mod Alverdens Konkurrence, og el 
bedre Værn kan ingen Lovgivning skabe. 

Vi kan, som vi har gjort, rejse og øge vor Toldgrændse 

mod Udlandet; vi kan paany lægge en Toldgrændse omkring 
hver enkelt By, vi kan spærre de enkelte Gader og, om vi 
vil, sætte en Toldvagt ved hvert enkelt Hus. Men hvis vi 
gjorde det, vilde det snart gaa op for de Mænd, der her 
hjemme har stillet sig i Spidsen for Toldtiggeriet, at den 
sukcessive Fjærnelse af Toldvagten fra Huset, fra Gaden, fra 
Byen og fra Landgrændsen saa langt fra at medføre Ruin 
tvært imod vilde være en Lettelse og en Løftestang for samt- 
lige Landets Erhverv. 

Det er bleven bevist, at Værdien af samtlige fra Udlandet 
til Danmark indførte Haandværksprodukter er langt mindre end 
det Beløb, vi aarlig udgiver til bajersk Øl. I Stedet for at lade 
os vildlede af en ugrundet Skræk for det truende Spøgelse: »den 
fremmede Konkurrence«, burde alle vi næringsdrivende Bor- 
gere, der i de senere Aar har haft Grund til at klage over de 
daarlige Tider, hver især begynde med at søge Tilbagegangs- 
Aarsagerne inden for vore egne fire Vægge. Gjorde vi det 
i Stedet for ængstelig at spejde ud ad til, vilde Kræftskaden 
i den .daglige Virksomhed i mangfoldige Tilfælde findes langt 
nærmere, end de fleste tror. Intet Arbejde betaler sig saa 
godt som det: samvittighedsfuldt at passe sin egen Forret- 
ning. Enhver Haandværker har Guldstøv i sit Værksted; 
det gjælder kun om at finde det. Tvang og Indskrækninger 
mod Naboer og Gjenboer er Midler, vi bør anvende med 
stor Varsomhed. 

Vilde Lovgivningsmagten give efter for alle de mange 
ensidige og urimelige Beskyttelseskrav, der for Tiden føres 
frem fra alle Kanter, vilde Resultatet blive meget sørgeligt 
for Landet og ikke mindst for Ansøgerne selv.  Gartnerne 
fordrer Beskyttelse mod italienske Roser; Fiskerne andrager 
om Told paa svenske Sild; Smedene vil have rejst en 
Mur mod, tyske Redskaber; Møllerne stiller Krav om et 
Værn mod fremmed Mel o. s. fr. Enhver Stand taler i 
Fædrelandets Navn for sine egne specielle Interesser, og 
inden for Tænkningens snævreste Raaderum er der tilsyne- 
ladende endnu al Tid Plads for den Frygt, at Synskredsen 
kunde blive for stor. Men den Sandhed staar fast, at et 
"Folk ikke forøger sin Velstand ved ad kunstig Vej at fordyre 

sine egne Fornødenheder. En stigende Toldbeskatning paa 
Nødvendighedsartikler er og har al Tid været enstydig med 
en tillagende Fattigdom.  Toldbyrden tynger først og værst 
påa dem, der har mindst Raad til -at bære den. 

Ganske vist er det sandt, at et Land lever lykkeligst 
under lovordnede Tilstande, og at nye Tider kræver nye 
Love, men der er Grændser, som en sund Lovgivning aldrig 
burde overskride. Man kan forklare sig, at ængstelige og 
nervøse Nalurer af og til gribes af Svimmelhed under den 
livlige Kappestrid, der paa Vejen fremad føres mellem kon- 
kurrerende Kræfter, man kan undskylde at aandelige Under- 
maalere paa Kirkens, Skolens, Hjemmets og Erhvervslivets 
Omraader som Værn mod Tidens Brøst med højrøstet Stemme 
kræver Vedtagelsen af Tvangsmidler mod Individets Ud- 
viklingskrihed, men disse sygelige Medborgere burde ikke sige 
det afgjørende Ord, hvor der træffes Bestemmelse om Styrelsen 
af Samfundets Anliggender. (Bifald blandet med Hyssen.) 

Redaktør Dumperup: »Jeg har en Meddelelse at gjøre 
Forsamlingen: 

De to sidste Talere er begge Medlemmer af Toldreform- 
Fureningen!« … (Almindelig Spektakel og Raab: smid dem 
ud! smid dem ud!) É 

Grosserer Jochumsen (ringer og taler): »Det faldt mig 
vanskeligt i Ro al høre paa de to sidste Talere, der nylig 
efter Forsamlingens lydeligt udtalte Ønske forlod Mødet. 
Disse koldt beregnende Forstandsmenneskers Indlæg i Debatten 
kan kun karakteriseres som en Haan mod Haandværker- 
slanden (Hør! Hør!) en Haan imod mig og mine Venner, 
kort sagt: en Haan mod Fædrelandets dyrebareste Interesser. 
Følelseslivets og Hjertets dybere Rørelser har de Herrer 
øjensynlig ikke mindste Begreb om. For en af disse Evro- 
pæere kan det maaske være det samme, om den Fisk, "de 
spiser, er bragt i Land af svenske eller af danske Fiskere, 
men nåar vi andre spiser en røget Sild, saa tænker vi ikke 
alene paa den materielle Nydelse, men vi ihukomme de na- 
tionale, de ethiske Krav.......…..« 

(Paa dette Tidspunkt af Forhandlingerne forlod »Roeskilde- 
posten«s Referent Mødet.) A. Peschcke Køedt. 


Gamle Sidse. 


Med Tegninger af Hans Smidth, 


He var en løjerlig 
en, den gamle Sidse, 
jeg mindes aldrig al 
have set hende ander- 
ledes end sådan, som 
hun gik og stod, det 
samme År hun døde. 
—  SSammenhøjet var 
den lille Skikkelse og 
Ansigtet så furet og 
rynket, at man efter 
det skulde tro, hun 
mindst var 100 År. 
To små stikkende Øjne, 
der " ligesom gjennem- 
borede en, gjorde just heller ikke Udtrykket blidere. — 
Gårdens Folk frygtede hende og Børnene i hele Byen, 
luskede gjerne af, hvor hun viste sig, derfor gik hun 
også under Navnet »Heksen«.- Hermed forbandtes dog 
ikke den Tanke, at hun var istand til at gjøre over- 
naturlige Ting, — nej, Navnet havde hun nærmest fået, 
fordi aldrig nogen kunde mindes, de havde set hende 
i Kirken, skjønt hendes Gård var den nærmeste Kirke- 
muren, og Prægslens og hendes Have stødte op til hin- 
anden. 
Hun var Enke og havde været det i de 20 År, jeg 
kan mindes tilbage. — Hendes Ægteskab havde kun 
været af kort Varighed, hun var just ikke i sin pureste 
Ungdom, da Niels Kortsen friede til hende; han var nok 
15 År yngre end hende og skal have været en kjøn Karl 
den Gang. Men kort efter deres Bryllup blev han forfalden, 
var næsten aldrig hjemme, svirede og spillede, så det under- 
tiden kunde hænde, Gården kun havde sin halve Besæt- 
ning. — Så hændte det nok en Gang, han var kjørt til 

Marked i Stadskjøretøjet med to unge Heste for. Han 
blev borte i to Dage, og da han endelig kom hjem, var 
det gående, Heste og Vogn havde han spillet bort. — 
Fåmælt, som Sidse var, havde hun nok ikke sagt et 
Ord til ham, men samme Eftermiddag gik hun af Gården 
og blev også borte to Dage. Da hun kom igjen, lagde 
hun ganske stiltiende et Papir foran Manden, og han 
læste da, at han var gjort umyndig. 

Han skulde nok have teet sig som en rasende, man 
sagde, han havde pryglet hende, og at hun ganske rolig 
havde taget imod det, hun skulde blot have sagt, — 
»Herregud, Dit Skrog, engang til kan Du jo gjærne få 
Lov til at more Dig med at være Mand | 

Efter den Dag fik nok også Piben en anden Lyd; 
han gik omkring som et andet Skumpelskud på Gården, 
mens" hun tog Tøjlerne i Hånden og regerede både ude 
og inde. 

Han havde kun en Trøst, og det var Flasken. Der 
er også blevet mig fortalt, at den nægtede hun ham 
aldrig, og to År efter døde han af Delirium. 

Dette er de Oplysninger, jeg udefra har om hende, 
og skjønt jeg var et af de få Mennesker, hun talte til, 
tror jeg dog ikke, hun førend på sit Dødsleje har hen- 
vendt et halvthundrede Ord til mig. — Jeg husker så 
tydelig første Gang, jeg kom ind på hendes Gård; jeg 
var 12 År, og Moder havde sendt mig derhen for at 
kjøbe en Snes Æg. Der stod en stor, glubsk Lænke- 
hund i Porten, der gjøede som rasende og i sin temme 
lig lange Lænke fo'r imod mig. Da jeg endelig hæs-- 
blæsende vovede mig forbi den og i fuld Fart kom ind 
i Stuen, modtoges jeg med et arrigt: »Nå — Dreng!« — 
Jeg fortalte hende nu, hvor bange jeg havde været for 
Hunden, og at jeg havde stået længe derude, førend jeg 


furde gå forbi den. Hertil svarede hun kun: »Å — 


din Tossel« K 
Præsten 'og hun var stadig på Krigsfod med hin- 

anden. Det gamle Ord, at kan Naboer ikke blive Uvenner 

over andet, så kan de det over Hønsene, passede fuldt 

ud her. Præstens Høns var hende én stadig Torn i 
Øjet, det hændte just heller ikke sjeldent, de aflagde 
Visit i hendes Have, men lige så snart hun opdagede 
dem, var hun som en Stormvind imellem dem og jagede 
dem således afsted, at.de skrigende fløj lige over Gærdet 
ind i Præstegårdshaven. 'En Dag blev jeg Vidne til en 
sådan Udjagningsscene, hvor hun var så heldig at fange 
en Høne, som i sin Iver for at komme af Sted var fløjet 


ind i en Busk. »Nu slår hun den ihjel,« tænkte jeg 
og havde allerede forberedt mig på en blodig Scene. 
Men nej, hun tog den ganske varsomt, gik hen til Hækken 
og lod den flyve over. — Nu ser jeg en Skikkelse bevæge 
sig på den anden Side i Præstegårdshaven og lidt efter 
kom Præstens Hoved tilsyne over Hækken, og med et 
Ansigt glødende af Harme spurgte han, om hun ikke 
kunde vælge et andet Sted end netop der hvor han stod 

til at kaste Hønen over,« han (Præsten) havde fået deri 
lige i Hovedet! — Her hørte jeg så for anden Gang 
samme Udtryk blive gjentaget, som hun modtog mig 
med, da jeg skulde kjøbe Æg! »Å. — Din Tosse, 
Du kunde jo la' være med at staa der!« »Hør nu, 
Sidse, det vidner ikke om et godt Hjertelag at være 
grov og sige »Du« til sin Præst, ved hun det!«  »Nå 
så det synes Du, — men nu skal jeg la' Dig vide, at 
når jeg kan sige Du til Vorherre, skulde jeg vel også 
kunne sige Du til Dig, ved du det, Dula — Efter 
denne Salve gjorde hun kort omkring og forsvandt. 

At hun netop havde kastet sin Gunst på mig, for- 

stod jeg deraf, at hun undertiden havde givet mig 
Frugt. — Der var noget underligt gådefuldt ved hende, 
som uvilkårligt drev mig hen til hendes Havegjærde, 
og jeg kunde da stå og betragte hende i Stilhed, når 
hun gik. og puslede med et og andet i Haven. Jeg som 
alltid troede mig ubemærket og valgte de tætteste Buske 
at stå skjult bag ved, undrede mig tit over det skarpe 
Blik, hun måtte have, thi jeg havde sjælden stået ret 
længe, førend hun stak sin Hånd klaner Busken og 
gav mig et Æble med de Ord: »Der — tag det!« — 
Når jeg så vilde sige Tak og samtidig se at ta snakket 
lidt med hende, var hun væk, inden jeg kunde få vendt 
mig for at komme nærmere. Ind i Haven dristede jeg 
mig aldrig til at komme. i 

Så var det ifjor, da jeg var hjemme i Sommer- 
ferien, at jeg ovre hos Præstens fik at høre, hun lå 
meget syg. Hver Dag kunde Døden ventes som Gjæst 
hos hende, sagde Præsten. — Jeg spurgte, om han 
ikke havde været og set til hende? »Jo, det har jeg,« 
sagde han, »men der er intet at gjøre hverken for Gud 
eller mig, hun er så kold og hård, at end ikke Lidelsen 
kan bøje hende.« — 

Så fortalte han, hvordan det var gået ham hos 
hende: »Jeg gik derover en Mørkningsstund i forrige 
Uge, der var mørkt i den Stue, hvor jeg kom ind, men 
i Kammeret ved Siden af var der Lys, og Sidse så jeg 

ligge i Sengen, urolig kastende sig fra den ene Side til 
den anden, uden dog at nogen Lyd hørtes fra hende. 
En Pige sad og spandt ved Kakkelovnen. — — »Guds 
Fred og god Aften,« sagde jeg, idet jeg trådle ind. — 
Hun rejste sig halvt op i Sengen og stirrede på mig, 
som havde jeg været den Onde selv. »Hvad vil Du?« 
skreg hun mod mig og løftede Hånden truende op. — 
»Jeg vil kun se til Jer og sidde og snakke lidt med 
Jer, Sidse. « 

»Hvem har sendt Bud efter Dig?« hvæsede hun. 

»Der har ingen sendt Bud efter mig, jeg hørte, I 
var syg, og mente så, I måske havde et og andet at 
snakke med mig om.« 

»Så kan Du gjerne spare Dig Ulejligheden — aldrig 
har jeg haft noget at snakke med Dig om før i levende 
Live, og heller ikke har jeg noget at sige dig, da jeg 
ligger og er ved at drage Pusten for sidste Gang. — Det 
er bedst, Du går lidt fort, — for ellers kunde det være, 
jeg hittede en Høne, som jeg kunde la' flyve i Toppen 
på Digl« — 

»Sidse dog! — Tænker I på, dér snart ikke er 
længe til, I skal stedes for den almægtige Guds Asyn? 
Har I ikke en Tanke tilovers for, hvorledes I da kan 


stå for Herrens Throne? — Det kunde dog være; at 
endnu var Nådens Tid for Jer, — vær ikke så for- 


hærdet, åbn Hjærtet for Din Gud og vær ydmyg.« 

Hun lod mig ikke tale ud, men skreg og truede, ” 
mens hun råbte: »Gå, Præst, ikke skal Du bilde Dig 
ind, Du kan give mig Brev med til Vorherre, — gå, 
siger jeg, gål« 

Jeg så, her intet var at udrette, og gik.« 

Jeg lå hele Natten og tænkte på Præstens Beretning 
om hans Besøg der, og jeg mindedes, hvorledes hun dog 
som Barn havde vist mig al den Venlighed, hun vist 
var istand til at yde et Menneske. — Jeg besluttede |. 
mig da til at gå over til hende og se, hvordan det 
stod til, 


TATE 
Hun lå med lukkede Øjne, idet jeg trådte ind i 


"det lille Kammer. Havde Læberne ikke bevæget sig 


krampagtigt, vilde jeg have antaget hende for Lig, så 
mumieagtig så hun ud. 
Jeg satte mig stille ved Siden af Sengen for at 


vente, til hun vågnede. — Til min Forbavselse hørte 
jeg hende lidt efter sige hviskende: »Nå, er Du endelig 
der.« — Jeg så mig om for at opdage, om der var 


nogen anden tilstede, men opdagede ingen! Jeg troede 
da, hun talte i Vildelse, for endnu havde hun ikke 
slået Øjnene op. — Lidt efter drog hun et dybt Suk 
og sagde: »Gudskelov, Du kom,« og nævnede mig ved 
Navn. Jeg så endnu mere forbavset på hende og 
undrede mig over, at hun vidste det var mig. — Jeg 
rykkede min Stol nærmere og tog hendes gustne Hånd 
i min og strøg varligt henover den. — Hun lå stille 
og ligesom smilede, det så ud til, den Bevægelse gjorde 
hende godt, for undertiden gjorde hun Forsøg på at 
trykke min Hånd til Gjengjæld. — Sådan sad jeg vel 
en Time med hendes Hånd i min, da slog hun på en 
Gang Øjnene op og betragtede mig længe. 

»Giv mig lidt Drikke,« bad hun. 

Jeg hældte lidt god Vin, som jeg havde taget med 


. mig, i den Kop der stod på Bordet og gav hende det. 


— Hun drak det begjærligt og så ligesom lidt oplivet ud. 
»Tak, det gjorde godt,« sagde hun. 

Jeg tog atter "den ene af hendes Hænder og holdt 
den mellem begge-mine. — Hun gjorde flere Gange Forsøg 
på at tale, men Ordene vilde ikke rigtig frem. Endelig fik 
hun dog fremstødt: 

»Jeg var ond mod Præsten, da han forgangen var 
herl« — Hun lå lidt hen, jeg troede hun sov, — men 
lidt efter sagde hun: 

»Jeg. kan ikke li'e haml« 

»Han mente det dog så godt med Jer,« sagde jeg. 

»Jeg har også angret på det bagefter.« 

»Vil I måske, jeg skal bede ham komme igjen?« 
spurgte jeg. 


EET ges 


»Nej, jeg vil ikke se ham.« 

»Måske I hellere vil tale med en anden?« 

»Nej, nu har jeg jo Dig; bliv lidt hos mig, det er 
nok snart forbi med mig.« 

Jeg lovede at blive, og så nu, en Bibel var gledet 
ned og lå ved Siden -af Hovedgjærdet. Jeg tog den 
og slog op, hvor der lå et Mærke; det var ved St. 
Lucas Evangelium, 16. Kapitel. — Hun nikkede lige- 


som stiltiende, da hun så, at jeg havde fat i Bogen, 
jeg forstod, hun vilde, jeg skulde læse, hvilket jeg - 
gjorde. Da jeg kom til det fjerde Vers, hvori står: »Og 
dersom han syv Gange om Dagen syndede. imod dig 
'og syv Gange om Dagen vender tilbage til dig og 
siger: Det fortryder mig, da skal du tilgive ham,« — da 
rejste hun sig op i Sengen og foldede Hænderne og 
sagde: 

»Tror Du ikke, Jesus vil se i Nåde til mig?« 

»Jo,« sagde jeg, »når I beder ham derom, da gjør 
han det nok, — men har I også rigtig inderligt bedt 
derom ?« 

»Ja, det har jeg,« sagde hun. — Hun faldt tilbage 
i Puden,” med foldede Hænder, og jeg hørte hende 
flere Gange gjentage: »Herre Jesus, forbarm dig over 
mig.« — Tilsidst blev det kun en Hvisken, der døde 
helt bort. — 

Jeg blev siddende en Stund ved Sengen, men så 
forstod jeg, at nu havde Døden været Gjæst hos hende. 


Rose Bruhn. 

Lidt om Penge. 


Af J. Tscherning, cand. polit. 


et jysk Kjøbstadhotels Gjæste- 
stue fik jeg en Dag Øje paa en 
Skatteborger, som jeg ellers 
kjendte rigtig godt, naar han 
var i sine daglige Klæder; men 
=. den Dag var han saa umanerlig 
renvadsket og fin, at jeg knap 
gjenkjendte ham. Hvid Skjorte, 
Buxer af et pragtfuldt Mønster 
og en overraskende Fagon og; 
dertil sort Diplomatfrakke. Om" 
det saa var Handsker og Deko- 
rationer, manglede de ikke. De 
sidste bestod af en Krigsmedaille 

samt to Emblemer for Medlemmer af den konservative 
Klub og Vaabenbrødreafdelingen. I al denne Stads låa 
han paa det sandstrøde, overspyttede Gulv og rodede 
efter en Halvtredsøre, som var trillet ind under Sofaen. 

Saa kunde jeg ikke dy mig, — det har jeg aldrig 
kunnet ovre i Jylland — men henstillede til den'pyn- 
tede Hædersmand, at han skulde spare sine gode Klæder, 
indstille Søgningen og betragte den tabte Halvtredsøre 
som en Gave til Fædrelandets Forsvar, al den Stund 
dens Anbringelse i en Gulvsprække fra et økonomisk 
Synspunkt maatte kaldes lige saa god, som om den var 
rullet til et hvilketsomhelst unyttigt Foretagende. For 
mine kjætterske Anskuelser om den fortifikatoriske Sports 
Betydning fik jeg naturligvis over Næbbet af Medaille- 
manden, men bagefter tog vi os i al Venskabelighed 
en lille lun Passiar om Penge og Penges Rullen hid og 
did, frem og tilbage, helt væk eller i en Rundkreds. 
Det var mest mig, der foredrog, og ham, der indrøm- 
mede. Jeg sagde omtrent følgende. 

Ved De i Grunden rigtigt, hvad Penge er? De 
kjender jo nok en Vægt, en Ålen,- et Pottemaal og.en 
Stok til at grade Spendrups Draaber. Penge er paa sin 
Vis det selv samme. Der er blot den Hage derved, at 
de andre Tingester tage Maal lige godt for Grever og 
Husmænd ganske uafhængigt .af det Stof, de selv er 


lavet af. Det derimod, som skal maales med Penge," 


er Værdier, det vil sige alt, hvad Folk gjærne vil have 
Fingre i. Ikke saadan noget som en Lok af Oldemoders 
Haar, der kan være nok saa hyggelig til eget Brug, 
men derimod den lille fine Kapsel, som Lokken ligger 
i. Det er rent utroligt, alt hvad der efterhaanden faar 
Værdi i et stærkt udviklet Samfund, og disse Værdier 
i Tusindtal er det netop, man” maaler med Pengene. 
Saadan en Værdimaaler maa imidlertid, sådm alt sagt, 
have en ganske særlig Egenskab. Man kan maale 
Silketøj med en Hasselkjæp og en Elfenbensstok, men 


man kan ikke, i hvert Fald paa Verdens nuværende . 


Udviklingstrin, maale Værdier med andet, end hvad der 


ran 


selv bar Værdi; thi det er netop Forholdet mellem 
Pengenes Værdi og de andre Værdier, der udtrykker 
Maalet, Højsalig Kong Frederik den sjette kunde snakke 
om de Dele, for han vilde formaa sine kjære og tro 
Undersaatter til at maale Værdier med Papirslapper 
uden Værdi. Men han maalte dem nu Skjæppen for 
fuld, saa at de til Slut kun vilde have hans Lapper til 
Fabrikspris uden Hensyn til, hvad de gav sig ud for 
at være værd. 

Nej, Penge skal selv have en Værdi, og den skal 
helst være saa almindelig, ensartet og vedvarende som 
muligt, Der kan jo nok være de Ting, som kan bruges 
i en snæver Vending. Det er saaledes ikke helt 
uhørt, at: der i Jylland slaas en Handel af, hvor 
Værdimaalet er Kaffepunsche. Men i sin Helhed vilde 
disse smaa sorte alligevel være et mindre praktisk Om- 
sætningsmiddel. Det, vi bruge, som forresten er fælles 
for alle nogenlunde præsentable Nationer, er i Længden 
meget bedre. Det er som bekjendt Guld og Sølv. 

Nu. vil man nok sige, at disse Metaller udgjør den 
mindste Del af de i Omløb værende Penge, og at Resten 
kun er Papir. Dette er ogsaa forsaavidt rigtigt, men 
det er ganske vist ikke Papir efter Frederik den sjettes 
Recept. De'Sedler, man nu har, kan nemlig til enhver 
Tid faas byttede med Metal, og det var en Vidtløftighed, 
som den allerhøjeste afdøde ikke indlod sig paa. Derfor 
vilde-Folk den Gang ikke have Sedlerne, og nu vil de 
ikke af med dem. Thi de er saa mageløs bekvemme, 
og man stoler paa dem. 

Dette, at man i Handel og Vandel ikke er henvist 
lil at forlade sig paa et Kongeord, men kan stole paa 
hverandre indbyrdes og paa bestaaende Institutioner, 
har i en mægtig Grad bidraget til at fremme og styrke 
Omsætningen, der for en væsentlig Del besørges, regu- 
leres, maales ved Midler, der træde i Stedet for Penge. 
Men det karakteristiske for alle disse Midler, naar de 
ellers skal due noget, er, at enhver har den sikre og 
faste Overbevisning, at han ved given Lejlighed om end 

med lidt Besvær kan faa dem ombyttet med klingende 
Metal. Jo mindre der i et Land behøves heraf, blot 
Tilliden bevares, des bedre. Ingen fornuftig Handlende 
stikker sine Midler i ti Decimalvægte, naar han kan 
nøjes med en til sine Vejninger. Og i ingen vel 
udviklet Stat holdes af det dyre Metal i Omløb mere, 
end hvad der er nødvendigt til at bevise dets Tilstede- 
- værelse og bevare Tilliden til, at der er mere, hvor det 
kom fra.  Nedadtil hjælper mån sig med Skillemønt, 
en Slags Pengetegn, som passer til Fattigmands Buxe- 
lommer, opadtil bruger man Sedler, Anvisninger og 
andet Papir med sirligt Tryk, vel egnet til at opbevares 
efter en større Maalestok i Ruslæders Tegnebøger. 

Guld og Sølv har, som alt berørt, i alle civiliserede 
Stater Patent paa at bruges til.Penge. Hvorledes Men- 
neskene oprindeligt har fattet en saa glubende Kjærlighed 
til disse to Metaller, er ikke saa let at sige, da de jo 
ikke i nogen fremtrædende Grad gjør Livet lettere 
at leve. Men det er gaaet med dem ligesom med, 
Konger og Fyrster, man har dyrket dem alle Dage, og 
den Dag i Dag kribler det i En, naar man ser disse 
straalende Fremtoninger i større Bunker. Man ræsonnerer 
ikke over, hvad Nytte de i- Grunden er til, men man 
tager dem, ligesom Oldefader tog dem, fordi de nu 
engang er det, de er. Og det er, i det mindste for 
Pengenes Vedkommende, godt, at det er saaledes. 
Derved betinges nemlig en rolig og ensartet Udvikling 
af det økonomiske Liv. Naturligvis er der i Aar- 
hundredernes Løb betydelige Svingninger i Pengenes 
Værdi, hvilket nok saa tydeligt viser sig i store Pris- 
forandringer. Dette skyldes Forandringer i den samlede 
Metalmasse, der navnlig siden Amerikas Opdagelse er 
voxet i en overordentlig Grad. Inden for kortere Tids- 
rum mærkes Svingningerne derimod ikke meget. Dog 
kan store Landes Overgange fra Sølv til Guld som Mønt- 
fod spores ret tydeligt. Begge Metaller egne sig ifølge 
deres Egenskaber — Delelighed, Modstandskraft 0. s. v. 
— fortrinligt til Penge. Hvilket der er at foretrække, 

og om de kan bruges begge paa engang, er saa ind- 
viklede Spørgsmaal, at jeg ikke vil berøre dem her. 

Som Værdimaaler, der selv har Værdi, faar Pengene 
i det daglige Liv en egen Betydning. De blive saa at 
sige Indbegrebet af, Muligheden for alle andre Værdier, 
abstrakt Værdi, Værdi ganske i sin Almindelighed. 
Derfgr gjemmer man dem fremfor andre Værdier, naar 
man kan undvære nogle, til bedre Tider. Man sparer 
dem sammen enten i et Strømpeskaft, hvad der dog i vore 
Dage er mindre at anbefale, eller man anbringer dem 
i en af disse mange Kasser, som har til Formaal at 
gjemme for nogle og laanc ud til andre. Man lader 
Kassen rulle med dem, for ikke selv at trille dem helt 
væk. ”Har man saa sparet, saa længe man vil og kan, 
anvender man dem paa anden Maade. Man ruller med 
dem selv, enten ind i en Bedrift eller til sit eget gamle 
Kadavers Ophold og sidste Rulletur, naar det ikke kan 
mere. Der savnes heller ikke Exempler paa, at en 
Laban af en Søn foretrækker, fremfor at arbejde og 
spare, at gnave paa det, de gamle har sparet sammen. 
Han lå'r bare rulle. 

Paa disse Maader er det, Pengene optræde som 
Kapital. Og Kapitalen har som bekjendt Ærinde mange 
Steder. Baade fornuftige og tossede Ærinder, det man 
med et finere Udtryk kalder produktiv og uproduktiv 
Anvendelse. Men hvor gjør man ikke tit Pengene Uret 
paa deres Vandringer gjennem Verden. Man overser, 
hvor den af Pengene repræsenterede Kapital bliver af, 
og lader sig bestikke af den Omstændighed, at de altid 
havner et eller andet Sted. Herefter dømmer man saa, 
om deres Anvendelse har været nyttig eller ej.  Aller- 
bedst er det nåturligvis, naar de havner hos én selv 
eller éns nærmeste. Og om ikke det, saa hos Venner 
og Meningsfæller. Eller i hvert Fald da hos Lands- 
mænd. Og fra disse Synspunkter kommer man saa til 
en Hoben forkerte Slutninger. Ruder ud, sagde Glar- 
mesteren, og fandt det saa saare godt, naar der paå 
den Maade blev noget at bestille i Faget. Og han var 

dog ikke dummere end den, der betragter en Ildebrand 
eller et vældigt Gilde som en god Anledning til at 
sprede Penge blandt Folk; thi som man siger: Pengene 
bliver jo dog i Landet. Men Bygningerne, der brændte, 
og Champagnen, der flød, hvor bliver -det vel af? Det 
er nok rullet bort med ,det samme. Nej der er i 
Grunden kun en Slags Penge, som set fra et nationalt 
Standpunkt virkelig bliver i Landet til Gavn og Glæde 
for Beboerne. Det er dem, der strøs ud af fremmede 
Rejsende med rund Haand. Men ellers 'er det saa 
temmeligt ligegyldigt, hvor de bliver af, blot man faar 
noget nyttigt for dem. Og faar man ikke det, saa er 
der i hvert Fald kun en Gradsforskjel, om man lader 
dem rulle til dumme Foretagender hjemme eller ude. 

Paa dette Tidspunkt var Medaillemanden kommet 
i en saa blød og medgjørlig Stemning, at jeg atter for- 
søgte at pille lidt ved Fæstningen, for at faa ham til 
at indrømme det uhensigtsmæssige i at- lade Pengene 
rulle paa den Maade. Men ved Ordet Fæstning skød 
han al sin nationale og loyale Følelse op i sig, og er-. 
klærede, at hvad Mening jeg end havde om Fæstningens 
politiske Betydning, saa maatte jeg dog indrømme, at de 
Penge, der blev givet ud i den Anledning, kom danske 
Arbejdere til Gode. : 

Det var alt, hvad jeg havde ud af mit Foredrag, 
under hvilket jeg hele Tiden havde faaet det Indtryk, 
at Manden virkelig var forholdsvis modtagelig for For- 
nuft.. Da jeg derefter gik, saa jeg, at han atter var 
ved at rode under Sofaen efter sin bortrullede Halvtreds- 
øre. Og Herregud, den var jo blevet i Landet, selv 
om han havde ladet den ligge. 


GERE, 


Simo ves 


Puppe og Sommerfugl. 
(Med Tegninger af L, Købke,) 


Hu hed Ane. 

Hun var ligesaa langlivet som en Uhlanofficer og 
havde IKalkkostehaar og mælkeblaa Øjne. Nu skulde 
hun til Kjøbenhavn for at lære Dannelse en gros, og 
hendes Fader, en solid Hædersmand, der lignede en 
pensioneret Spækhøker og saa ud til at have sit paa 
det Tørre fulgte hende til Dampskibet. Paa Hovedet 
bar hun en Hat, der mindede svært om en fladtrykt 
Bikube, og i den ene Haand holdt hun en Hankekurv, 
medens den anden omklamrede en rhabarbergrøds- 
farvet Urtepotte, der var bevokset med noget, som havde 


en fjern Lighed med et overgjemt Fastelavnsris, men 
som ellers i den almindelige Bevidsthed gaar for at 
være en Blomst ved Navn Fuchsia. i 

Da hun kom ombord, var det første, hun tog 
sig for, at falde over Storlugen ved at kigge efter en 
Matros, der gik tilvejrs i det luv Vant, for at klare et 
eller andet deroppe. Faderen tog sig derover et Grin 
fra det ene Øre til det andet, og da i det samme en 
ældre Dame, der stod lidt bort fra dem, nærmede sig og 
deltagende spurgte den Smaa, om hun stødte sig, gloede 

denne først saa forbavset paa den Spørgende som en 
Kongoneger påa en Velocipede, og svarede endelig: 

Aa! Skidt! de' wa' it noued. 

Det var et Svar efter Naturlydemetoden, og det 
betyder i fri Oversættelse noget lignende som: 

Tak for Deres Deltagelse; det var ikke slemt. 

Man kan somme Tider træffe yndige Naturbørn, 
hvis Stemme lyder som et Slag paa en revnet Lerpolle, 
og' hvem Ordene kommer over- Læben som om de 
havde Træsko paa. Ane var et af dem; men jeg skal 
i det følgende nok spare Læserne for yderliger Prøver 
påa disse hendes hjemmelavede Talegaver. 

Da Skibet gik, tog hun et rødtærnet Lagen ud af 
Kurven og pudsede sin Næse, vistnok af Rørelse. over 
Afskeden med Faderen. Saa satte hun sig til at spise 
Smørrebrød, som hun en halv Time efter, da Skibet 
var kommet lidt ud i Kattegat, ofrede til Havets vrede 
Guder. Resten af Aftenen og det meste af Natten sad 
hun paa en Bænk og jamrede sig omkap med nogle 
jydske Stude, der heller ikke saa ud til at være videre 
søstærke. Det var Søsygen i dens næsthøjeste Potens, 
der havde fat i hende, den der giver en Fornemmelse, 
som om man havde slugt et Jordskjælv, og faaet sin 
udødelige Sjæl i den gale Hals. 

Stakkels Ane! 

Da Dampskibet om Morgenen kom til Kjøbenhavn, 
var der paa Kvæsthusbroen mødt en ældre Dame med 
Tyrolerhat og kortklippet Haar, for at modtage Ane. 
Det var Bestyrerinden for et Dannelsesinstitut, Frøken 
Pihl, og det var hende, der i det næstfølgende Aars 
Tid skulde sætte Skik paa Ane. Hun havde efter et 
Avertissement i »Berlingske Tidende« henvendt sig til 
Anes Fader og tilbudt hans »Frøken Datter« Optagelse 
i sit Institut. Betingelserne var rimelige og hun garan- 
terede Ane saa mange Kundskaber og Færdigheder, som 
en halv Snes Professorer vilde kunne holde den gaaende 
med i deres Levetid. Og det var paa Grundlag af denne 
Overenskomst, al Ane nu steg i Land i Kjøbenhavn, 

bleg som et forvaaget Gjenfærd, og med sin tro Led- 
suger, Urtepolten, under Armen. 

Det hjalp. lidt paa Humøret, da hun sammen med | 
Frøken Pihl, der sad stiv og stram og kiggede lige 
ud af sin egen Næselip, befandt sig i en Drosche paa 
Vej op ad Byen til. Hun var aldeles forbløffet over alt 
det Ny hun saa, og sad der i Vognen med delte åaabne 
Udtryk i Ansigtet, som er egent for Folk, der efter 
hvad man siger har labt baade Næse og Mund. Da de 
holdt udenfor Institutet, hendes fremtidige Opholdssted, 
blev hun. såa imponeret ved Synet alf en fintklædt Dame 
med Opsloppernæse og hvidt Forklæde, der kom.frem 
for al-lukke Vogndøren op, at hun nær havde tabt 
Urtepotten ned i Hovedet paa hende. Det varien 
dybl rødmende Fart, at hun paa en særdeles bagflik- 

kende Maade steg ud af Vognen, og Tjenestepigen, en 
saadan var det nemlig,; tog deraf Anledning til at blinke 
til Droschekusken, der paa sin Side stak Tungen op | 
en hul Tand og kneb det ene Øje til paa Klem for at! 
vise, at han var med. 

Resten af Dagen gik for Anc i en blid Forundrings- 
døs, der fik hende til at løbe Næsen mod de aller-" 
mærkværdigste Steder, og til at, falde over hvert andel | 
Dørtrin eller Bordben, der kom i Vejen for hende. » Det 


å 

var først, da hun om Aftenen af en janfri Spidslærke 
blev vist op paa Institutets Sovesal for at gaa til Køjs, 
at hun saa nogenlunde kom til Hægterne igjen. 

Der låa en halv Snes unge Damer paa Rad der- 
oppe, hver i sin Seng, og Ane fik anvist den nederste 
i Rækken til sit Brug. Hun var (ræt, og saa søvnig 
som en Tranlampe, og da hun havde klædt sig af og 
var kommen i Seng, bad hun sin Aftenbøn trekvart 
igjennem og faldt derunder i Søvn, blidt dysset hen af 
en dæmpet Pjadren og Snadren fra sine Sovekamme- 


rater. Den mindede hende saa rarl om Koncerten i 
Andegaarden derhjemme paa Landet, naar det havde 
værel Regnvejr, 


Fjorten Dage efter Ankomsten var der i det Ydre 
forgaaet en stor Forandring med Ane. Hun var ved 
Hjælp af et Slags Harnisk, noget som. viltige Hoveder 
kalder Korset, bleven snøret ind til et rent Minimum 
af sig selv, og lignede i den ny Positur mest af alt en 

gammeldags Klukflaske. Hendes Haar, der før sad 
ærbart glattet ned i Panden,.var nu krøllet som en 
Grisehale, og stod i et Purl op om Hovedet paa hende 
med en Knude bagi, der saa ligesaa indviklet ud som 
selve den berømte Knude fra Gordis. Naturbarnet, der 
før henrykkede sine Institutkamerater ved at kalde sig 
selv »A«, idet hun tog Munden saa fuld som en Karpe, 
der ikke har set Vand i to Dage, var nu godt paa Veje 
til at aflægge >A«et for det mere institutaglige »Jeg«. 
At det dog i Begyndelsen ikke altid lykkedes for hende, 
viser følgende lille Episode: 

En af Kameraterne, en tynd Skabning, der saa ud 
som den personificerede Blegsottighed, gjorde hende en 
Dag følgende Spørgsmaal: 

»Hør, Ane; siger Du nu egentlig »A« eller »Jeg«? 

Ane saa mildt bebrejdende paa Spørgerinden, og 
svarede i sit mest civiliserede Maal. 

»Å siger naturligvis Jej.« 

Det var først da hun hørte og saa de andres 
Lystighed, at hun kom i Tanker om, at det var en 
Bommert, "hun havde begaaet. De sprang om påa 
Gulvet som gale Katte, lo, saa at de græd ved det, og 
var i det hele- taget det mest taknemlige Publikum, 
som nogen kunde have til sine Præstationer. Men det 
skjønnede Ane uheldigvis ikke paa i Øjeblikket. 

Det kneb ogsaa en Del for hende med at lære, 
hvad hun skulde. Hun svedte som et Trankogeri med 
Fransken som Driftskapital, og hun græd sig den første 
Tid ofte i Søvn ved at tænke paa, hvad Morgendagen 
vilde bringe af mugne Miner og tilintetgjørende Blikke 
fra Frøken Pihls blaat bebrillede Øjne.  Frøkenen 
lignede grangiveligt en Racemops, naar hun sad der i 
fuld Aktivitet med sin Strikkestrømpe, og med at holde 
Øje med Eleverne som en Kat med en Flok Graa- 
spurve. Ane var i Begyndelsen svært bange for hende. 

Det gik dog snart over. Hun lærte hurtigt at snyde 
med Lektierne og at gjøre Grin med den gamle Botanik- 
lærer, hvis Næse bogstaveligt lignede et Foraar, der er 

ved at springe ud. Da der var gaaet et Fjerdingaar 
var hun, takket være sin Lærenemhed, naaet saa vidt, 
at hun kunde synge: Flyv, Fugl, flyv! fra Bladet og 
læse Zola uden at blive rød i Hovedet. Hun sværmede 
i Stilhed for to Sekondløjtenanter og et Par Skue- 
spillere, og hun var blevet et rent Jern til at kokettere 
med Religionslæreren, et faaret Mandfolk med Skilning 
i Panden og opstaaende Flipper. Hun var kortsagt nær 
ved at være fuldkommen. 


Hun hed heller ikke mere Ane, i al Fald ikke paa 
Institutet. Det noget langbenede Ane var bleven for-. 
vandlet til det mere velklingende Anna. Mikkelsen, 
hendes Faders hæderlige Familienavn havde hun ved 
en snild Manøvre faaet lavet om til "Michelsen, med 
Trykket paa ec'et. Det lød nok saa godt, syntes hun, 
og det kunde jo ikke skade nogen. 

Noget af det, der i Begyndelsen kneb mest med 
for Ane var Gymnastiken. I korte Kjoler og med døe 


lange tynde Ben stikkende frem under dem, marscherede 
47 

hele Styrken, den nydeligste Samling Marabutstorke man 
kunde se for sine Øjne, op under Kommando af en 
ung Underofficer, der for gode Ord og 1 Krone i Timen 
skulde udvikle deres gymnastiske Færdighed. Det havde 
Ane aldrig været med til før. 

Hun var ikke nogen daarlig Elev. Naar hun i 
Begyndelsen skulde svinge med Armene, var det rigtig- 
nok noget lignende som naar man ser en Spurveunge, 
der vil flyve, men ikke kan, og naar hun »hoppede 
paa Stedet«, var det ikke med meget lettere Fjed end 
en halvtredjehundrepundig Mand, der er bleven traadt 
over Ligtornene. Men efterhaanden blev det bedre og 
bedre; »den smaa Michélsen« blev en af Lærerens bedste 


Elever, og ingen skulde nu, naar hun som en svævende ” 
"Engel hang paa Maven i Trapezen eller entrede op ad 
det lykke Knudetov, tro, at hun var den Umulighed, 
som for næppe tre Maaneder siden vendte Tæerne ind 
ad som en gammel -Vagtmester og slingrede med AÅr- 
mene som et Par udenbords Trosser paa ct Skib i 
Havsnød. Nu var hun anderledes rank i Ryggen og 
let paa Taa, og Frøken Pihl glædede sig ofte i sit 
moderlige Hjerte ved at høre Sergenten fortælle, hvilken 
prægtig Pige Ane var. 

»Hun er Satan gale mig en Kriop, bedste Frøken,« 
forsikrede han en Dag. 

Frøken Pihl. hævede sit bebrillede Blik mød Himlen, 
og Religionslæreren, der netop var til Stede, var en 
Besvimelse nær. 

»Jeg ynder ikke den Slags kraftige Udtryk her i 


mit Institut,« sagde Frøkens, — »den lille Michélsen er 
en flink og lærvillig Pige — —« 


»— Og saa troende,« indskød Religionslæreren. 

»Som sagt, hun er en rigtig flink og flittig Pige,« 
fortsatte Frøkenen — »men — en Knop —« 

Religionslæreren gøs. 

»— Det er vel et Udtryk, som De bruger over" for 
Deres Rekruter?« vedblev Frøkenen. 

»Ja ganske vist, bedste Frøken, men —- —« 

»Naal lad os nu ikke tale mere derom. Jeg er til- 
freds med den Fremgang, som de unge-har gjort; det” 
er jo tilstrækkeligt. « 

Saa trak Sergenten sig tilbage, idet han bandede 
indvendig som en ond Hedning og skældte ud påa den 
gamle Hegle, der ikke kunde taale at høre én tale Dansk. 
Ogsaa Religionslæreren fik sin Del. 

»Jeg kunde lide en Gang at have den Theolog 
under Behandling en Time i Haandvægtene,« mumlede 
han, »Satan gale mig kunde jeg. Jeg skulde nok faa 
hans Fromhed pillet ud af ham; saadan en meleret 
Skjødehund.« 

Saa kom Ferien og Ane skulde, en lille Tur hjem 
for at præsentere sig i sin ny Skikkelse. Der blev 
gjort store Forberedelser; kjøbt Hansker saa lange som 
en Fregatvimpel og Knapstøvler. med Hæle som et lille 
Eiffeltaarn. Fader Mikkelsen havde sendt Kontanter lil 
de extra Udgifter i den Anledning, for, som han selv 
havde skrevet til Frøken Pihl: 

»— nåar man har kostet saa meget paa Tøsen vil man 
jo ogsaa Nok have, at Folk skal kunde se det. påa 
hinde, og jeg har jo Raad til at Betale derfor — —« 

Ane fo'r i denne Tid som et Eksprestog rundt fra 
Butik til Butik, fra Modehandlerinde til Syjomfru o. s. v. 
Hun blev fulgt. i Kjølvandet af to sagkyndige, ældre 
Duennaer, der var saa astmatiske som et Par udtjente 
Blæsebælge, og saa vanskelig at gjøre til Pas som en 
morgengnaven Oberstløjtenant,. der ikke kan faa Øje / 
paa sit Navn paa Forfremmelseslisten.  Modehandler- 
lerinde Fru Levysohn i B....gade blev den Udvalgte. 
Hun var en overmoden Skjønhed af fuldblods Race og 
med stor Begavelse til at gaa paa Hælene ligesom en 
Bjørn, der har Ligtorne. Hun var en dygtig Kunstner 


i sil Fag og Ane blev i hendes Hænder til et Mønster 


påa en ung Dame. Med Tornyre saa stor som en 


som en Kongeørn, med æggegule Hansker og med lax- 
farvel Overstykke, med broderede Silkestrømper og en 
Kjole saa kunstfærdigt slynget og hæftet op som en 
antik, Portiere, præsenterede hun sig for den glad over- 
raskede Frøken Pihl som det mest glimrende Produkt 
af hendes Instituts høje Kylturtrin og Dannelsesstandpunkt. 
Metamorfosen var fuldbragt; af den graa, simple Lårve 


velvoksen, Suflørkasse og en-Hat saa himmelstræbende 


Å 

havde 'der udviklet sig en pragtfuld Sommerfugl,. klædt 
som Salomon i al sin Herlighed og ladet smed mindst 
lige saa megen Kundskab og Visdom, som ovenomtalte 
gamle Hebræer. Mere kunde dog ingen fornuftig Mik- 
kelsen forlange for sine Penge. 

Det gjorde han heller ikke. Da Ane tilbørlig kysset 
og slikket af sine Institutkamerater, og proppet med 
gode Raad af Frøken Pihl stod hjemme paa den fædrene ” 
Pebernøddebrolægning, svulmede gamle Mikkelsens 


Hjerte af -faderlig: Stolthed, og en salig Glæde afspej- 
lede sig i hans ærlige Friluftsfysiognomi. Anes Moder, 
der ved Vognens Rumlen kom ilende frem for at mod- 
lage den forbedrede Udgave af sig selv, var nær gaaet 
bagover af Benauélse, og.det var med Nød og Neppe,… 
at hun fik fremstammet: 

»Men, Anel æ de' værkelig Dæj?« 

»Om det er maj; ja det ved Guj, det er.« 

»Naal saa Valkommen da.« 

Moderen langede ud efter Ane, for at trykke hende 
ind til sig. 

»Guj, Mo'r, Du maa virkelig ikke krølle mit Over- 
stykke; det har kostet 65 Kroner.« ; 

Og Ane unddrog sig Moderens Favntag og rakte 
hende Spidsen af de æggekagegule. 

Naa! lad os nu gaa ind og faa noget at leve af, 


" sagde gamle Mikkelsen i Oversættelse. 


Og Ane tren som en Dronning ind over den lave 
Tærskel, og masede, idet hun glemte at bukke sig, hele 
sin ny Hat mod den øverste Dørstolpe. 

Uf! det er ogsaa nogle væmmelig lave Døre, sagde 
hun grædefærdig, idet hun tog Hatten af og saa paa 
den. Den havde faaet sit Banesaar. og lignede nu 
nærmest en Harmonika eller en Fuglerede i Regnvejr. 

Ja, væmmelig lave er de, indrømmede Papa Mikkel- 
sen sagtmodig;- det havde han i Grunden aldrig tænkt 
over før, men nu da Ane sagde det, troede han det, 
og der var jo for Resten Syn for Sagen med Hatten. 

Andendagen efter hendes Ankomst, sagde en af 
Mikkelsens Naboer, en velfodret Gaardmand til ham 
(i Oversættelse): 

»Det er et farligt Rykind Du nu har faaet.« 

Mikkelsen: »Ja, nu vil de. jo allesammen se Ane, 
nu hun er kommen fra Kjøbenhavn. « 

Naboen: »Hør, Du skulde skam lade dem betale 
Entré for det, ligesom de gjør paa Markederne, naar 
der er Abekatte og den Slags grinaglige Dyr at se.« 

»Hml« 

Mikkelsen nærer siden den Dag 'et dødeligt Had til 
Naboen, og gaar en kvart Mil uden om ham, naar han 
møder ham paa Gaden. Det er heller ikke saa rart 
saaledes at blive- saaret i sine faderlige Følelser, især 
naar de har kostet En saa meget. 

Sam. 

Carl Alberti. 


Af Emil Elberling. 
5 EG 

e sidste Aar have ryddet stærkt op imellem 
de Mænd, der have indtaget en fremrag- 
ende Plads i vort offentlige Liv. I De- 
cember 1886 døde Madvig, som - paa 
en Gang var Veteranen imellem vore 
Videnskabsmænd og en uforfærdet Talsmand for maade- 
holdne frisindede Grundsætninger. SI Januar 1887 


fulgte Monrad efter, den sidste af- Martsministrene, 
som paa sine gamle Dage igjen rejste sig til Kamp 


gg 

af Sorg og Harme over den Maade, paa hvilken man mis- 
handlede hans. Manddoms Storværk, den frie Forfatning. 
Med Sponneck døde i Februar 1888 den sidste af November- 
ministrene, af dem, som øjennemførte og underskrev Juni- 
Grundloven, og i samme Aar gik' ogsaa //all bort, det 
nationalliberale Partis Leder lige fra 1850 til 1880 og Bæ- 
reren af dets Politik under Frederik den syvendes Regering. 
1889 døde 7'Yllisch, det sidstlevende Medlem af Helstats- 


ministeriet og tillige Repræsentanlen for vor Optræden i 


Slesvig efter Oprøret. Endelig er iaar A/berti bortgaaet, 
den sidste af de gamle Bondevenne-Førere, og desuden den” 
Eneste, som uafbrudt i samfulde 40 Aar har haft Sæde i Rigs- 
dagen og med urokkelig Trofasthed kæmpet for den poli- 
liske Lære, han i sin Ungdom havde sluttet sig til. 

Christian Carl Alberti blev født 12. Maj 1814 paa 
Gravballegaard, 1 Mil nordøst for Silkeborg, i den sydligste 
Del af Viborg Amt. Han var eneste Barn af Proprietær 
Chr. Carl A. (f. 1777, d. 1831) og Ane Elisabeth Lindberg 
(f. 1789, d. 1868), en Søster til den lærde Orientalist og Bibel- 
oversælter J. C. Lindberg, Grundtvigs djærve og trofaste 
Kampfælle. Faderen var af Fødsel en Slesviger, Kjøbmandssøn 
fra Flensborg, og havde været Leverandør af Heste til den franske 
Hær i Nordtyskland, inden han 1813 kjøbte Gravballegaard. 
Moderen. forblev Ejerinde af denne Gaard indtil 1836 og 
ejede derefter i en Snes Aar Rotterdam i Levring Sogn, 
hvor hun boede til sin Død. 

Skjønt hans Fødested kun laa faa Mil fra Viborg, blev 
han sat i Ribe lærde Skole, fordi han der kunde være i 
Huset hos sin Morfader, den gamle Præst Lindberg. Af 
Lærerne knyttede han sig nærmest til Adjunkt Peter Adler 
— en Broder til Kristian den ottendes Kabinetssekretær, 
først i Norge 1814, senere i Danmark 1840—48, og selv 
Landsthingsmand 1850—51 — og han vedligeholdt denne 
Forbindelse ogsaa efter Udgangen af Skolen; hans Søn, den 
nuværende Højesteretssagfører, er opkaldt efter den gamle 
Lærer. Med særlig Iver lagde han sig efter Sprogene, baade 
de gamle og de nye (ogsaa Engelsk, som da kun var lidl 
kjendt herhjemme), samt efter Historie og Geografi, saa al 

han allerede i sin Skoletid kunde affatle de udenlandske 
Efterretninger i Ribe Stiftsavis. 

1833 blev han Student, dog kun med anden Karakter, 
påa Grund af et daarligt Udfald i Arithmetik; den. kloge 


Regnemester i senere Tider fik kun tredje Karakter i dette 
Fag. Derimod vandt han Udmærkelse i Historie og Geografi, 
samt i Græsk og latinsk Stil, hvad der var overmaade sjældent: 
endnu paa sine ældre Dage var han saa stiv i Latinen, at 

han paa et Møde i Sorø turde foreslaa en af sine Mod- 
standere, en Adjunkt ved Skolen, at fortsætte Ordskiftet paa 
Latin. Det viste sig for Resten ved denne Examen, at der 
allerede dengang rørte sig hos ham en Selvstændigheds-Aand, 
idet han ved sin danske Stil vovede at bruge den saakaldte 
Rask'ske Retskrivning, som da var ny og almindelig for- 
kjætret, medens den i vore Dage i alle sine Grundtræk er 
optagen af ethvert fornuftigt Menneske her i Landet. Det 
kom ham. dog dyrt at staa, thi han fik en slettere Karak- 
ter, send han mente at have fortjent, og da han efter sin 
Morbroder, - Magister Lindbergs Raad henvendte sig derom 
til Oehlenschlåger, der som Professor i Æstetik var den 
ene af Dommerne, fik han her den Besked, at han maatte 
være glad ved at være sluppet saa godt, naar han saaledes 
tillod sig »at skrive Svensk« i Stedet for Dansk. 

Alberti studerede Retsvidenskab og tog 1839 Examen 
med bedste Karakter. Han arbejdede derefter en Tidlang 
paa Kontoret for Kjøbenhavns Amts søndre Birk (Frederiks- 
berg og Omegn) og blev 1842—54: Fuldmægtig hos Højeste- 
retsadvokat Rotwilt (ligesom H. Hage 1843—47 var Fuld- 
mægtig hos Orla Lehmann). Allerede i disse Aar sluttede 
han sig til den frisindede Bevægelse og skrev flere Artikler 
i »Kjøbenhavnsposten«. Han blev derfor ogsaa 29. Februar 
1848, altsaa endnu før det politiske Gjennembrud, valgt til 
Borgerrepræsentant i Kjøbenhavn, vel nærmest efter »Fædre- 
Tandets« Anbefaling. Det hedder i denne (27. Febr.), at 
- Alberti »er maaske paa.Grund af sin naturlige Beskedenhed 
kun kjendt i en mindre Kreds, men i den, ere vi overbeviste 
om, kan der kun være een Stemme ed om hans aande- 
lige Dygtighed, . som om hans uafhængige Karakter.« — Saa- 
ledes lød Talen dengang, men Tiderne forandres, og Men- 
neskers Stemninger med dem. 26 Aar senere Jæste man i 
samme Blad (21. Juli 1874) den stik modsatte Dom om 
Alberti, ligesaa voldsom i sin Form som ubillig i sit Indhold. 5) 

Alberti valgtes med 169 Stemmer (af didt over 4:00), 
"som den bte af 9 Repræsentanter sammen med daværende 


1") ,Alberti kan i politisk Henseende ikke regnes for stort 
mere end en brølende 'Træl og Undermaaler." 

Professor Krieger, som fik 223. Stemmer. og Tømmermester 
Kayser, der kun fik 136. Hvorvidt han i denne Forsamling 
øvede nogen Indflydelse, er det ikke muligt at se af Datidens 
larvelige Referater. Han blev tidlig Medlem af Revisions- 
Udvalgene for de to vigligste Regnskaber (Hovedkassens 
1849—52 og Fattigvæsenets 1849—51) og blev 1849 lige- 
ledes valgt til Redaktions-Komiteen sammen med Krieger og 
Algreen Ussing, men allerede næste Aar fortrængt herfra af 
Prokurator, senere Borgmester L.- C. Larsen. At han ikke 
blev gjenvalgt, da de sex Aar vare udløbne, er en Selvfølge; 
thi som Bondeven var han da umulig i Kjøbenhavn. I 
en enkelt betydningsfuld Sag kjender man dog hans Op- 
træden, nemlig da han 22. Febr. 1849 talte og selv sjette 
stemte imod, at Borgerrepræsentanterne halvvejs skulde give 
deres Billigelse til en Adresse, som Haandværkerforeningen, 
d. v. s. Lavsmestrene, vilde indsende til den grundlovgivende 
Rigsforsamling imod den almindelige Valgret og for Indførelse 
af en Skattecensus.)) É 

Valget til Borgerrepræsentant betegnede Albertis Ind- 
lvrædelse i det offentlige Liv. -Fem Maaneder senere (8. 
Avg.) oploges han i Valgreform-Foreningens staaende Udvalg 
og deltog i dens Hippodrommøder (14. og 16. Avg.), hvor 
den yngre Del af det nationalliberale Parti (Ploug, C. Brix, 
H. E. Schack) mødtes med Bondevenne-Førerne. (B. Christen- 
sen, Gleerup, J. A. Hansen) og de mere fremskredne kjøben- 
havnske Haandværkere (Jærnstøber Lunde, Bøssemager G. 
Christensen, Finerskærer Frederiksen o. Fl.). Paa et senere 
Møde, 21. Sept., opstilledes han selv som en af Foreningens 
Kandidater til Rigsforsamlingen. å 

Han var først udset til at optræde i Ribe, men opgav 
Forsøget efter et Prøvevalg, hvor man erklærede sig for 
Prokurator Tvede, der siden stemte og prolesterede mod 
Grundloven. . Han stillede sig derefter i Slagelse, og del vil 
have sin Interesse at gjøre Bekjendtskab med hans. Valg- 
program, der er en fri Udvikling af Hippodrommødernes Be- 


7) Forslag herom fremkom senere i Rigsforsamlingen fra 
højre Side, som derimod vilde nedsætte Valgrets-Alderen til 
25 Aar. 

slutninger. Forinden havde han i to Artikler i »Berlingske 
'Tidende« (for 14. og 15. Sept.) hævdet Vigtigheden af 
saadanne Valgprogrammer, i Modsætning til Prøvevalg, som 
det bedste Middel til at oplyse Vælgerne om de politiske 
Sætninger og om Kandidaternes Slilling til de almindelige 
Principer og. de.enkelte foreliggende Spørgsmaal. 

Alberti udtaler. i sit Program, at Valgloven bør være 
saa frisindet som muligt, for at Folkerepræsentationen kan 
blive det troeste Udtryk” for Folkeviljen: derfor Valgret og 
Valgbarhed for enhver fuldmyndig Mand. Han vil kun have 
eet Kammer, thi Folket kan kun have een Repræsentation, 
og suspensivt Veto er at foretrække, fordi Regeringen oftere 
vil være i Sland til at bruge delte end det absolute.  Grund- 
loven bør først og fremmest søge at fjærne Standforskjellen: 
lige Rettigheder og lige Byrder; Ophævelse af alle Forrettig- 
heder, hvad enten de ere bundne til Person eller Gods 
(Adelskab, Rang, Godsejerens Ret lil at foreslaa Birkedommer 
og Præst); lige Beskatning, Ophævelse af Forskjel mellem 
frit og ufri Hartkorn; lige Værnepligt. Endvidere kræver 
han Ophævelse af alt Hoveri, Opløsning snarest muligt af 
Len og. Stamhuse, Jagtret for Fæsterne paa deres Grund; 
Fæstegodsets Overgang til Selveje eller Arvefæste, forsaavidt 
Afløsning med Retfærdighed kan fremmes. Da man ikke 
uden alt for slor Ulæmpe kan” indføre almindelig Nærings- 
frihed, bør man tage Næringsforholdene, som de historisk 
forefindes, og udvikle dem ved at gaa ud fra Lavs- og 
Bevillingsvæsenetl. Derimod bør man ikke tøve længer med 
Afskaffelsen af Konsumtionsafgiften, som dengang opkrævedes 
ved Indførsel af Levnedsmidler til Kjøbstæderne. Der bør 
gives Kommunerne større Selvstændighed, bl. a. med Hen- 
syn til Valget af deres Embedsmænd. Endelig ønsker han 
en Sammensmeltning mellem Kongeriget og Slesvig, svarende 
til, at Slesvig er en Provins af den danske Stat, men vil 
dog ikke løsne de tyske Lande, Holsten og Lauenburg, mere 
fra den danske Krone og Stat, end Stalsorganismen noød- 
vendigvis kræver.”) 

])) Denne Skrivelse , Til Vælgerne" fulgte som Tillægsblad 
med ,, Den vestsjællandske Avis" for 2. Okt. 1848. 

Albertis Medbejler var Godsejer Carl Neergaard, en 
mangeaarig Stænderdeputeret, der ligesom Tvede senere 
protesterede mod Grundloven. Han fik 506 Stemmer, nøj- 
aglig dobbelt saa mange som Alberti, medens Adjunkt, se- 
nere Minister Fischer, der nu første Gang optraadte som 
Politiker, i selve sin Fødeby fik 7 Stemmer. Alberti havde- 
alisaa ikke bedre Held i Slagelse end i Ribe, men havde 
dog den Trøst, at han delte Skæbne med mange betydelige 
Mænd, ikke alene de tre politiske Notabler fra Stænder- 
tiden, H. N. Clausen, David og J. C. Drewsen, og tvende 
Aandens Stormænd, Grundtvig og P, Kierkegaard, men ogsaa 
en hel Række Mænd, der i den følgende Tid kom til at 
spille en vigtig Rolle i vort politiske Liv: V. Bjerring, G. 
Brock, H. Hage, C. V. Rimestad, A. Steen, Wessely, samt 
Rotwitt, Blixen-Finecke og. Frijs-Frisenborg. Det var altsaa 
i godt Selskab, han faldt, og skjønt han saaledes ikke kom 
til at medvirke til Grundlovens Affattelse, deltog han dog 
under Rigsforsamlingen jævnlig i »venstre Sides« private 
Sammenkomster. Ogsaa valgtes han i Foraaret 1849 af 
»Haandværker-Dannelses-Foreningen« til Medlem af en saa- 
kaldt »Anti-Reaktions-Komite« for at bekæmpe Agitationen i 
Kjøbenhavn imod den almindelige Valgret. 

Ved de første Folketingsvalg i-Dec. 1849 gjentog Alberti 
Forsøget med bedre Held i Nabokredsen Sorø og blev valgt 
med .611 Stemmer imod P. Kierkegaard, som strax efter 
ved Venstres Hjælp fik Plads i Landsthinget. I Anledning 
af dette Valg offentliggjorde han ligeledes en Skrivelse til 
Vælgerne i Form af et Svar paa nogle bestemte Spørgsmaal, 
der våre rettede til ham.) Han hævder heri, at Staten ikke 
alene har den almindelige Overéjendomsret over Fæstegodset, 
men paa Bondestandens Vegne og som dens Værge en 
Medejendomsret; Fæstegodset kan følgelig næppe betragtes 
som Godsejernes fuldstændige private Ejendom, og del maa 
til enhver Tid kunne gaa over til Selvejendom, imod at 
Godsejerne faa Skadesløsholdelse for de Indtægter, som de 
lovlig maalte kunne regne deraf. Han vil ikke erkjende, at 

1) Denne Skrivelse er optagen i ,,Almuevennen" for 28. 
Sept. 1849, 

det privilegerede Hartkorn efter streng Ret har noget Krav 
påa. Erstalning for Skattefrihedens Ophør, men vel at Bil- 
lighed kan tale derfor.  Jagtret bør tilstaas Fæsterne uden 
Vederlag til Godsejerne, og da Tienden er en Skat, maa 
dens Afløsning kunne ske ved almindelig Expropriation. 


At hans Opfattelse af Fæsteforholdet dengang billigedes af 


de fleste liberale Politikere, fremfor alle af Monrad, og af 
ansete Jurister som P. G. Bang og J. E. Larsen, er vel 
bekjendt: de andre Sætninger have nu til Dags mindre 
Betydning. Derimod er det værd at læse de sidste Led i 
Skrivelsen: »Undervisningsvæsenels Fremme er en Betingelse 
for Folkefrihedens Sikring; derfor bør der fortrinsvis arbejdes 
paa Skolevæsenets Opkomst.  Religionsopdragelsen er en 
Grundpille for Orden og Velvære.« Præsterne hør sættes 
påa faste Lønninger, »idel den idelige og lidet tiltalende 
Omflytning for Bin remd legenes Skyld vil forebygges, og 
et inderligere Forhold mellem Præst og Menighed opnaas.« 

Ved Valget 4. Dec. 1849 var Albertis Plads i Folke- 
thinget. sikret ham - for Fremtiden, og indtil 1866 valgtes 
han næsten. uafbrudt ved Kaaring. Kun cen Gang, 1861, 
havde "han en virkelig alvorlig Valgkamp, idet Overførster 
Eide samlede 530 Stemmer imod hans 696. Efter 1873 
maatte han vel hver Gang bestaa en Dyst, i Regelen med 
den utrættelige Overlærer Eugen Ibsen, men han vandt stadig 
med Overtal af 5—700 Stemmer; sidst, i Januar 1887, var 
hans Stemmetal 1269 imod 648. Ogsaa til Rigsraadelts 
Folkething 1864—66 valgtes han «to Gange. 

Paa Rigsdagen sluttede Alberti sig strax til Bondeven= 
nerne, mén tog i de første Aar ikke synderlig Del i For- 
handlingerne. Dog blev hån allerede. 1850 Medlem af 
Finansudvalget og gjenvalgt indtil 1856; han var saaledes 
med al grundlægge den danske Fremgangsmaade ved Be- 
villingsrettens Udøvelse og at affalte den første midlertidige 
Finanslov, hvis Form siden stadig blev fulgt lige indtil 
1814. Ved de første Landboloves Behandling stemte han 
jævnlig for de yderligste Forslag, helst sammen med J. Å. 
Hansen, naar B. Christensen og Tscherning viste større 
Maadehold, saaledes imod de endelige Love omAfløsning 

. af Hoveriet og Pligtarbejdet som ubillige mod Bønderne.”) 
Fremdeles stemte han imod Pensionsloven som altfor gunstig 
for Embedsmændene. Han misbilligede ogsaa Lønninys- 
maaden med Alderstillæg, fordi der burde være en'fast be- 
stemt Lønning for ethvert Embede i Forhold til dets Arbejde 
og Betydning. At han heller ikke var bange for at trodse 
selv den store Flerheds Mening, viste sig, da han 1851 
sammen med en Snes Folkethingsmænd stemte for Spandets 
Forslag om borgerligt Ægteskab som almindelig Regel. 

Endnu mens den første Rigsdag varede, blev Alberti 
1851 Prøveprokurator (1853 virkelig Overretsprokurator) og 
skrev sin eneste videnskabelige Afhandling, nemlig »Den 
danske Slavehandels Historie« (i »Nyt historisk Tidsskrift, 
3dje Bd. 1850). Ogsaa var han i delte Tidsrum 1852 
Medstifter af Folkehøjskolen Hindholm, som han senere støt- 
tede paa flere Maader. 

Sammen med de andre Bondevenner deltog Alberti 
1852—53 i Kampen med det nationalliberale Parti først om 
Toldgrænsens Flytning fra Ejderen til Elben, siden om Årve- " 
følgeloven, medens han endnu i Februar 1852 havde taget 
Gleerup i Forsvar imod »Ålmuevennen«s, d. v. s. J. A. 
Hansens Angreb, fordi han hyldede den ejderdanske Politik. 
»Venstre har aldrig været noget Parti, hvad det slesvigske 
Spørgsmaal angaar, og jeg paastaar, at kom det til en Af- 
slemning i Rigsdagen, vilde ikke saa ganske faa af Venstre 
ligesom jeg stemme mod en dansk-slesvigsk-holstensk-lauen- 
burgsk Føderation«, saaledes lød hans Ord i »Almuevennens 
(20. Febr.).. Men da Ministeriet Ørsted i Samlingen 1853—54 
tydelig viste since reaktionære Lyster, sluttede Alberti sig 
ligesom de andre Bondevenner sammen med de tidligere 
Modstandere mod den fælles Fjende: ogsaa deltog han i 
Febr. 1855 i Forslaget om at rejse Rigsrels-Anklage. for 
Overskridelserne af Finansloven. Des værre varede Forso- 


1) Heller ikke i senere Tider vil Alberti efter mit ”Skjøn 
kunne frikjendes for, at han ved enkelte Sagers Behandling (t. 
Ex. ved Forslaget om Len og Stamhuse 1871) saa noget ensidig 
paa Bøndernes særlige Tarv og ikke tilfulde agtede paa Spørgs- 
maalets Betydning for det hele Samfund. i 

ningen mellem de to store Partier i Rigsdagen kun kort, og 
i Sept. 1855 var Alberti med at stemme imod Grundlovens 
Indskrænkning og den nye Fællesforfatnings Ikrafttræden, 
fordi den almindelige Valgret derved mistede sin væsenlige 
Indflydelse paa alle Fællessagerne. I samme Aar, 31. Marts 
1855, blev han Medlem af Bondevenne-Selskabets Bestyrelse 
(i Sept. 1858 endog dens Formand), og 1856 udførte han 
sil Livs største Gjerning, idet han grundlagde den sjæl- 
landske Bondestands Sparekasse. Om denne ville vi siden 
fortælle Mere, men nu ville vi blive ved hans Rigsdags- 
Virksomhed. 

I Folkethinget spillede Alberti aldrig en Førers Rolle, 
men lige til de sidste Aar vil man finde ham som Medlem 
af vigtige Udvalg, jævnlig ogsaa som Formand og Ordfører, - 
især om allehaande Lovforslag vedrørende Retsplejens Ord- 
ning, Kreditforhold og deslige Sager, ved hvilke hans prak- 
tiske Forretningsdygtighed og Erfaring kom Thinget til gode. 
Da de egenlige politiske Kampe til vor Ulykke have optaget 


” altfor stor en Del af Rigsdagens Tid, falder hans Virksom- 


hed (derfor mindre i Øjnene; men det er en anselig Række 
Love, ved hvis Affattelse han har medvirket, og ser man 
nærmere til, vil man iagttage, at han mange Gange ydede 
ret væsenlige Bidrag og tit indtog et meget selvstændigt Stade. 


- Saaledes udtalte han sig i Februar 1855 stik imod J. A. 


Hansen og mange andre af sine stadige Meningsfæller for 
fuld Rentefrihed, og haabede, at den snart vilde blive ind- 
rømmet ogsaa for Laan i faste Ejendomme paa hvilken som 
helst Prioritet. Under Indtrykket af Pengekrisen 1857 og 
dens Følger blev han dog betænkelig derved og krævede 
1858 Indskrænkning i den Myndighed, som var bleven til 
sfaaet Ministeriet til at give Bevilling til højere Rente, og 
som formentlig var bleven stærkt misbrugt til Laantagernes 
Skade. 

Som andre praktiske Jurister kunde han være mærk- 
værdig konservativ, holdende fast. ved de tilvante Rets". 
former (saaledes baade ved Fallitloven 1858 og Konkurs- 
loven 1872); men paa den anden Side kunde han ogsaa 
være ligefrem radikal, som naar han 18. Okt. 1862 afgjort 

fornegtede »den juridiske Trosartikel« . om tre Instanser 
i Retsplejen, fordi Intet mere forvirrer Lægmænds Rets- 
begreber, end naar der i samme Sag fældes stærkt afvigende 
Domine af de forskjellige Domstole. Ligeledes udtalte han 
sig 9, Nov. 1860, med al Anerkjendelse af Universitels- 
lærernes videnskabelige Dygtighed, for en mere praktisk Ud- 
dannelse af de juridiske Embedsmænd; han vilde have Ex- 
amenen overført fra Professorerne til Dommere og mente, at 
den godt kunde undværes som Vilkaar for de fleste Embeder 
og Sagførerstillinger. Overalt fremhævede han de prak- 
liske Hensyn fremfor de videnskabelige Theorier. 
Grundlovens Løfter om offentlig og mundlig Relspleje 
og dennes Adskillelse fra Forvaltningen omfattede han med 
levende Interesse og forsømte aldrig at minde derom, naar 
Lejlighed gaves. Da Minister Casse 1862 fremlagde sit 
Lovforslag om Indførelse af Nævninger i Straffesager, var 
” det hans Hovedindvending, at der ikke samtidig gjordes 
Skridt til at indfrie Grundlovens andre Løfter. Ti Aar 
senere (9. Marts 1872) gjentog han med stor Styrke dette, 
Krav og fremhævede med berettiget Selvfølelse, hvorledes 
han dengang havde staaet temmelig ene med sin Mening, at 
.en Omdannelse af den borgerlige Retspleje burde gaa jævn- 
sides med Strafferetsplejens nye Ordning, medens dette først 
var gaaet op for Almenheden, da en Professor (d. v 
Nellemann) havde optaget hans Tanke: da vendte Bladet sig 
strax, og Forslag "fremkom om Nedsættelse af en Proces- 
kommission. Derimod modtog han 1880 dennes — nær- 
mest Nellemanns — Lovforslag om den borgerlige Retspleje 
med en saare skarp Kritik, fordi det fjærnede sig" altfor 
meget fra den nedarvede danske Rettergang og vilde sætte 
en »international« i Stedet. ” Han forkastede afgjort det saa- 
kaldte »Umiddelbarheds-Princip«, hvorefter Parterne selv 
stilles lige overfor Dommeren og kunne underkastes For- 
hør, og vilde ligesom hidtil lade dem eller rettere Sagførerne 
fra begge Sider være raadende over Sagen. Som det bedste 
Forbillede for den fremtidige Proceslov fremhævede han gjen- 
lagne Gange den Ordning, som 1861 var bleven indført for 
Sø- og Handelsretten, og hvorlil han efter Evne havde med- 

virket. Langt bedre tilfreds var han med del samtidige For- 
slag om. Strafferetsplejen, der nærmest var Professor Goos's 
Arbejde.) > 

Læserne ville formentlig faa et ret godt Indtryk af, 
hvor omfattende Albertis Rigsdags-Arbejde har været, naar 
de overskue følgende Liste paa de vigtigste Udvalg, hvori 
han- havde Sæde i de 25 Aar fra 1856 til 1880: om sen 
Række Lønningslove (1857), om Landvæsens-Kommissioners 
Sammensætning og Myndighed (1857), om Fallitboer (1858), 
om Sø- og Handelsretten (1859), om Værnepligten (1859—60), 
om Stempelpapir (1860), om Retsbetjentenes Lønning (1860, 
Ordfører), om offentlige Politisagers Paakjendelse i Kjøben- 
havn (1861—62), om Kjøbenhavns Politis nye Ordning (1862), 
om Nævningers Indførelse (1862—63), om Overformynde- 
rierne (1863—64), om Krigsskat (1864), om Præsternes 
Lønning (1866), om Fæstevæsenet (1868—69), om Politiet 
udenfor Kjøbenhavn (1870), om Konkursloven (1871), om 
Toldloven (1871—72, Formand), om Møntloven (1872, 


- Formand), om Udlæg og Udpantning (1872), om Skifte og 
- Dødsbo (1873—74, Formand), om Sparekasser (1879) og 


om Retsplejens Ordning (1880). Desuden var han Ordfører 
for Venstres Forslag om Ministeransvarlighed, baade i Marts 
1876, da det første Gang indbragtes, og i Maris og Dec. 
1879, da-det paany førtes frem -og bragtes under Udvalgs 
Behandling: han var da Udvalgets Formand, men de mod- 
satte Partiers Meninger gik allfor vidt fra hinanden til, » al 
der kunde komme en Betænkning til Veje. 

Imedens Alberti saaledes overtog en ret rigelig Del af 
det foreliggende Arbejde, tog han paa den anden Side ikke 
i Betænkning at blive borte fra Forhandlingen om Sager, 
for hvilke han ikke nærede særlig Interesse, eller til hvis 
Opklaring han ikke havde -noget selvstændigt Bidrag at yde. 


1) Det er vel værd at mindes, at Alberti sammen med 


- J. A. Hansen" 1863, som Mindretal i Udvalget om Nævninge- 


loven, stillede et Ændringsforslag om, at der skulde gives Ér- 
statning til en Anklaget, som senere blev frifunden, for den 
Skade og Tort, han maatte have lidt — en Grundsætning, som 
først 25 Aar senere optoges i vor Lovgivning. 

Man vil saaledes næsten ikke" finde hans Navn under 
Næringslovens Behandling 1857 — dog stemte han sammen 
med J. A. Hansen for Monrads Ændringsforslag om at kræve 
en Ducelighedsprøve for Haandværksmestre i Byerne — ej 
heller ved Drøftelsen af Straffeloven 1866. - Ja skjønt han 
vitterlig nærede den varmeste Interesse for Fæsteforholdets 
Afløsning, tog han forholdsvis ringe Del i de gjentagne For- 
handlinger derom; han har maaske foretrukket at lade.andre 
Medlemmer nyde godt af hans juridiske Kundskaber, medens 
han selv holdt sig tilbage i Skyggen, thi Ingen kunde i såa 
Henseende have mindre personlig Ærgjerrighed end han. 
Vi kunne ikke forlade hans Rigsdags-Virksomhed uden 
al omtale hans Deltagelse i de egenlige poliliske Kampe 
og hans Partistilling, alt som Tiderne skiftede. — I Januar 


1861 sluttede han sig Ul »Dannevirkeforeningen«, som 
krævede en kraftigere Optræden af den danske Regering 
overfor Tyskland”), og i Januar 1865 opgav han ligesom 
Tscherning og Balthasar Christensen sin Plads i Rigsraadet, 
som en Indsigelse imod November-Forfatningens vedvarende 
Gyldighed, efterat Slesvig var tabt.  Ulig sine to Menings- 
fæller lod Alberti sig dog allerede gjenvælge i Maj; men et 
halvt Aar senere stemte han i Rigsdagens Folkething for 
” Tschernings Forslag om at sælte Minislerierne Bluhme og 
Frijs under Rigsrets-Anklage, fordi de holdt fast ved den 
nævnte Forfatning. Omtrent samtidig gik han” sammen med 
J. A. Hansen til Forsøget paa at forlige »de store og smaa 
Bønder«, og blev Medlem af Bestyrelsen for den -derfra 
udgaaende »Oktoberforening«, som dog kun holdt sig i faa 
Aar (indtil Sommeren 1870) og netop sprængtes paa Grund 
af de tvende Parlers modsatte Slillmg til Fæstesagen. Men 
uaglel denne Sammenslutning med Godsejerne vilde Alberti 
dog ikke samtykke i Grundlovens Gjennemsyn 1866, fordi 
den almindelige Valgrets Magt svækkedes ved Landsthingets 
nye Sammensætning, og han lod sig i Foraaret 1867 vælge 
ind i Bestyrelsen for »Femte-Juni-Folkeforeningen«, som nogle 


1) I Lighed hermed havde”Alberti i Efteraaret 1848 sammen 
med Lunde og Spandet virket for den Adresse af 4500 Kjøben- 
havnere, som indgaves til den grundlovgivende Rigsforsamling. 

Aar tidligere var bleven dannet under J. A. Hansens Ledelse, 
og som blev Årvtager efter Bondevennerne. Han blev strax 
valgt til Foreningens Næstformand og beholdt denne Stilling 
ogsaa efter J. Å. Hansens Død, ja var tilsidst selv Formand 
1879—87. Medens han saaledes væsenlig medvirkede til 
Landbodemokratiets politiske Organisation, især paa Sjælland, 
hørte han i Aarene 1866—70 paa Rigsdagen til Gruppen 
»det » folkelige Venstre« (ligeledes med J. A. Hansen til 
Leder) indtil dens Sammenslutning med »det nationale 
Venstre« i Sommeren 1870, hvorved »det forenede Venstre« 
dannedes. 

Som Medlem af dette Parti deltog han frejdig i alle 
de Skridt, der have betegnet vor politiske Kamp, og som 
senere have vist sig saa skæbnesvangre; thi han stolede 
trygt paa Sejren for, hvad han holdt for Ret, og var 
aldrig bange for at bruge stærke Midler til at hævde denne. 
Allerede 2. Maj 1873 hørte han til det Flertal af Venstre 
(39 af 54), som ved 3dje Behandling stemte imod Finans- 
loven, og 14. Maj 1875 til det Mindretal, som under 
Berg og J. A, Hansen søgte at hindre en Finanslov ved at 
forkaste Fællesudvalgets Indstilling (de 22, som skilte sig 
fra Parliets Hovedstyrke, de 30). I Marts 1876 var han 
Formand for det Udvalg, der drøftede Spørgsmaalet om 
Rigsrets-Anklage imod Krieger, og i Januar n. Å. var han 
Ordfører for Forslaget om at sætte baade Krieger, Hall og 
fre andre tidligere Ministre under Anklage. Da det forenede 
Venstre spaltedes i Foraaret 1878, gik han derfor ogsaa til 
den radikale Fløj, men udskilte sig allerede næste Aar derfra 
af Uvilje over Bevillingen af de 6 store Kanoner, som den 
havde medvirket til:  Skjønt han personlig var stærkt ind- 
tagen imod en Udvikling af Forsvarsvæsenet, gik han dog i 


Juli 1880 med til Vedtagelsen af den nye Hærlov, og kom 


derved i endnu skarpere Modsætning til Berg. Men da der 
viste sig Udsigt til en ny Sammenslutning af Venstres skilte 
Grupper, sluttede Alberti sig i Nov. 1884 villig til »det 
danske Venstre«; og Aaret efler til den fuldstændige Gjen- 
forening. Som Partiets ældste Mand havde han 1885—86 
det Hverv at indbringe Ministeriets foreløbige Love til For- 

kastelse, og .rettede ligeledes hæftige Angreb paa hele den 
Retspleje, som udvikledes under dets Styrelse. Dette var 
omtrent hans sidste Optræden paa Thinge, naar undtages, 
at han i Nov. 1886 stod frem som Talsmand for. Fæste- 
og Lejehusmændene og i Febr. 1888 endog indbragte et 
Lovforslag om nye Brandforsikringer for Landbygninger. 
Det var 26. November 1856, at »den sjællandske 
Bondestands Sparekasse« stiftedes paa et Møde i Ringsted, 
hvortil 32 Bønder fra Holbæk, Sorø og Præstø Amter vare 
sammenkaldte, og hvor Alberti enstemmig valgtes til For- 


mand. Han var dog ikke den egenlige Ophavsmand til 


denne nve Indretning; en Bonde i Stillinge Jørgen Christen- 
sen havde først fremsat Tanken, men efterat Alberti nærmere 
havde overvejet den og derefter udarbejdet Plan og Love, 
blev det ogsaa ham, der fik det Hværv at sætte Sagen i 
Værk, og som løste denne Opgave med sjælden Dygtighed 
og Ihærdighed. Hvad det gjaldt om, var at grundlægge en 
Sparekasse, i hvilken Bønderne ikke alene med fuld Tryg- 
hed kunde indskyde deres Penge, men hvorfra de ogsaa 


kunde vente at faa Laan uden de Vanskeligheder, der tit. 


mødte dem hos de andre Sparekasser — kort sagt en, som 
de kunde føle var deres egen, og paa hvis Styrelse de kunde 
øve fornøden Indflydelse. Dette lykkedes ved den sindrige 
Ordning med »Tillidsmænd«, der paa en Gang blev. Garan- 
ter for Sparekassen overfor Indskyderne og dens øverste 
Myndighed som Sparekassens Ejere. Det er dem,, der vælge 
Bestyrelsen, give Love og raade over dens Overskud; men 
de deltage desuden baade i Kontordagene, hvor alskens Ind- 
og Udbetalinger foregaa, og i Ejendommenes Vurdering og 
Laanenes Aføgjørelse. Endelig vælge de ud af deres egen 
Midte de saakaldte »Kontordags-Bestyrere«, der ere Mellem- 
mænd imellem den egenlige Bestyrelse og den paagjældende 
Kredses Indskydere og Laantagere. Deres Tal voxede, alt 
som. Sparekassen udvikledes, men de nye optages kun efter 
Indstilling af et Par ældre og ved Beslutning af General- 
forsamlingen, altsaa ved Valg af den ældre Kreds. 

Alberti har selv i et lille Skrift fra 1881 »Den sjæl- 
landske Bondestands Sparekasses første 25 Aar» givet en 

Oversigt over dens Udvikling fra en ringe Begyndelse til et 
af Landets største Pengeinstituter. Han har her fortalt om 
den Mistro, Tanken mødte, da han lovede at ville give lige 
saa stor Rente af Indskudene som den, der toges af Laanene, 
og om de Spaadomme, der lød fra Højremænds og Højre- 
blades Side om, at dette Galmandsværk ødelagde sig selv. 
Men især har han skildret det Stormløb, som af politiske 
Modstandere fremkaldtes imod Sparekassen 1877—78, og 
hvorved Lars Dinesen udfoldede den største Iver, uagtet han 


” selv var Tillidsmand — eller som Alberti med Rette kaldte 


ham »Mistillidsmand«. Det førte til, at henved 5'/> Millioner 
Kroner udtoges af Kassen, og nødte den til talrige Opsigelser 
af Laan; men Alberti vidste at skaffe Udveje ved den Tillid, 
han nød, haade i Nationalbanken og hos Handelshuset 
Westenholz i London, og kunde derfor ride Stormen af, saa 
at det ikke lykkedes at ødelægge Bondestandens Sparekasse. 

Herom saa vel som om dens Virksomhed og de Mænd, 
der have taget Del i dens Styrelse i Aarenes Løb, kan man 
læse i det nysnævnte Skrift. Men det vilde være af fuld 
saa stor Betydning, om man kunde faa en Fremstilling af, 
hvad Sparekassen ligefrem eller middelbart har virket til 
Fremme af Bondestandens Udvikling: ligefrem ved at være 
en tro og forstandig Forvalter af dens Penge og en hjælp- 
som Støtte for dens økonomiske Velfærd; middelhart ved at 
opdrage den til Selvstyre, give den Forstaaelse af Forret- 
ningslivet, større Syn paa Forholdene og derved Mod til 
selv at tage fal Sparekassen har ikke alene som Laangiver 
ydet mange Bør'er Hjælp til at blive Selvejere eller arbejde 
sig op til Velstand, men den har ogsaa lettet Grundlæggelsen 
af Folkehøjskoler, Forsamlingshuse, Andelsmejerier og hvad 
ellers Bondestanden har sat i Værk i den nyeste Tid. Ja 
man siger vist næppe for meget, naar man kalder den For- 
billede og naturlig Forløber for alle de større økonomiske 
Foretagender, som vi have set udgaa fra Bondestandens 
Midte, Uden at være en Venstre-Sparekasse — thi det var 
langt fra Albertis Tanke, og i en lang Aarrække sad endog 
en Højremand i Sparekassens Bestyrelse —— har den været 
maaske den kraftigste Støtte for Venstres Sag, og Alberti 

har Æren af al have lært sit Parti, hvorledes Friheden skal 
bygges op fra neden, om den skal vinde sikkert Fodfæste.”) 

Sparekassens Styrelse vidner. tilstrækkeligt om, hvor 
dygtig Alberti var som Forretningsmand; men ogsaa som 
Sagfører havde han et godt Ry for Skarpsindighed og Om- 
hyggelighed, medens selv hans Modstandere have maattet … 
indrømme ham baade Hæderlighed og Uegennyttighed. Vel 
kunde han, ligesom i det poliliske Liv, ogsaa i sin Sag- 
førelse staa paa sin — eller rettere paa sin Parts Ret 
til det yderste og ikke vige tilbage for de skarpeste Midler: 
han kunde endog gribe til Spidsfindighed og hænge sig i 
Former, og derfra stamme saadanne hadefulde Udsagn, som 
al han var en Mester i Benegtelseskunsten, men. at han har 
misbrugt sin lovlige Ret, har man dog ingenlunde turdet paastaa. 

Som Taler hørte han til den gamle Skole. Vel var 
han aldrig saa højtidelig som Balthasar Christensen, thi 
dertil var han for jævn i sit Væsen; men der var dog altid 
noget værdigt, afmaalt, om man saa vil, tungt i hans Tale. 
Man finder hos ham Intet: af det, der udmærker Nutids- 
Talerne, hverken af det tilspidsede eller det kunstig-afrun- 
dede, ingen Jagen efter livlige Vendinger og stærke Billeder. 
Hans Foredrag er altid jævnt og voligt, og han søger kun 
at virke ved sine Grunde, ikke tillige ved sin Form. 

Naar man er vant til at tænke sig Alberti som den 
førre og travle Forretningsmand, undres man over at høre 
om hans store Interesse for historisk og geografisk Læsning 
— de samme Fag, han allerede elskede i Skolen — og om 
hans Lyst til at rejse. Det var fortrinsvis Norge og Schweiz, 
han søgte til, og især holdt han af Fodture, da han havde 


])) Sparekassens trinvise Udvikling vil klart fremgaa af følg- 
ende Tal: 


1857. 1870—71, 1881—82. — 1889—1890, 
Tillidsmænd.......…... 47 818 503 803 
Kontordags-Bestyrere . 12 25 26 31 
Indskydere........... 373 7,553 11,239 25,300 
Indskuds-Summen |, ...151,400 Kr. 6,304,000 10,033,000 30,033,000 
UD FF rr ek HE 34 1265 1872 4987 
Udlaans-Summen..... 64,900 Kr. 6,075,000 8,975,000 25,538,000 


Kasseomsætning...... 813,000 5,570,000 10,430.000 59,730,000 

et godt Øje for Naturens Skjønheder. Ogsaa, var den tyske 
Digter Schiller, den udprægede Idealist, hans Yndlingsdigter, - 
og Schillers Skuespil, Vilhelm Tell, havde han altid med 
sig, naar han rejste til Schweiz, skjønt han for saa vidt 
godt kunde have undværet det, da han næsten kunde det 
»udenad, Det var Lovprisningen af de frie Schweizerbønder, 
der særlig tiltalte den gamle Bondeven. Ogsaa stod han i 
godt Forhold til Ingemann, den mest idealisfiske af alle 
vore Digtere, og ligeledes til Grundtvig, rimeligvis fra første 
Færd gjennem Morbroderen Lindberg; i senere Tid var han 
Grundtvigs Sagfører. Om sit eget Trosforhold var han 
overmaade tavs og indesluttet; han hævdede i denne som i 
andre Henseender fuld personlig Frihed, men ligesom han 
allerede 1849 havde kaldt den religiøse Opdragelse en 
Grundpille for Orden og Velvære, skal han paa sine gamle 
Dage ved et Folkemøde have udtalt sin Glæde over, at det 
danske Demokrati stod paa religiøs Grund. 

Lige saa trofast, som han var imod sine Ungdoms- 
Grundsætninger, var han ogsaa mod sine personlige Minder. 
Derfor optraadte han 1865 imod Planen om at nedlægge 
Valkendorfs Kollegium og afløse Friboligerne med Stipen- 
dier for Studenterne; thishan havde selv i sin Ungdom haft 
Ophold der i flere Aar og satte Pris paa det Samliv, der 
saaledes kunde udvikles mellem unge Mennesker. Han virkede 
nu for, at en ny Bygning opførtes i Steden for den gamle 
brøstfældige, men paa samme Plads; og.da han 1889 kunde 
fejre sit 50 Aars Jubilæum som juridisk Kandidat — samme 
Aar som Kollegiet havde holdt sin 300 Aars Fest — stif- 
tede han et Legat paa 2000 Kroner for en juridisk Student, 
der laa paa dette Kollegium, til Bogkjøb. Ligeledes var det 
ham en stor Glæde, at han ifjor Foraar kunde overflytte sin, 
kjære Sparekasse til den samme Gaard, hvor Advokat Rotwitt 
i sin Tid boede, og hvor han allsaa selv i en Aarrække 
daglig havde arbejdet som hans Fuldmægtig.  Fortiden og 
Nutiden bøjede sig saaledes sammen; men det blev ham 
ikke forundt at nyde Fremtiden her. 

Thi allerede dengang var han aflægs, Sen en Syg- 
dom i Efteraaret 1887 havde brudt baade hans aandelige 

og legemlige Kraft. Vel rettede han sig efter en Stund 
igjen, men han kom aldrig helt til Kræfter og nødtes saa- 
vel til at overgive Sparekassens Styrelse til Sønnen som til 
at holde sig tilbage fra Rigsdags-Gjerningen, Han søgte 
derfor heller ikke Gjenvalg i Januar 1890; men paa hans 
76 Aars Fødselsdag, 12. Maj, indgav 1262 Vælgere i hans 
Valgkreds en Adresse til ham med Tak for hans politiske 
og øvrige Virksomhed. Sex Dage efter døde han, og 23. 
Maj jordedes han paa Slaglille Kirkegaard, omtrent midt i 
hans gamle Valgkreds, fulgt til Graven af vel 3000. sjæl- 
landske Bønder eller politiske Meningsfæller. 

Siden 17. Maj 1843 havde Alberti været gift med 
Albertine Sophie Frederikke: Westergaard, f. 6. Avg. 1814, 
en Datter af Tømmermester Niels Nielsen W., fra Elsborg 
Vestergaard (et Par Mile sydøst for Viborg) og Søster til 
hans Ungdomsven fra Studenteraarene, den udmærkede 
Orientalist, Professor Niels Ludvig W. 


EAD IS 
3180 


br> SK 


Blandinger. 

Fromt Ønske. Tryllekunstneren (i det han peger paa 
et Skab): — »Tillad mig nu, mine Damer og Herrer, 
al vise Dem mit bedste Kunststykke! - Jeg beder en af de 
tilstedeværende Damer al komme her op og træde ind i 
Skabet.  Derpaa laaser jeg Døren. Naar jeg atter aabner 


- gjør mig den Tjeneste at gaa der op! i 


Middel mod Tømmermænd. Man forbliver liggende 
i Sengen tre Dage, forinden man faar dem, undgaar omhyg- 
geligl spirituøse Drikke, sveder og spiser intet andet end 
Sødsuppe. 


den, er Damen sporløst forsvunden. 
az: En Herre i Parkettet til sin Æglehalvdel; Hør du, Sofie, 


Af Zakarias Nielsen. 


Min kære Ven, jeg vil oprigtig 
dig raade: Vær med Ild forsigtig! 
Elsk, hvad du vil, kun ingen Pige, 
som ej i Stilling er din Lige! 

Lad Amor ej dit Hjærte saare, 

ej med sit Smiskeri- dig daare! 

Thi hør nu kun, hvordan det endte 
med mig Stabejs, som ikke kendte 
et Raad som det, du her har læst 
om Ilden og det lille Bæst: 


Det var ved denne Tid i Fjor, 

jeg rejste et Par Mil mod Nord, 

ud til min Onkels Gaard paa Landet. 
Den Tur har tit jeg lumsk forbandet; 
mit Studium blev rent forglemt, 

thi Ferien, som var bestemt 

at vare kun i Pinsefesten, 

tog hele Juni Maaned næsten. 


1) Efter Anmodning har Hr. Zakarias Nielsen overladt 
ktionen nærværende, ikke tidligere trykte Digt, der er et af 


Forfatterens første Arbejder, skrevet for henved 25 Aar siden. 

Du vide maa, at de i Dage 
just Skæbnen saa det skulde mage, 
at der hos Nabobyens Præst 
opholdt sig for en Tid som Gæst 
en attenaarig Grevedatter 
tillige med sin gamle Fatter, 
Hvor var hun dog en yndig Pige! 
Dog nej: en Engel maa jeg sige, 
et bedre Navn jeg ej kan finde 
til Idealet af en Kvinde, 
og hun var netop Idealet, 

. aa hendes Billed staar afmalet 
endnu saa yndig i mit Hjærte; 
men — ak! - nu volder det kun Smertel 


Jeg gik en Dag og sang i Skoven, 
da pludselig som sendt fra oven 
hun stod foran mig første Gang, 

og jeg .... jeg glemte rent min Sang. 
Med Ynde hilste hun og néjed, 

jeg bukked, vistnok lidt for meget, 
thi jeg forbavset var som sagt 

og ud af Fatning næsten bragt. 

Hun mærked det og smiled lidt; 
men o! hvor var det Smil dog blidt! 
Det varmed saadan i mit Indre, 

at ej jeg mægtede at hindre 

mit stakkels Hjærte fra at blive 
omdannet til en Amor-Skive. 


Fra nu af var min Fred forsvunden, | 
jeg var aldeles overvunden, 
jeg drømte, svæffinede og gik 
og tænkte kun paa hendes Blik, | 
jeg gik i Skoven tavs-beruset 
den hele Dag og saa paa Gruset; 

thi Sporet af den lille Fod 

endnu langs Grøftekanten stod. 


— låd — 


»Ak, naar skal atter jeg dig sc, 

du smilende, du skånne Fé!: 

— To Gange var mig Lykken med; 

det var omtrent paa samme Sted. 

Hver Gang jeg henrykt stod ved Synet, 
bedøvet halvt, som ramt af Lynet, 

men — naar jeg Fatning havde vundet, 
ak saa var Synet alt forsvundet. 


En Dag jeg fik et sirligt Brev; 

jeg Konvoluten hurtig rev 

itu og læste, men hvor flovt! 

det var fra Fader, der lidt grovt 

mig bad med næste Post at komme, 
"da Pinsen jo for længst var omme. 
»Du spekulerer kun paa Løjer 

og giver Pokker dine Bøger, 

nu er det bedst, du vender Næsen 
mod Hjemmet og lær op din Læsen!« 


Hvad var der andet nu at gøre 
end straks til København at køre? 
Dog jol — jeg foretrak at gaa, 
et andet Maal jeg vilde naa; 
jeg kunde ikke rejse hjem, 
| saa sandt jeg var ved mine fem, 
pi forinden ud jeg havde talt 
for hende, saa hun vidste alt. 


be... Naa — uden stor Staahej og Spræl 
| jeg takkede og bød Farvel, 
og med min Stok og Rejsetaske 
begyndte jeg saa smaat atætraske 


Ll ud ad den brede Landevej, 
jul og nu først ret begyndte jeg 
(49. at spekulere paa min Gaade: 


Paa hvilken net og dannet Maade 
skal du din Fé i Tale faa 
og hendes søde Ja opnaa? 


— 105 — 


— fn Plan kom frem, en anden gik, 
men alle Rejsepas de fik, 

og skønt jeg gik kun ganske smaat, 
var Nabobyen næsten naa't, 

og Aften blev det, mørk og graa, 
hvad skulde jeg dog hitte paa? 

Da pluds'lig en Person jeg skimter, 
og Haabet straks i Hjærtet glimter: 
Du store Zeus,:om det var hende! 
O skulde jeg den Lykke finde 

at lolke her mit Hjærtes Trængsel 
og favne Maalet for min Længsel! 
— Jo, ganske riglig, det var hende, 
hun var saa tydelig at kende. 

Men hvor var Modet nu og Kraften? 
— Jeg bukkede og sa'e Godaften. 
Hun hilste ogsaa; men desværre 

hun saa i mig en anden Herre 

end den, hun forhen havde mødt 

og smilet til saa ømt og sødt. 

Da dybt jeg Vejret havde trukket 

og et Par Gange angstfuldt sukket 
begyndte jeg som følger nu, 

(men Traaden — ak, den gik itul): 
»Min Frøken, jeg ej længer mægter -.. 


.….0 bedste Frøken, jeg hensmægler... « 


Her maatte jeg min Tale standse, 

jeg stod og orked knap at sanse; 

thi tænk dig, mens jeg staar og taler, 
hun rækker mig — en blank Rigsdaler 
og smiler med en fornem Knejsen: 
»Værsgod, der har De lidt til Rejsen I« 
Min hele Krop af Rædsel dirred, 
mens maalløs jeg paa Mønten stirred; 
jeg vidste ikke, hvad jeg gjorde, 

men før jeg atter kom til Orde, 

var Daleren til mig henflyttet 

og Haanden trofast om den knyttet. 

Det”var et grusomt Øjeblik; 

dog — snart lidt Mod jeg atter fik, 
to Ord jeg fik paa ny fremstammet, 
men saa var Tungen atter lammet: 

. Ak nej, min bedste Frøken, jeg... 
De tager fejl, jeg mente ej...« 
her gjorde Munden atter Hvil, 
mens hun med et godmodigt Smil 


— 107 — 


begyndte: »Nej jeg saa det godt, 
jeg tog ej fejl, behold den bloti« 
"Og med et lille venligt Nik 

hun hilste mig, i det hun gik. 


Op til et Træ jeg stod fortimlet 
og hørte kun, hun sagte mumled 
om »Haandværkssvend> og »-stakkels Fyr: 


og sørgelige Æventyr«. 
EJTRNØ: 
EN Gy0 
Så 7 & 


Lidt om Landbruget. 


Danmarks materielle Hovednærve er Landbruget. Staar - 
Landmanden sig godt, saa faar Haandværkeren Arbejde og 
Købmanden Handel. Men har Landmanden det smaat, saa 
vil det blive følt over det hele Land. At arbejde for Land- 
brugets Udvikling og Fremme er derfor det samme som at 
virke” for det hele Samfunds Vel. i 

Dette har ogsaa i lange Tider været erkendt af mange 
brave og virksomme Mænd. Og der har derfor i de senere 
Menneskealdere været arbejdet trofast og ihærdigt for at ud- 
vikle og fremme Landbruget paa mange Maader, Meget er 
der ogsaa opnaaet allerede, dels ved Jordernes Mærgling og 
Dræning, og dels ved en bedre Rensning og Dybbehandling 
0. s. v. Men der staar endnu overordentlig meget tilbage 
at gjøre for vor Slægt, ja for de kommende Slægter med, 
før det kan siges med Sandhed, at Danmarks Landbrug er 
naaet op imod Højdepunktet. Eller rettere sagt: Før Dan- 
marks Jordbund kan give Føde til mindst 3 å & Gange 

saa mange Mennesker flere, end der nu faar Føde og Næring 
deraf. Thi at delle kan. naas, ses klarligst af de Regnskaber, 
som alt foreligger fra en Del af de mindre men ypperligt 
dyrkede Brug trindt omkring fra Landets forskellige Egne. 

At der virkelig mangler os meget heri endnu, ses maaske 
lettest ved en Sammenligning imellem Landbrugets Udvikling 
og Landbobefolkningens Forøgelse i de sidste 50 Aar. ” Ti 
Landbruget har saaledes langtfra kunnet skaffe den forøgede 
Folkemængde tilstrækkeligt lønnende Arbejde, hvilket atter 
har ført til, at en altfor stor Skare af unge Mænd og Kvinder 
har maattet forlade Landbruget for at gaa enten til 
Amerika og andre fjærne Lande, eller til vore Købstæder, 
særlig da København. Selvfølgelig vil der jo altid i et leve- 
dygligt Samfund være en livlig Overgang fra Land til By og 


fra By til Land —- eller fra Haandværk og Handel til Land- 
bruget — og omvendt fra Landbruget til Handel og Haand- 


værk. .Men hvor mange er der i den nuværende Menneske- 
alder gaaet fra Købstæderne til Landet i Sammenhgning 
med det store Antal, der er gaaet fra Landet til Købstæ- 
derne. Og mon det er bleven en Vinding for Samfundet i 
det Hele, at medens Købstædernes, Daglejernes, Værtshus- 
holdernes, Haandværkernes, Købmændenes og Embedsmæn- 
denes Antal er bleven øget Aar efter Aar, saa har Land- 
bruget udviklet sig saa langsomt, saa en Gaardmand ikke 
behøver stort mere Arbejdskraft for at kunne dyrke sine 50 
Tdr. Land, end der behøvedes for 50 Aar siden, nemlig: 
en Karl, en Dreng og en Husmand en Gang imellem,” : 

Nu vil vistnok Mange spørge: Ja, men hvordan skulde 
vi da have baaret os ad, for at kunne skaffe Føde nok til 
alle de mange Munde? Har -vi ikke søgt al faa sua mange 
og såa store Afgrøder «frem af Jorden Aar efter Aar, som 
mulig? — Hertil maa svares: Nej, det er langtfra! — Der 
er "bleven øvet et Spild af Jordens Kræfter indtil denne 
Dag, som vel nok kan undskyldes, fordi vistnok kun Faa 
har været sig det klart bevidste. — Men som ikke desto 
mindre er en alvorlig Anklage imod Landbrugets Dyrkere. 
— Hvad her skal søges paavist paa to meget vigtige 
Omraader. 

For det Første er der nu Brakjorden: Denne har 
hidtil været anset som højst nødvendig for de følgende Sæd- 
afgrøders Skyld. Og efter det Folkehold og den Arbejds- 
kraft, Landmændene hidtil har havt at nytte, har det vel 
ogsaa været en Nødvendighed, at lade omtrent en syvende 
Del af Danmarks Agerland ligge hen aarlig i Brak. — Men 
hvilket Pengetab det er, har næppe været vel overvejet. 
Høstudbyttet heraf kan nemlig under almindelige Forhold 
regnes for omtrent 40 Millioner Kroner aarlig. — Ålene 
for en saadan Sum kan mange Mennesker faa god og til- 
strækkelig Føde. 

Det andet Omraade, her skal henvises til, kan bedst 
oplyses ved følgende Historie: 


En Landmand fik Majdag en ny Karl fra en fjærn Egn. 


Morgenen efter, da Husbonden kom og kaldte paa Karlen, 
svarede denne: Ja, Husbond, men der, hvor jeg kommer 
fra, havde vi den Skik, at vi sov de 18 Timer i Døgnet 
og arbejdede kun i de 6. — Og da vi jo dog ikke kunde 
faa udsovet paa den Maade, saa sov vi hvert syvende Døgn 
hen til. ' 
Hvem er denne Karl? Svar: Det er Danmarks 'Land- 


brug! — I Almindelighed bliver Jorden tilsaaet til Majdag, 
og arbejder saa i Maj, Juni og Juli Maaneder (en fjærde 
Part af Aaret) hvorefter den — fra Høsttiden af — faar 


Lov til at ligge unyttet hen indtil næste Foraar. Hvilket 
Spild af Kræfter er her dog ikke bortødslet og hvorfor har vi 
ikke for længe siden lagt mere Beslag paa Jordens Bæreævne? 
Men uagtet det altsaa ikke er gaaet, som ønskeligst 
havde været, saa er der dog derfor ingen Grund til at tabe 
Modet, endnu mindre til at lægge Hænderne i Skjødet. Nej 
allerede dette, at vi mere og mere faar Øje for, hvad der 
tillsænges, er en god Hjælp til at kunne vinde fremad. Og 
lærer vi blot ret at tage kraftig fat, og vil Enhver blot yde sit” 
gode Bidrag, da skal — med Guds Hjælp — Fremtiden 
blive Vidne til en rig Udfoldelse paa Landbrugets Omraade. 
Lad os derfor se paa nogle af de vigtigste Opgaver, der 
for nærværende Tid særlig ligger: for. — Vi vil for Over 
blikkets Skyld samle dem i et kort Uddrag, nemlig: 


(| 
K 
|| 


1) 


2) 


SED 


For det forste bør alle Landbrugere, hvis Arealer ikke 
overstige 60—70 Tdr. Land, lidt efter lidt søge at faa 
afskaffet Brakken. -— Lader vel en dygtig Havemand den 
mindste Del af sin Jord ligge hen som Brak om Som- 
meren?  Og:dette sker lettest paa den Maade, at Sæd- 
skiftet omlægges, saaledes at Rodfrugten (hvortil jo ogsaa 
hører Kartofler) veksler rigelig med Topfrugten eller den 


langstraaede Sæd. — Og da det endvidere gennem 
en Række Forsøg, særlig udførte af Landbrugskonsulent 
P. Nielsen i Tystofte —— er paavist, at alle Slags Bælg- 


" planter (Ærter, Vikker, Bønner, Kløver o. s. v.) tilfører 


Jorden, hvori "de vokser, Gødningsstoffer, saa bør Bælg- 
planterne heller ikke gerne mangle, særlig i de større 
Sædskifter, 

Dernæst bør Jorden arbejde langt mere, end den endnu 
sædvanlig arbejder. Og derfor bør den ikke have Lov 
fil at »hvile«' hele den lange Efteraarstid efter Høsten 
— Men Stubjorden bør snarest mulig, efter at den lang- 
straaede Sæd er ført af Marken, dybpløjes (Skrællepløj- 
ningen er her ikke tilstrækkelig, ti det gælder om at faa 
Jorden skørnet dybt, for at Planterne med Lethed kan 
danne et kraftigt Rodnet, hvis ellers Toppen skal kunne 
udfolde sig rigelig) samt derefter tilsaas med gul Sennop, 
Stubroer, Raps eller lign. Derved vil Jorden snarest 
mulig faa et Plantedække igen til Skærm imod Solstraal- 
erne; endvidere vil den blive renset for Ukrudt, samtidig 
med, at den afgiver en Afgrøde, tjenlig enten som Grønt- 
eller som »Syltefoder« — eller ogsaa til at nedpløje i 
det sene Efteraar som” Grøngødning. 

For det tredie bør ikke blot Rodfrugtdyrkningen, men 
ogsaa Staldfodringen (hvortil herefter ogsaa Majsdyrk- 
ningen maa henregnes) særlig fremmes. 

Og endelig bør der om Sommeren tilstræbes, ,at kunne 
vande Rodfrugten — og i fugtigt Vejr ogsaa Græsmarken 
— med flydende Gødning. Samt hvor de naturlige For- 
hold tilstede Overrisling fra Mergelgrave, Kilder, Drænings- 


udløb og lign. ogsaa der at drage saadant til Nytte. 


FATTE Se 


At Vanding og Overrisling maa blive en Fremtidsopgave 
påa mange Steder, er sikkert nok. Hvorfor skulde vi ikke 
her paa vort bølgeformige Lavland kunne drage Nytte af de 
mange naturlige Vandforhold, der staar til vor Tjeneste lige- 
saavel som man nu gør mange Steder i Bjærglandene! — 
Her har hidtil i Danmark kun været gjort faa Forsøg i denne 
Retning. Et af de betydeligste var det, som Provst Krarup 
i Flødstrup (Ullerslev St.) lod udføre, idet han lod anlægge 
et Vandværk, som førte Vand fra en stor Mærgelgrav hjem 
til Præstegaarden, hvor det saa nyttedes til at skylle Staldene 
med (og paa anden Maade blev de altsaa ikke rensede). — 
Denne flydende Gødning, der saa samledes i store Kummer 
udenfor Gaarden, førtes derefter i Jærnrør under Jorden ud 
igjennem Marken, hvorpaa den ved Hjælp af Opstandere og 
paaskruede Slanger kunde sprøjtes ud over det meste af Marken. 

Naar dette fortrinlige Vandværkssystem — der som en 
énlig Svale vel ikke »gjorde« Sommer, men dog bebudede 
den, —— for længe siden er ophævet, saa var én af de 
mange Grunde hertil sikkert den, at. Anlægget var bleven 
meget for dyrt. Men Grundtanken deri fortjener ”stor Op- 
mærksomhed. Og mange Steder vilde der med stor Pris- 
billighed kunne udrettes ikke saa lidt i denne Henseende. - — 
Hvor mange Steder findes der ikke Mærgelgrave paa skraanende 
Marker, hvori der med Lethed kunde kastes en løs Pumpe 
til midlertidigt Brug. Eller hvor mange Steder findes der 
ikke naturlige Kildevæld — eller større Dræningsudløb paa 
skraanende Jordsmon, der kunde nyttes i lignende Øjemed? 

Ja, her ligger mange Steder store Opgaver og venter 
paa vort Landbrugs gode Udvikling. 


Det vil sikkert ikke være undgaaetl den -lænksomme 
Læsers Opmærksomhed, at for at kunne drive Landbruget 
fremad paa de i foranførle løse Omrids paapegede Retninger, 
behøves "der lidt efter lidt et langt større Folkehold, end der 
nu for Tiden raades over.” — Men dette er just ogsaa én 
af Opgaverne, som vi bør stile efter, nemlig at kunne skaffe 
mange flere Mennesker godt og lønnende Arbejde ved Land- 


ol 


et ONERR, 


bruget. Ti at det kan lønne sig at dyrke Jorderne med 
langt større Omhu — og med langt større Arbejdskraft, end 
det nu sker, er vistnok overflødigt at tilføje, da dette igennem 
mange paalidelige Landbrugs-Regnskaber er bleven bevist 
" alter og atter. — Og som der er højst Sandsynlighed for, 
al Landets Folkemængde vil øges Aar efter Aar, saavist er 
- det ogsaa en Opgave, der stilles os, at »vi skal gøre. os 
Jorden saa underdanig«, saa den kan bære Føde til. fuld 
Mættelse for alle de mange Munde, som fødes og opfostres 
ud over Landet. 


Sluttelig skal endnu paapeges, hvorledes Sædskiftet paa 
en Bondegaard maaske hensigtsmæssigst kunde drives, nemlig: 
1) Kartofler (hvortil gødes). Halvparten af dette Stykke 
-… kan ogsaa nyttes til Staldfodring, og efter at denne er 

opbrugt, tillaves Jorden paanv, hvorefter der kan lægges 

Majs. — Denne bør dog ikke lægges efter Midten, af 

Juli Maaned. 

2) Havre, Stubjorden efter denne fældes snarest mulig 
samt filsaas med gul Sennop ell. lign. 

3) Ærter eller Vikker med iblandet Hestebønner. Ogsaa 
af dette Skifte kan tages et større Stykke til Staldfoder, 
om det ønskes. 

å) Byg, seksradet (hvortil gødes). Denne Høst maa være 
saa tidlig af Marken, saa Jorden kan faa to Pløjninger, 
før Vintersæden lægges. 

5) Vintersæd,.Stubjorden dybpløjes og saas med Stubroer, 
hvis dette kan ske før den 20de Avgust — ellers saas 
gul Sennop ell. lign. 

6) Roer, (hvortil gødes). 

7) Byg eller Blandkorn, med isaaet Kløv er og RE 

8) Kløver og Græs. 

9) Do. do. (som vandes med flydende Gødning). 

Mindre Landbrug, særlig Huslodder, derimod bør helst 
følge en anden Driftsmaade, f. Expl. 5 Marksdriften, nemlig! 


Be i av 


1) Kartofler, hvoraf et Stykke med Staldfoder, 2) Vintersæd, 
3) Roer, 4) Foraarssæd og 5) Kløver og Græs. 


Da denne lille Afhandling for Pladsens Skyld nødvendigvis 
maa være stærkt begrændset, saa er her kun medtaget de 


nødvendigste Ømrids af Landbrugets Nutidskrav;" —— saa 
meget dog, saa den tænksomme Læsers Opmærksomhed kan 
blive tilstrækkelig henledet herpaa. — Derimod er her intet 
medtaget om Staldfodringsplanternes — særlig Majsens — 
Dyrkning, — om »Syltefoderets« Behandling og Benyttelse, 
— om Gødningens, særlig den flydende Gødnings Anvendelse 
osv., hvor Snskelføt dette end kunde have været — da der 


jo alt foreligger letfattelige Smaaskrifter, der omhandler disse 
Til hvilke Smaaskrifter vi allsaa ogsaa maa hen- 


Ting. 
vise de Læsere, der ønsker yderligere Meddelelser derom. 
Høng Højskole ved Slagelse. Anders Jørgensen. 
255 
Blandinger. 


»Menneskeøjets Magt er sandelig mærkværdig. Tænk 
dig f. Eks. Løvetæmmerne, som faar Bugt med de vildeste 
Bæster, blot ved at se paa dem!« 

»Ja—a, det kan nok være sandt, men..... 

»Det ser ud, som om du ikke troede paa Sagen, 
skjønt den er bleven praktisk bevist saa mange Gange?« 

»Jo, det gjør jeg nok, men somme Tider saa.... For 
et Par Dage siden blev jeg-angreben af Petersens Bindehund, 
der vår kommen løs. Jeg saa virkelig Udyret fast i Øjnene, 
men at det berømte Middel ikke den Gang havde den lil- 
siglede Virkning, kan du se her paa mit skambidte Ben.« 

»Højst: mærkværdigt! Hvorledes skab man kunne for- 
klare sig det ?« 2 ) ; 

»Ja, ser du, jeg tænker, det kom deraf, at jeg forsømte 


at klavre op i et Træ, inden jeg begyndte at slirre paa 


Karnaillen.« . 


Kundgjørelser. å 


— 


Vestbirk Højskole ved Horsens. 
Karleskole fra Novbr, til April. Betaling ialt 145 Kr. Pigeskole fra Maj 
til August (87 Kr.) 
Haandværkerafdelingen ledes af Arkitekt Anton Hansen, Skolen 
har 4 faste Lærere, 1 Timelærer og 1 Lærerinde., Trykte Meddelelser sendes 
paa Forlangende, og Indmeldelser modtages af Grønvald Nielsen, 


Forstander, 


” Folkehøjskolen i Vallekilde 


ved Svinninge paa Sjælland. 
Undervisning for voksne Karle, med særlige Afdelinger for Haandværkere 
og Sømænd, gives i de 5 Maaneder fra Novbr. til April og for voksne Pigor i 
de 3 Maaneder fra April til Avgust. Nærmere Oplysninger gives af 

) 


anbefales ethvert Hjem i Landet, koster kun 
G 1 Krone Kvartalet, Porto iberegnet. Bestilles 
hos Posten og i Bogladen. 

hammer, 


Lolland-Falsters største Træskoforretning, Nykjøbing F. 
Enestanende Specialforretning i Danmark. 


Et meget stort Lager forefindes til enhver Tid af alle forskjellige Slags 
Kapsko, Træsko og Tøfler samt 'Træskostøvler til Sø- og Landbrug. Garvning 
nf Læder san vel som Forarbejdning af Træsko og Træbunde foregaar her paa 
Værkstedet under nøjagtigt Tilsyn, hvorfor jeg ser mig i Stand til at levere den 
allerbedsto Vare i denne Branche, Forhandlere stor Rabat. R.J. Østergaard. 


CHRISTIAN PEDERSEN 
(J. P, Svendsens Efftfig.) 


Isenkram-, Glas-, Porcellains- & Udstyrsforretning. 
10 Stokbrogade 10. 
Hjørring. 


Rødkilde Folkehøjskole paa Møen. 


Karleskole med særskilt Undervisning for Bygningshaandværkere i 2 
Afdel. fra Novbr. til April, Pigeskole fra Maj til August med Fortsættelse fra 
15, Aug. til Oktbr. Praktisk og theoretisk Havebrugsskole med Kursus paa 
2 Aar og kortere Tid, 7 Lærere og 1 Lærerinde, Nærmere Oplysninger Pan 


Korlangetde: J. H. Andersen. 


P. &. Philipsens Forlag: 


UNDER JUNIGRUNDLOVEN. 


EN FREMSTILLING AF 
DET DANSKE FOLKS POLITISKE HISTORIE 
FRA 1848—1866 
AF 
N. NEERGAARD. 


Med Portrætter af ledende politiske Personligheder. 


Politiken: »Et stort anlagt og nøje begrænset Værk; 
det er Resultatet af et strængt Arbejde, der bydes Publikum. 
— De to første Afsnit kan fortræffelig læses som selvstæn- 
dige historiske Afhandlinger. De vidner om en betydelig 
Ævne til kritisk at undersøge Livsbetingelser for politiske 
Fænomener. — Vi anbefaler indtrængende Hr. Neergaards 
Bog til den Opmærksomhed, den fortjener i alle demokra- 
. tiske Kredse. Den er skrevet saaledes, at den lettelig til- 
egnes af enhver, der interesserer sig for vort Lands politiske 
Historie, paa et klart og livfuldt Sprog. Særlig vil dette 
Værk kunne studeres med Nytte af alle dem, der giver sig 
af med Politik nuomstunder.« 

Morgenbladet: »Den rette Bog i den rette Tid. " At den 
ogsaa er skrevet af den rette Mand, derpaa tyder det første 
Hæfte. Forfatteren medbringer mange Betingelser for at 
kunne løse den store Opgave med Held; et sundt politisk 


Blik, en omfattende historisk Dannelse, en Livsførelse, som 


gør ham det muligt at forstaa Anskuelser og Stemninger i 
de forskjellige Samfundslag — det er Forudsætninger, som 
varsler heldigt for Opgavens Løsning. 

N. NææRrGAARD: Under Junigrundloven vil udkomme i 
ca. 20 Leveringer, hver paa fire Ark i Postilformat. og et 
særskilt trykt Portrætbillede til en Pris af 75 Øre pr. Levering. 
Leveringerne vil udkomme med omtrent 6 Ugers Mellemrum. 

Subskription, der er bindende for hele Værket, modtages 
i alle Boglader. Første Levering kan faas til Gennemsyn i 
enhver Boglade. 


Hedeselskabets Formaal 


er at tilbageerobre Heden, et Land dobbelt saa stort som 
Fyn, eller ca. 100 (]-Mil, fra Lyngens dræbende Favntag. 
Dette sker især ved at fremme Plantningsforetlagender, men 
ogsaa ved Engvanding, Mergelsøgning, Opdyrkning af Moser 
m. m. Medlemmer betaler 4 Kroner aarlig og erholder Sel- 
skabets Tidsskrift, Ethvert Sogneraad kan faa 10 Ekspl. af 
Tidsskriftet mod at betale 10 Kr. aarligt. Man henvende sig 
fil Forretningsførerne eller til Hedeselsk. Hovedkontor i Aarhus. 


Uldum Højskole. 
Karleskole 3, Novbr.—25, Marts. Haandværkere undervises 
i Fagtegning. Pigeskole 15. April— 31. Juli. I Pigeskolen under- 


NEO UA Bavebr ng: Kristian Videbæk. 


"Tune Landboskole 


ved Taastrup. 

Karleskolen begynder 5. Novbr. og bestaar af en Høj- 
skoleafdeling og to. Landbrugsafdelinger med Kursus paa 
5 og paa 9 Maaneder. 

Højskoleundervisning- for Piger fra 1. September til 
1. Novbr. Skoleplaner samt Beretning om Skolens Virksom- 


hed sendes paa Forlangende. A. Svendsen. 


Odder Højskole 

5 

Odder Station. Skole for Kvinder fra.November—April og fra Maj—August. 
Valgmenighedspræst Vilh. Malling foredragor Kirkehistorie, Kjems Nordens 


I1listorie, Iversen Geografi, Forstanderen Menneskelegemets Bygning og 
Udvikling samt Husholdningskemi. En Lærerinde leder Haandgjærning og 


svensk Gymnastik, A. Kr. Dolleris 


Høng Højskole ved Slagelse. 
Karleskole fra Novbr,—April, Undervisning i de sædvanlige Fag samt 


Haandværkstegning, Husflid og theoretisk og praktisk Landbrug m, m, Pige- 
skole fra Maj— August. De sædvanlige Fag: Hanndarbejde, svensk Gymnastik 


og praktisk Havebrug. Anders Jørgensen. 


Den lille Husmandsbog"" (4. Udgave) 


omhandler Sædskiftet, Staldfodringsplanternes — særlig Majsens — Dyrkning, 
Jlavevæksters Dyrkning, Husdyrenes Røgt, ,Syltefoderet"s Behandliig, Gødnin- 
gens, særlig den flydende Gødnings Benyttelse m. m, — Pris 150 Øre, men ved 
Indsendelsc af 110 Øre til Høng Højskole, Slagelse, faas den frit tilsendt, 


Philip Rask Dam, 
født i Aakirkeby 4/4 23, først valgt i Aakirkeby 12/g 57. 


Sofus Magdalus Høgsbro, 


Menstrup, 
først valgt i Fuglebjerg 1%4/g 61. 


Hans Hansén 


født i Marvede 24/5 


19, 


Mamie Sis lssaster ise e 


1 


BESS SEES GEDE 


Bj As 


Christen Christensen Bønløkke, 
født i Landet 26/g 28, først valgt i Grenaa 14/g 


61. 


isten Berg, 


Chri 
erg 18/12 29, 


først valgt i Kolding 30/, 65. 


født paa Sønder-Bj 


Søren Jørgensen, 
født i Uldum 24/4 22, først valgt i Give 4/g 66. 


Jens Andersen Bach, 
født i Vesløs 25/4; 23, først valgt i Bjerget 12/1, 66. 

Svend Peter Christensen, 
” født i Vesterbrønderslev 25/, 23, først valgt i Vrejlev 22/g 69. 


rz 


ar 


jsen, 


oj 


Frederik Engelhardt B 


6% 


i Stege 22/g 


først valgt 


født i Skørpinge 22/g 41, 


i - Rasmus Claussen, 
født i Heletoft 3/, 35, først valgt i Nykjøbing F.420/g 72. 


% z 
Fredrik Bajer, [ 
født i Vesteregede 21/4 37, først valgt i Horsens 20/9 72, 


ersen, 


Jung 


Mads Christian 
født paa Skald 28/, 389 først valgt i Hjøj 


ring 20/g 72. 


Cand. pharm. Fred. Nielsen, 


; Horsens. 
Teknisk-kemisk Fabrik. Materialhandel. 
Fabrikation af 
Garnfarver for Hjemmefarvning. 


Smørfarve. Osteløbe. Ostefarve. 
Præparerede Oljefarver, Oljer og Fernisser, 
Centrifugeolje, Maskinolje etc. 


De mindre Landejendomsbesidderes ; 


Brandforsikringsforening 
for Bygninger og andre faste Ejendele 
i Nørrejylland 


modtager Anmeldelser af Forsikringer hos Foreningens 
Taxationsmænd og IKredsforstandere. 
Foreningens Forsikringssum: 64 Millioner. 
Hovedkontoret er i Aarhus, Ryesgade 32. 


d.å. G. Wistoft, d. Busk, 


Formand. Næstformand. 


Ministeriets Tilsynshavende: 
iDYerretss: agfører Høegh: Guldh eng > i Aarhus. 


Horsens Andels- ”Svineslagteri's 


Fedtraffinaderi og Pølsefabrik 


Ext f anbefales meget delikate 
xtrafint Spege- P | 
(e lat- 
Fedt gervelat=| Pølser, 
i Blærer og Fustager. kun tillavede af Svinekjød- 
Ordres effektueres til alle Pladser i Landet. 


Sense renser, 


GE ler GERE 


»Husmandsvennen”, 


(udgivet af Petersen i København og Andr. Jørgensen, Høng) 
et Ugeblad, særlig for Husmændene, koster kun 60 Øre 
Kvartalet og bestilles hos Postbudet. 


Højesteretssapfører Svend Høgsbro, 


; Klareboderne 3, Kjøbenhavn K., 
udfører Retssager for alle Landets Domstole. 
SC EERGEEEEESEEE SO E EE GE ES EGEE 
Odense Odense 
burn Gode Pen serens. 


Manufakturvarer 
8  llest 


ALFRED HOLCK. 


Aldeles bestemte Priser. 


Odense billigste Kontant-Forretning. 


GULE 38: Vestergade 33 


Odense 


Ce GE ES CE EF EEG 

Fra E. Bojsens Landinspekterkontor, 


Horsens, 

expederes Opmaalinger, Nivellementer, Udstykninger, Arealattester m. m. 
== Billige Priser. = å 
Bestillinger modtages fra hele Jylland og Fyn. 


Mellerup Folkehøjskole ved Randers. 


Karleskole Novbr.—April. Pjigeskole Maj—August. Foruden 
Skolens nuværende Lærere tager fra Novbr. Valgmenighedens 
Præst Jak. Knudsen, Askov, Del i Undervisningen. Understøttelse 
kan søges hos Skoleraadene. Jens Bek. 


Undervisningsanstalten KJØBENHAVN 


— Stokholmsgade 7, Ø — 


meddeles Undervisning til 
Examen artium (begge Retninger) og 


Præliminærexamen. 


Ny Elever af begge Kjøn optages til 19. August, Novbr., 
Januar og Maj. Anstalten, der har sin egen Skolebygning og 
fyldige Samlinger, oprettedes 1882, og har i den Tid været be- 
søgt af 356 Elever. Sidste Aar dimitteredes 20 Elever til Præ- 
liminærexamen, 9 Elever til Exam. artium og 2 Elever til 4. Kl, 
Hovedexam. Anstaltens Program tilstilles paa Forlangende. 


I. Gottschalk.  R. P. Rasmussen. S. Sørensen, 
r. phil, 


AY 


Homøopatisk Læge Ørum, 


Å Aarhus, Mejlgade 52. 
Konsultationstid hver Søgnedag Kl. 11—2. 


—" "Gjedved Seminarium 


ved Horsens 
optagcr Elever 1. Septbr. og 1. Maj. Betalingen for Undervis- 
ning, Kost og Værelse er aarlig 330 Kr. 


P. Bojsen. 
Dansk Fredsforening eller Foreningen til Danmarks 
Nevtralisering. 

Indmeldelser (Aarsbidraget 50 Øre) sker til, og Foredragsholdere skaffes 
af Kursusbestyrer Rasmussen, Blegdamsvej 26, Kjøbenhavn N,  Fredsven- 
nernes Kutekismus fans for 10 Ø Stk.,, 20 Stk. 1 Kr, Fr. Bajer, Fod. 


Folkethingsmand. 

ETNA RE SRRDIN sml m i 
Fint-Smeør 5", og", Td., 

samt Frugt, passende for Export, modtages til Forhandling af 


N. Olsen, 


0 0. Vestergade 22, Kjøbenhavn KK £ 
I ak 
Hotel ,,Hejmdalf. 
Horsens. 

Venstres Forsamlingsbygning med den største Forsamlings- 
sal, beliggende midt i Byen. Hotellet har mange nymonterede 
og extragode Værelser, Stor og god Staldplads. 

Ærbødigst 


i M. H. Petersen. 


Indhold. Tolv Portræter af Venstre-Rigsdagsmænd. — 


" Nytaar. Af Holger Drachmann. Med Vignet af Hans Nic. 


Hansén. — Menig Nr. 87. Af Jens Skytte. Med Tegninger 
af Hans Tegner og Hans Smidth. — En Højre-Agitator, 
To Tegninger. —  Sonnetter. Af A/fred Ipsen.  Vignet af 
V. Jastrau. — Freéedssagen. Af Sognepræst H. Sveistrup. — 
Hvorledes Højvande kan opstaa. Fire Tegninger af Carsten 
Ravn. — KToldrøre i Roeskilde. Af 4. Peschcke Køedt. — 
Gamle Sidse. Af Bose Bruhn. Med Tegninger afHansSmidth. 
— Lidt om Penge. Af cand. polit. J. Tscherning. — Puppe og 
Sommerfugl. Af Sam, Med 'Pegninger af L. Købke. — Carl 
Alberti. Af Emil Elberling. Med Tegning og Portræt. — Den 
misforstaaede Frier. Af Zakarias Nielsen. Med 'Tegninger. — 
Lidt om Landbruget. Af Anders Jørgensen. — Kundgørelser, 


